
Forord. 


D enne Lærebog er væsentlig bestemt til at være 
et Hjælpemiddel ved Undervisningen af natur- 
historiske Studerende og Fabrikingeniører. Den er i 
det væsentlige udarbejdet efter Forbillede af N. V. Us- 
sing: Vejledning i Krystallografi og Mineralogi, 1913; 
men Fremstillingen er dog i de fleste Enkeltheder 
meget afvigende. Afsnittet om Krystaloptik er formet 
som en Vejledning til Øvelser i mikroskopisk Krystal- 
bestemmelse, ved hvilken Schroeder van der Kolk: 
Kurze Anleitung zur mikroskopischen Krystalebestim- 
mung, 1898, i det væsentlige er taget til Forbillede. 
Samlingen af Mineraltyndsnit er identisk med den af 
Rinné i Elementåre Anleitung zu kristallographisch- 
optischen Untersuchungen, 1912, anvendte, ved hvil- 
ket Valg det særlig har været af Betydning, at denne 
Samling altid let kan skaffes til Veje. 




KRYSTALLOGRAFI 

Krystallernes geometriske Egenskaber. 

Indledning. 

V ED en Krystal forstaas i Almindelighed et fast Legeme, der er 
begrænset af plane Flader, der er dannede under selve Kry- 
stallens Vækst; denne Definition træffer imidlertid slet ikke det 
væsentlige ved Begrebet, da det kan bero paa rent tilfældige For- 
hold, om Krystallen i sin endelige Tilstand er begrænset helt eller 
delvist af plane Flader, eller om Begrænsningen er fuldstændig 
uregelmæssig. 1 sidste Tilfælde plejer man at benævne Legemet 
krystallinsk Individ eller Aneder, men mens der mellem et saadant 
og Krystallen i snævrere Forstand kun er en ringe Gradsforskel, 
er begge Dele derimod i Sammenligning med de ikke krystallinske, 
amorfe Legemer i Besiddelse af saa væsentlige Ejendommelig- 
heder, at man ved Inddelingen af faste Legemer maa skelne mellem 
Krystaller (ligegyldig, om de er begrænsede af plane Flader eller 
ikke) paa den ene Side og amorfe Stoffer paa den anden. De Egen- 
skaber, hvorved Krystallerne adskiller sig fra de amorfe Legemer 
er i det væsentlige følgende: 

Krystallerne er „anisotrope“, d.v.s. at de fysiske Egenskaber 
i Almindelighed er forskellige i forskellige Retninger i Krystallen. 
Særlig iøjnefaldende viser dette Forhold sig ved, at Krystallerne 
oftest viser en mere eller mindre udpræget Spaltelighed, hvad der 
umiddelbart viser en ulige Sammenhængsgrad i forskellige Ret- 
ninger, men for Undersøgelsen af Krystallerne har dog de for dem 
ejendommelige optiske Forhold en nok saa stor Betydning. De 
amorfe Stoffer er derimod isotrope; alle Retninger er ens. 

Krystallerne dannes ved Vækst, idet der stadig afsættes nye 
Lag udenpaa de først dannede; tilsyneladende vandrer Fladerne 

fremad, stadig parallele med sig selv. Ved Krystaldannelsen gaar 
det flydende Stof uden nogen Overgang og i Reglen ved en ganske 
bestemt Temperatur over til at blive fast. De amorfe Stoffer (Eks. 
Glas, Lim) dannes derimod ved, at en større eller mindre Masse 
ganske gradvis og ofte i et meget stort Temperaturinterval gaar 
over fra flydende til fast Form; paa Grund af den gradvise Over- 
gang bliver de fleste fysiske Egenskaber i det væsentlige ufor- 
andrede; de amorfe Stoffer betragtes derfor ogsaa som „under- 
afkølede Vædsker“. Det har vist sig, at man ved meget hurtig 
Afkøling kan faa en Mængde forskellige Stoffer til at stivne i 
amorf Form, idet Krystaldannelsen og Krystalvæksten kun fore- 
gaar nogenlunde hurtig i et bestemt Temperaturomraade under 
Smeltepunktet; kommer man under det, kan Vædsken holde sig 
meget længe (undertiden i hele Jordperioder) uden at krystallisere. 
Fuldstændig ophører Krystallisationsevnen dog ikke, og den amorfe 
Tilstandsform kan følgelig betragtes som en „ustadig Ligevægt**. 
(En Undtagelse fra denne Regel danner dog en Mængde af de 
Stoffer, der indeholder de saakaldte „sjældne Jordarter**, Ce, 
Th, U m. m., der netop oftest er dannede som Krystaller, men i Lø- 
bet af de lange geologiske Tidsrum er bievne amorfe, hvorfor de 
meget ofte optræder med et ensartet, begagtigt Udseende). 

Efter alt hvad man kan slutte, er Krystallerne opbyggede paa 
en meget regelmæssig Maade med de enkelte Grundelementer ord- 
nede i regelmæssige Rækker og Planer og saaledes dannende et 
fuldstændigt Rumnet. De enkelte Elementer tænkes nærmest som 
ganske smaa „Kraftcentrer** med forholdsvis store Mellemrum; 
indtil for faa Aar siden tænkte man sig nærmest, at det var de 
kemiske Molekyler, der udgjorde de nævnte Grundelementer, men 
Forsøg med Røntgenstraaler har vist, at Punkterne i Nettet er besat 
med de enkelte Atomer, som man vanskelig kan tænke sig for- 
enede til Molekyler paa samme Maade som Tilfældet er med de 
flydende og luftformede Legemer. I de amorfe Stoffer maa Ato- 
merne eller Molekylerne derimod antages at være anbragte paa 
samme uregelmæssige Maade som i Vædskerne. 

Med amorfe Stoffer maa ikke forveksles de tætte Aggregater, 
saadanne, hvor de enkelte Krystalindivider er saa smaa, at de 
kun kan ses i Mikroskop. Saadanne Stoffer (Eks. Kalksten, de 

fleste Metaller) forholder sig overfor de fleste fysiske Forhold 
som amorfe Legemer. 


Krystallernes Dannelse og Vækst. 

Krystaller dannes som Regel ved Overgang fra flyden de (enten 
smeltet eller opløst) Tilstandsform til fast; dog kan de ogsaa dan- 
nes ved umiddelbar Overgang fra den luftformige Tilstand (Subli- 
mation) eller fra den faste, der saa i Reglen bestaar af en anden 
Modifikation af det samme Stof (dimorf Omdannelse). De mest 
fuldkomment udviklede Krystaller er de, der er dannet „svæ- 
vende", f. Eks7”Sne, Strøkorn i Lava, Granat i Glimmerskifer 
m. m.; de fleste Krystaller er derimod dannet „siddende", fast- 
voksede til Underlaget, og faar følgelig kun delvis Fladebegræns- 
ning, og mange Krystaller ender, som tidligere nævnt, med at 
mangle ethvert Spor af Krystalflader. Ved Beskrivelsen af de ydre 
Former tages der i det følgende kun Hensyn til de fuldkomment 
udviklede Krystaller. 

Som typiske for Betingelserne for Krystaldannelse vil vi be- 
tragte Forholdene, hvor Krystallerne udskilles af en smeltet Masse 
eller en vandig Opløsning. Før nogen Udskillelse kan finde Sted, 
maa Vædsken afkøles til en bestemt Temperatur ( Smeltepunktet ) 
eller inddampes til en bestemt Koncentrationsgrad (Mætnings- 
punkte^t) ; i Almindelighed begynder Krystallerne endda ikke straks 
at danne sig; men der eksisterer et vist Temperatur- eller Koncen- 
trationsomraade, hvor allerede dannede Krystaller nok kan vokse, 
men nye ikke kan danne sig. Ønsker man at frembringe store 
Krystaller, gælder det følgelig om at holde Vædsken indenfor dette 
Omraade og kun bringe et begrænset Antal tidligere dannede Kry- 
staller ind i den. Foregaar Afkølingen eller Inddampningen hur- 
tig, faar man derimod mange smaa Krystaller. 

Hvorledes den allerførste Krystaldannelse foregaar, ligger 
udenfor enhver Iagttagelse; selv de allermindste Krystaller, som 
man kun kan se ved stærk Forstørrelse, viser sig at være jjge_saa 
veludviklede som de større. Væksten foregaar ved Aflejring af 
planparallele, overordentlig tynde Lag (sandsynligvis enkelte 
„Atomplaner") udenpaa de tidligere dannede Flader, saa at det 

ser ud, som om Fladerne vandrer jævnt udefter, mens de stadig 
beholder samme Retning. At en Krystal under de givne Forhold 
kun kan udvikle een bestemt Slags Flader, kan man se, hvis man 
ved Slibning frembringer „fremmede Flader" paa den og derefter 
anbringer den i Vædsken igen; den vil da først regenerere sin 
oprindelige Skikkelse og derefter vokse videre paa samme Maade 
som før. 

Som Regel har hvert Stof sin for det særegne Krystalform, 
som dog paa flere Maader kan undergaa ret væsentlige Ændringer. 
Saaledes er f. Eks. Oktaederformen karakteristisk for Alun, men 
ved at se en større Mængde Alunkrystaller igennem vil man snart 
lægge Mærke til, at der maaske næppe er en eneste af dem, der er 
regelmæssig udviklet. Og ved nærmere Undersøgelse vil man se, 
at den for Oktaederet karakteristiske Vinkel mellem to tilgræn- 
sende Flader gaar igen i alle Krystallerne, mens disse iøvrigt kan 
have et meget forskelligartet Udseende, ved at de enkelte Oktaeder- 
flader har forskellig Størrelse, eller, hvad der er det samme, lig- 
ger i forskellig Afstand fra Tyngdepunktet. Dette hidrører fra, at 
det aldrig er muligt at faa fuldkomment ensartede Forhold i en 
voksende Krystals Omgivelser, og de mindste Forskelligheder i 
Temperatur, Koncentrationsgrad o.a. vil medføre, at Fladerne 
vokser med ulige Hastighed. Heraf fremgaar den overordentlig 
vigtige Grundlov for Krystallerne, der er fremsat af Danskeren 
Nikola us S teno. at Vi nkler ne er konstante, mens man i Alminde- 
lighed ikke behøver at tage Hensyn til Fladernes Størrelse. Dog 
maa man erindre, at Afvigelserne fra Normen beror paa Tilfældig- 
heder; en Tærning kan f. Eks. antage Form af alle mulige ret- 
vinklede Parallelopipeder, men har man mange Krystaller af en 
og samme Substans, der alle tilnærmelsesvis har samme Parallelo- 
pipedform, kan man gaa ud fra, at Stoffet ikke normalt krystalli- 
serer i Tærningform. 

Ofte kan imidlertid den voksende Krystal undergaa betyde- 
ligere Ændringer under Væksten; sætter man f. Eks. en ringe 
Mængde Kali til en Alunopløsning, vil man se, at Oktaederhjør- 
nerne afstumpes, og dette kan gaa saa vidt, at Oktaedret erstattes 
af Tærningen. Foruden disse to Former kan Alun antage forskel- 
lige andre, som siges at udgøre Alunets Formrække; Antallet af 

de herhenhørende Former begrænses dog, som det senere skal 

vises, af Parameterloven. I 

I 

Krystalmaaling. Parameterloven. :| 

i 

Da Vinklerne er af saa overvejende Betydning for Krystal- f 

formen, maa enhver Krystalmaaling gaa ud paa at bestemme dem; i 

de Apparater, der benyttes hertil, kaldes G on i orne t er. e. Det 
simpleste og ældste af dem er det saakaldte Kontakt- eller Anlægs- 
goniometer, der bestaar af to Stænger, der kan drejes om en fæl- 
les Akse, og hvis indbyrdes Vinkel kan aflæses; anbringes de to 
Stænger langs hen ad to Krystalflader, saa vidt mulig vinkelret 
paa Kanten mellem dem, faar man umiddelbart Vinkelen mellem 
Fladerne. Nøjagtigheden er ringe, og Apparatet anvendes derfor 
kun til store K rystaljer_ med ikke særlig veludviklede Flader. 

I Almindelighed anvendes det saakaldte Refle ksionsgoniometer , 
ved hvilket man benytter sig af den Egenskab, at Krystalfladerne 
i Reglen reflekterer Lyset, om end i meget forskellig Grad. An- 
bringes Krystallen paa en saadan Maade, at den kan drejes om en 
Akse, der er parallel med Kanten mellem to Flader, kan man af- 
læse Vinkelen mellem dem ved først at lade Lyset fra en bestemt 
Lyskilde spejle sig i den ene og derefter i den anden Flade. Ved 
Hjælp af passende Belysnings- og Aflæsningsindretninger kan 
Maalingen gøres meget nøjagtig; selve Fladernes Beskaffenhed 
er dog mest en saadan, at der ikke er Anledning til at aflæse med 
mere endJ_Minuts Nøjagtighed. 

I nyere Tid bruges meget ofte Goniometere, der er indrettede 
efter JTeodolitsystemet; Krystallen er anbragt saaledes, at den kan 
drejes om to paa hinanden vinkelrette Akser, og herved kan man 
ved en enkelt Opstilling bringe næsten alle dens Flader til at spejle 
Lyset. For hver Flade aflæses to Vinkelværdier, der svarer til den 
geografiske Længde og Bredde, og herefter kan de videre Ud- 
regninger forholdsvis let foretages. 

Rent g eometrisk set kunde man selvfølgelig give en nøjagtig Be- 
skrivelse af Krystallen ved for hver enkelt Flade at anføre de 
maalte Vinkelværdier; men en saadan Beskrivelse vilde være 
meget lidet anskuelig og navnlig ikke lade den for Krystallerne 


12 


gældende, vigtige Grundlov, Parameterloven, komme til Syne. 
Denne træder derimod frem, naar Krystalformerne beskrives 
ved Hjælp af et Ordinatsystem, de saakaldte Krystalakser, 

Til Akser vælges tr e Retn inger, der, er parallele med fremtræ- 
dende Kantretninger paa Krystallen, og som ikke ligger i samme 
Plan; de gaar alle igennem Krystallens Midtpunkt og opstilles saa- 
ledes,at den ene bliverTangsakse med positiv Retning fremefter, 
den anderi^T værsakse med positiv Retning til Højre, den tredie 
^Vertikalakse med positiv Retning opad. Akserne benævnes ogsaa 
hhv. a-, b- og c- eller x-, y- og z-Akserne. Vinklerne mellem Aks- 
erne bestemmes bedst ved at maale Vinklerne mellem Aksepla- 
nerne, der i Reglen vil findes udviklede som Krystalflader. 

For at bestemme Åkselængderne kan man udvælge en Flade, 
som skærer alle tre Akser; ved at maale de Vinkler, som den dan- 
ner med de tre Akseplaner, kan de Stykker, Parametrene, 
som den afskærer af Akserne, beregnes. Da det ikke har nogen 
væsentlig Betydning for Krystalformen, om Fladen forskydes pa- 
rallelt med sig selv, kan Akselængderne ikke angives i cm, m el. 
lign. men maa maales med hinanden indbyrdes, idet man i Praksis 
benytter _^Aksen som Enhed. Det er altsaa kun Akseforholdene 
eller de to Værdier a :b og c :b, der bestemmes, og de opskrives 
paa følgende Maade, f. Eks. for svovlsur Kali: 

a:b:c = 0,5727:1 : 0,7418. 

Forholdene er i Reglen Jrrjtionale Tal, og man opfører saa 
mange Decimaler, som Maalingernes Nøjagtighed kan forsvare; 
for nogenlunde veludviklede Krystaller er _4 Decimaler det pas- 
sende. 

Den til Bwtemmelse af Akseforholdet benyttede Flade kaldes 
Krystallens Grundform. Hvis man derefter udvælger en anden 
Flade, der skærer alle tre Akser, og paa samme Maade udregner, 
hvilke Stykker den afskærer af dem, vil det vise sig, at disse Styk- 
ker staar i et simpelt Forhold til de for Grundformen fundne. Kal- 
des den nye Flades Parametre for a’, b’ og c’, vil det altid vise sig, 
at Forholdene mellem a : b og c : b paa den ene Side og a’ : b’ og c’ : b’ 
paa den anden er simple rationale Tal. Heraf følger, at Para- 
metrene for en hvilkensomhelst Flade kan skrives under Formen: 

pa, qb, rc, hvor Tallene p, q og r, de saakaldte Afledningstal, 
er hele smaa Tal (meget sjældent over 6) eller oo (i de Tilfælde, 
hvor Fladen er parallel med vedkommende Akse). I Praksis be- 
tegnes en Flade ikke ved sine Afledningstal, men ved de saakaldte 
1 n d i c e s, der er de reciproke Værdier af disse; de tre Indices, 
som Regel med Parentestegn om, kaldes Fladens Symbol. En 
Flade med Afledningstallene 1, 2 og 4 faar f. Eks. Symbolet (421). 
Flade n (111) eji^ selve Grundformen, Fladen (221 ) skærer x- og y- 
Akserne i samme Forhold som Grundformen, men z-Aksen i den 
dobbelte Afstand, (110) skærer de to første Akser som før, men 
er parallel med z-Aksen, (100) skærer kun x-Aksen, men er pa- 
rallel med de to andre o. s. v. Et Minustegn over et eller flere af 
Tallene angiver, at vedkommende Akse eller Akser skæres i den 
negative Ende. 

Parameterloven medfører den for Krystallerne meget vigtige 
Egenskab, at Fladerne er ordnede i Zoner, d. v. s. at flere Flader 
skærer hinanden i indbyrdes parallele Kanter. At to Kanter dan- 
nede en meget lille Vinkel med hinanden, vilde stride mod Para- 
meterloven. Kender man Symbolerne af to Flader, der ligger i 
samme Zone, kan alle de andres udregnes ved si mpel Addition 
eller Subtraktion; Zonen gennem (1 10) og (021) indeholder f. Eks. 
Fladerne (131), (241), (Til) o.s.v. 

Parameterloven finder sin naturlige Forklaring ved den tidligere 
nævnte Omstændighed, at Krystallerne er opbyggede af Atomer, 
der er ordnede i regelmæssige Rækker og Planer. Der vil være 
størst Sandsynlighed for, at de Flader optræder, hvis Struktur- 
planer er tættest besat med Punkter, og det vil man let kunne 
tænke sig netop bliver dem med de smaa Afledningstal. 

Ved Hjælp af Parameterloven kan man angive, hvilke Flader 
der overhovedet kan ventes at optræde paa en Krystal, naar man 
kender dennes _Elementer, d. v.s. Aksevinkler og Akseforhold. I 
Almindelighed kan man sige, at hver krystalliserende Substans har 
sine Elementer, saa at altsaa to Fladevinkler ikke kan blive nøj- 
agtig ens for forskellige Stoffer. Herfra undtages dog navnlig de 
regulære Krystaller, der alle har samme Grundform, 

Symmetriforhold og Krystallernes Inddeling. 

De fleste (regelmæssig udviklede) Krystaller er i Besiddelse 
af visse Symmetriegenskaber, der i øvrigt ikke alene viser sig i 
den ydre Form, men gaar igen i alle fysiske Egenskaber, f. Eks. 
Spalteligheden. 

De vigtigste Symmetrielementer er Symmetriplan og -akse. En 
Symmetriplan deler Krystallen i to Ha lvdele, der forholder 
sig som hinandens Spejlbillede, en Symmetriakse er en Linie, 
ved Drejning omkring hvilken Krystallen vil komme til at dække 
sig selv mere end een Gang under hver Omdrejning; sker der to 
Gange Dækning, taler man om en Totalssymmetriakse o. s. v. 
Man kan af Parameterloven udregne, at der kun kan eksistere 2-, 
3-, 4- og 6-Taksa kser. 

Hvis Krystallen er uregelmæssig udviklet, bliver Symmetri- 
elementerne meget lidt fremtrædende, men de vil i saa Fald give 
sig til Kende ved Maaling af Vinklerne. 

Tilstedeværelsen af Symmetrielementer bevirker i Almindelig- 
hed, at hver enkelt Flade ledsages af flere andre, der har samme 
Form og Størrelse og er ensartet begrænsede; saadanne Flader 
danner en En kelt form. En Enkeltform kan være lukket (Eks. 
Tærningen) og kan da alene begrænse Krystallen eller aaben (Eks. 
Prismet) og kan da kun findes i Kombination med andre Former. 

Ved at sammenstille alle for Krystallerne mulige Symmetri- 
egenskaber viser det sig, at der er 32 Kombinationer mulige, og 
man kan følgelig inddele alle Krystaller i 32 Klasser, der altsaa 
hver for sig er karakteriseret ved sin bestemte Kombination af 
Symmetrielementerne. 

I Praksis er det imidlertid mere overskueligt at inddele Kry- 
stallerne efter Beskaffenheden af deres Aksekors. For at muliggøre 
en rationel Beskrivelse af Krystallen maa dette nemlig vælges 
saaledes, at det ikke er i Besiddelse af mindre Symmetri end Kry- 
stallen selv, og der bliver derfor i hvert enkelt Tilfælde et begræn- 
set Valg af Akserne. Krystaller med samme Slags Aksekors siges 
at udgøre et K r y s t a 1 s y s t e m, og af dem opstilles i Almindelig- 
hed 6. Hvert System kommer følgelig til at indeholde flere Klasser, 
og af dem vil der altid være en, som er i Besiddelse af samme 


, 

Symmetri som Aksekorset og som kaldes den holoedriskj, 
mens de andre har mindre Symmetri og følgelig i Almindelighed 
et færre Antal Flader i hver Enkeltform, hvorfor de kaldes he- 
miedriske (ev.^tetartoedriske eller ogdoedriske). I Almindelig- 
hed er disse langt sjældnere end de holoedriske, og naar en Krystal 
henføres til et eller andet System uden nærmere Angivelse, menes 
dermed altid den holoedriske Klasse. (I enkelte Tilfælde dog ogsaa, 
at man ikke har kunnet bestemme Klassen nærmere) . 

En særlig Interesse har de Klasser, der ikke er i Besiddelse 
af andre Symmetrielementer end Symmetriakser; som man let kan 
tænke sig, kan de Krystaller, der tilhører disse, være saaledes ud- 
viklede, at to Krystaller kan være hinandens Spejlbillede uden at 
være identiske; de er hvad man kalder enantiomorfe, og man 
taler om Højre- og Venstrekrystaller, der er i Besiddelse af sær- 
lige optiske Egenskaber (Drejning af Polarisationsplanet). I disse 
Klasser krystalliserer alle Forbindelser med et asymmetriskF Kul- 
stofatom, men foruden disse ogsaa talrige andre (Eks. Kvarts), 
hvis Asymmetri altsaa maa ligge i Anordningen af Atomerne i 
selve Krystallen. 

Et andet Forhold, der ogsaa har Interesse i fysisk Henseende, 
er Tilstedeværelsen af saadanne Akser, der er forskellige i begge 
Ender („polære"); de Krystalklasser, der besidder saadanne, siges 
at være hemimorfe og viser sig bl. a. at blive elektriske ved 
Opvarmning, saaledes at de bliver positive i den ene Ende, nega- 
tive i den anden. 

Beskrivelse af de enkelte Krystalsystemer. 

Det rombiske System. 

En rombisk (holoedrisk) Krystal besidder tre paa hinanden 
vinkelrette Symmetriplaner og trj paa hinanden vinkelrette Totals- 
symmetriakser, der nødvendigvis maa ligge i Planernes Skærings- 
linier. Disse tre Akser vælges naturmæssig til Krystalakser, og 
Aksekorset kommer altsaa til at bestaa af tre paa hinanden vinkel- 
rette Akser af uli ge Læ ngde (da de nemlig ikke ved de forhaanden- 
værende Symmetriforhold kan ombyttes med hinanden). Enhver 
rombisk Krystal kan opstilles paa 6 Maader; i Praksis gøres altid 
den mest fremtrædende Retning lodret. 

De forskellige Flader inddeles efter som de ligger i Forhold til 
Akserne. En Flade, der skærer een Akse og ligger parallel med 
de to andre, kaldes en Endeflade, hhv. 1ste _(a paa Fig. 1, 
2den {b paa Fig. 1) og3die (Basis) (c paa Fig. 1 og 2), efter som 
den skærer x-, y- og z-Aksen. Hver Endeflade er forsynet med sin 
Modflade. 

En Flade, der skærer to Akser og er parallel med den tredie, 
vil paa Grund af Symmetriforholdene medføre tre andre, og For- 
men bliver e^Prisme jned rombisk Grundflade, der efter Beliggen- 



Rombisk Krystal (Desmin) med a (loo), 
b (oio), c (ooi) og p (iii). 



Fig. 2. 

Rombisk Krystal (Topas) med n (no), 
m (120), P (lll), V (02l) og c (ooi). 


heden benævnes Langsdome (v paa Fig. 2), Tværsdome 
og Vertikalprisme, eller slet og ret Prisme (n og m paa Fig. 1). 

En Flade, der skærer alle tre Akser, maa nødvendigvis komme 
igen i alle Aksekorsets Oktanter; Formen bliver en Dobbeltpyra- 
mide med rombisk Grundflade og benævnes i Reglen slet og ret 
Pyramide (p paa Fig. 1 og 2). 

Oversigt over de rombiske Enkeltformer med deres Symbol, 
Benævnelse og Fladetal: 


(100) 1ste Endeflade 2 

(010) 1 2den — 2 

(001) '•Basis 2 

(hkO) ' Prisme 4 

(hOl) ^Tværsdome 4 

(Okl) Langsdome 4 

(hkl) Pyramide 8 

TZ 

Til det rombiske System hører to 
hemiedriske Klasser, der i Modsæt- 
ning til den holoedriske er ret sjældne. 
Den ene (den hemim orfe) mangler 
den vandrette Symmetriplan, hvorved 
Krystallen bliver forskellig udviklet i 
begge Ender (Eks. fosforsur Magnesia- 




m ° I w 


m. 




P 



diske) mangler alle Symmetriplaner- 
ne, hvorved den bliver enantiomorf (Eks. MgSO^, THgO, Fig. 3) 


Det tnonokline System. 


Her findes kun een Symmetriplan ogen derpaa vinkelret 2-Tals- 
symmetriakse; denne gøres altid til Tværsakse, mens de to andre 
vælges efter den almindelige Regel (parallele med fremherskende 



Fig. 5 . Monoklin Krystal (Ortoklas) 
med m (iio), / 7 (oio), c(ooi), o(o2i), 
r (201), V (loT) og p (111). 


Fig. 4 . Monoklin Krystal (Gips) med 
Prisme, m (no), 2 den Endeflade, 
b (oio) og Langsdome, p (oii). 


Kantretninger); som sædvanlig stilles den mest fremherskende 
Retning lodret (hvis den da ikke er parallel med Symmetriaksen. 
Aksekorset bestaar af tre Akser, af hvilke den ene (Tværsaksen) 
staar vinkelret paa de andre, der danner en skæv Vinkel med hin- 
anden; Akserne er af ulige Længde. 

Fladerne benævnes som i det rombiske System, og Antallet 
er i de fleste Tilfælde det samme. De eneste Undtagelser er 
Tværsdomet, der kun faar to (modstaaende) Flader, og Pyra- 


Krystallografi og Mineralogi 

miden, der faar 4 Flader, der tilsammen danner et skraatliggende 
Prisme. 

Det monokline System indbefatter alene over Halvdelen af alle 
Krystaller, navnlig af de mere kompliceret sammensatte Stoffer. 
Der findes to hemiedriske Klasser, idet enten Symmetriaksen eller 
Symmetriplanen kan mangle; i sidste Tilfælde er Krystallerne enan- 
tiomorfe (Eks. Vinsyre (Fig. 54) og Rørsukker). 

Det trikllne System. 

Her mangler baade Symmetriakser og -planer. Det eneste der 
findes, er et „Symmetricentrum“, der i øvrigt ogsaa forekommer 
i de andre Systemer. Det viser sig ved, at der til hver Flade svarer 
en Modflade og analogt med hver Kant og hvert Hjørne. Akserne 
vælges udelukkende efter den almindelige Regel, og Aksekorset 
kommer til at udgøres af tre Akser, der danner skæve Vinkler med 
hinanden og er ulige lange. Paa Grund af Mangelen af symmetrisk 
bestemte Retninger er de trikline Krystaller meget lidet anskue- 
lige og vanskelige at opstille. 

Fladerne benævnes som i de to foregaaende Systemer, men 
hver Enkeltform er kun i Besiddelse af to (modstaaende) Flader. 

Trikline Krystaller er ret almindelige, navnlig blandt de mere 
kompliceret sammensatte Stoffer; særlig udprægede Eksempler er 



Fig. 6. Triklin Krystal (Kobbervitriol). 



Fig. 7. Triklin Krystal (Plagioklas) 
med m (no), M (iTo), b (oio), 
c (ooi), V (loj) og p (iii). 


Kobbervitriol (Fig. 6) og tvekromsur Kali. Mindre udpræget er 
Plagioklas (Fig. 7), der i sine Vinkler nærmer sig meget til den 
monokline Symmetri (den er „pseudomonoklin“) . Der eksisterer 
ogsaa en hemiedrisk Klasse uden noget Symmetrielement, hvorfor 

I 
I 
I 

I 

hver Enkeltform kun kommer til at bestaa af een Flaade; de 
herhenhørende Krystaller er enantiomorfe, hvad de holoedriske 
ikke er. 

Det tetragonale System. 

Det mest fremtrædende Symmetrielement er en 4-Talsakse, 
der benævnes Hovedakse og altid stilles lodret; foruden den 
findes to Par vandrette 2-Talsakser, der staar vinkelret paa Hoved- 
aksen og indbyrdes danner Vinkler paa 45 ^ Der er een vandret 
Symmetriplan og 4 lodrette, der hver for sig gaar igennem Hoved- 



Pig. 8. Tetragonal Krystal (Vesuvian) Pig. 9. Tetragonal Krystal (Zirkon) 

med m (iio), a (loo), p (iii), s (loi) med Prisme i 1ste Stilling, m(iio) 

og c (ooi). og Pyramide i 1ste Stilling, p (m). 

aksen og en af de vandrette Symmetriakser. Til vandrette Kry- 
stalakser vælges det ene af de to Par Symmetriakser; der bliver 
altsaa for hver Krystal to lige gode Opstillingsmaader. Aksekorset 
kommer til at bestaa af tre paa hinanden vinkelrette Akser, hvoraf 
de to er lige lange men forskellige fra den tredie. 

Formerne bliver en Del forskellige fra de rombiske; det, som 
før var første Endeflade, kommer paa Grund af 4-Talssymmetri- 
aksen til at medindbefatte den tidligere 2den Endeflade, og de 
danner tilsammen et Prisme paa kvadratisk Grundflade, der kaldes 
Prismet i 2den Stilling {a paa Fig. 8). Paa samme Maade 
slaas de tidligere Langs- og Tværsdomer sammen til een Form, 
Pyramiden i 2den Stilling (s paa Fig. 8). Det, der i det 
rombiske System var Prismet, hvis Flader skærer de to vandrette 
• Akser og er parallele med den lodrette, optræder her under to 
forskellige Former: hvis det skærer de vandrette Akser i samme 
Afstand, bliver det et Prisme paa kvadratisk Grundflade, der kal- 

des Prismet i første Stilling (m paa Fig. 8 og 9) ; hvis det 
skærer dem i ulige Afstand, maa det paa Grund af Symmetrien faa 
dobbelt saa mange Flader og bliver til et Prism.e, hvis Grundflade 
er en Ottekant, der dog aldrig kan blive regulær, men hvor hver- 
anden af Vinklerne er forskellig fra de øvrige; det kaldes det dite- 
tragonale Prisme. Analogt bliver Pyramiderne af to 
Slags, den i første Stilling, som skærer de vandrette Akser i 
ens Afstand (p i Fig 8 og 9) , og den ditetragonale, som skæ- 
rer dem i ulige Afstand. I alt faas følgende Former: 


(001) Basis 2 

(100) Prisme i 2den Stilling 4 

(hOl) Pyramide i 2den Stilling 8 

(110) Prisme i 1ste Stilling 4 

(hkO) Ditetragonalt Prisme 8 

(hkl) Pyramide i 1ste Stilling 8 

(hkl) Ditetragonal Pyramide 16 


Tetragonale Krystaller er ikke særlig almindelige. Til Systemet 
hører 6 hemiedriske Klasser, der ingen væsentlig Betydning har, 
da der kun er meget faa Stoffer, der krystalliserer i dem; for en 
af Klasserne kendes overhovedet ingen Repræsentanter. 


Det heksagonale System. 

1 den holoedriske Klasse er der en Hovedakse, der er 6-tallig og 
6 vandrette 2-Talsakser; endvidere en vandret og 6 lodrette Sym- 
metriplaner. For at tilfredsstille denne Symmetri maa man vælge 
et Aksekors, bestaaende af en lodret og tre vandrette Akser, der 
staar vinkelret paa den lodrette og danner Vinkler paa 60° ind- 
byrdes; en af dem anbringes som Tværsakse. De vandrette Akser 
er lige lange, men forskellige fra den lodrette. For hver Krystal 
bliver der ogsaa her to Opstillingsmaader. Symbolerne, der hver 
bestaar af 4 Indices, bliver ret indviklede og skal ikke omtales nær- 
mere. 

Formerne er fuldstændig analoge med de tetragonale, kun at 
Antallet af Flader overalt er 6 i Stedet for 4 o. s. v. Basis har na- 
turligvis stadig kun 2 Flader. Prismet i 1ste Stilling {m i Fig. 10 
og 11) er ligesom i det tetragonale System anbragt saaledes, at 


Akserne gaar ud i Kanterne, mens de staar vinkelret paa Fla- 
derne af Prismet i 2den Stilling (a i Fig. 11). 

De heksagonale, holoedriske Krystaller er ret sjældne, men der 
findes ikke mindre end 11 hemiedriske Klasser. Af dem er nogle i 



Fig. 11. Heksagonal Krystal (Apatit) 
Fig. 10. Heksagonal Krystal med Pris- med Prisme i 1ste Stilling, m, Prisme i 

me i 1ste Stilling, m, og Basis, c. 2-den St., a, og Pyramide i 1ste St.,p. 


Besiddelse af 6-Talssymmetriaksen og regnes derfor til det heksa- 
gonale System i snævrere Forstand, mens de andre kun har en 
3-Talssymmetriakse, og undertiden henføres til et eget System, 
det trigonale eller romboedriske. 

Den vigtigste af de herhenhørende Klasser er den, der i Al- 
mindelighed kaldes den romboedriske; foruden den 3-Tals 



Fig. 12. Romboeder Fig. 13. Skalenoe- 
(Kalkspat). der (Kalkspat). 



Fig. 14. Romboe- 
drisk Krystal (Kalk- 
spat) med positivt 
Romboeder, /, og 
negativt, r. 



Fig. 15. Romboe- 
drisk Krystal (Kalk- 
spat) med Prisme i 
1ste St., m, og ne- 
gativt Romboeder, e. 


Hovedakse besidder den tre vandrette 2-Tals Akser, der altid væl- 
ges til Krystalakser, og endvidere 3 lodrette Symmetriplaner, der 
halverer Vinklerne mellem disse Akser. Af de holoedriske For- 
mer er de fleste uforandrede; kun er Pyramiden i 1ste Stilling 

blevet til et Romboeder, et Legeme begrænset af 6 Romber, og 
den diheksagonale Pyramide til et Skalenoeder (Fig. 13). Rom- 
boedrene kan efter Formen inddeles i stumpe (Fig. 12, e i Fig. 15), 
der har tre stumpe Vinkler stødende sammen i et Hjørne, og spidse 
(r i Fig. 14). Efter den for Krystallen valgte Opstilling kan man 
skelne mellem positive Romboedre (Fig. 12 og / i Fig. 14), der 
har en Flade opad og fortil, og negative (r i Fig. 14, e i Fig. 15). 

Romboedriske Krystaller er ret almindelige; det bekendteste 
Eksempel er Kalkspat, der frembyder et overordentlig stort Antal 
Kombinationer af meget varierende Udseende. Ved Borttagelse af 
enkelte af denne Klasses Symmetrielementer fremkommer forskel- 
lige andre Klasser, af hvilke de vigtigste er: 

Den trapezoedriske Klasse (Eks. Kvarts). Her findes 
kun Hovedaksen og de tre vandrette Akser men ingen Symmetri- 



Fig. 16. Kvartskrystal („Højrekvarts”). 



Fig. 17. Turmalinkrystal meti Prisme 
i 1ste Stilling, m, Prisme i 2den St., 
a, og 3-kantede Enkeltpyramider, r, r\ 
o og e. 


planer; følgelig er Krystallerne enantiomorfe. Den hos Kvartsen 
overordentlig konstante Krystalform bestaar af Prismet i 1ste Stil- 
ling {ni) samt et positivt og negativt Romboeder (r og z), der næ- 
sten altid er af samme Størrelse og ser ud som en heksagonal Pyra- 
mide i 1ste Stilling. Hertil kommer undertiden som smaa Flader 
Pyramiden i 2den Stilling (s), der er trekantet, og Trapezoedret 
{%), der fremkommer ved at man udelader hveranden af Skale- 
noedrets Flader. 

Den romboedrisk-hemimor fe Klasse (Eks. Turma- 
lin) har foruden Hovedaksen kun de tre Symmetriplaner. Krystal- 
lerne er karakteriserede ved at være forskellige i begge Ender og 

ved at Prismet i 1ste Stilling {m i Fig. 17), der oftest er ret frem- 
trædende, er trekantet. 


Det regulære System. 

Mest frem.trædende er tre paa hinande n vinkelrette 4-T als- 
symmetriakser, der benævnes Hovedakser, men foruden dem fln- 



Fig. 18. Tærning. Fig. 19. Rombedodekaeder. Fig. 20 Pyramidetærning ( 2 1 o). 


des ogsaa 4 3-Talsakser og 6 2-Talsakser. Endvidere findes ialt 9 
Symmetriplaner, nemlig hver gaar igennem to af Hoved- 

akserne, og 6, der hver gaar igennem en Hovedakse og halverer 
Vinkelen mellem de to andre. Til Krystalakser benyttes Hoved- 
akserne, og Aksekorset kommer følgelig til at bestaa af tre paa 
hinanden vinkelrette og lige lange Akser. Alle regulære Krystaller 
har altsaa samme Aksekors og følgelig overalt samme Vinkler 
mellem ensartede Flader. En anden ejendommelig Egenskab er, 
at de alle er ens i alle tre Dimensioner, altsaa aldrig langstrakte 
eller tavleformede, som det saa ofte ~ 

er Tilfældet med andre Krystaller. 

Alle Enkeltformer er lukkede, 
de flader, der er parallele med to 
Akser, danner tilsammen Tær- 
ni ngen (Fig. 18). Fl ader, der 
skærer to Akser og er parallele med 
en, er af to Slags: Rombedode- 
ka edret (Fig. 19), hvis Flader 
skærer Akserne i lige store Afstan- 
de, og Pyramidetærningen ' ' 

(Fig. 20) som afskærer ulige store ! 

Stykker af Akserne. Fig. 21 . Oktaeder. 

Fig. 22. Pyramideoktaeder 
(221). 


Fig. 23. Ikositetraeder 
(211). 


Fig. 24. Heksakisoktaeder 
(321). 


De Former, hvis Flader skærer alle tre Akser, kan inddeles i 
4 Slags_. Hvis Akserne skæres i samme Afstand, har man selve 
Grundformen, O kt ae dr et (Fig. 21). Skæres de to af Akserne 
i samme Afstand, fremkommer Pyramideoktaedret (Fig. 
22), hvis den tredje Akse skæres i større Afstand, i modsat Fald 
har man Ikositetraedret (Fig. 23). Skæres alle Akser i ulige 
Afstand, har man Heksakisoktaedret (Fig. 24). 

Oversigt over de regulære Former: 

■ ' (100) Tærning 6 


(110) Rombedodekaeder 


12 

24 

8 

24 

24 

48 


(hkO) Pyramidetærning 
(111) Oktaeder 


(hhl) Pyramideoktaeder 
(hil) Ikositetraeder . . . 




(hkl) Heksakisoktaeder 


De vigtigste Kombinationer er mellem Tærning og Oktaeder 
(Kubeoktaeder (Fig. 25) ) ; disse to Former afstumper gensidig hin- 
andens Hjørner. Endvidere en af disse Former med Rombedode- 
kaedret, som afstumper begges Kanter (Fig. 26 og 27). 



Fig. 25. Tærning, a, og 
Oktaeder, o. 


Fig. 26. Tærning, a, og Fig. 27. Oktaeder, o, og 

Rombedodekaeder, d. Rombedodekaeder, d. 


25 


En Mængde af de bekendteste Stoffer krystalliserer i det regu- 
lære System. Højst paafaldende er det, at det særlig er de simplest 
sammensatte Forbindelser, Grundstoffer, Ilter, Sulfider og Ha- 
logenider, mens andre Stoffer langt sjældnere er regulære. For- 
uden den holoedriske Klasse henhører 4 hemiedriske til dette 
System, der dog alle er ret sjældne. De vigtigste er: 

Den pentagondodekaedriske Klasse (Eks. Svovl- 
kis). Hovedakserne er 2-Talsakser, 3-Talsakserne er bevarede, 
mens de oprindelige 2-Talsakser er forsvundne. De tre Hoved- 




Fig. 28. Svovlkiskrystal. Tærning, a, og Fig. 29. Kombination af positivt Petrae- 

Pentagondodekaeder, c( 2 io). der, o, og negativt, o'. 

symmetriplaner findes mens de 6 andre mangler. Den mest karakte- 
ristiske Form er Pentagondodekaedret, der er afledet af 
Pyramidetærningen; Tærningen, Rombedodekaedret og Oktaedret 
o. fl. a. er uforandrede i denne Klasse. 

Den tetraedriske Klasse (Eks. Falerts). Akserne som i den 
foregaaende Klasse, men her er Hovedsymmetriplanerne for- 
svundne, mens de 6 andre findes. Den mest karakteristiske Form 
er Tetraedret, der afledes af Oktaedret, ved at h veranden Flade 
falder bort; man skelner mellem det positive Tetraeder (111) og 
det negative (iTl), der gensidig afstumper hinandens Hjørner 
(Fig. 29). Tærningen og Rombedodekaedret er uforandrede i 
denne Klasse. 


Tvillingkrystaller. 

Ved en Tvillingkrystal forstaas i Almindelighed to Individer 
af samme Stof, der er sammenvoksede paa en regelmæssig Maade, 
saaledes at nogle af Fladerne er parallele hos begge, mens andre 
har forskellige Stillinger. Som oftest er Tvillingkrystallerne i Be- 

siddelse af indspringende Vinkler med symmetrisk Fordeling af 
Fladerne paa begge Sider af disse. 

I Almindelighed er de to Individer anbragt symmetrisk til hin- 
anden efter en bestemt Flade, Tvillingplanen, der naturlig- 
vis ikke maa være Symmetriplan i den enkelte Krystal. Den paa 
Tvillingplanen vinkelrette Akse, der ikke behøver at være nogen 
mulig Kantretning i Krystallen, er oftest T v i 1 1 i n g a k s e, d. v. s. 
at man fra den oprindelige Stilling kommer til Tvillingstillingen 



Fig. 30. Tvillingkrystal af 
Gips. Monoklin med/?(oio), 
m (i lo) og V (oi i); Tvil- 
ling efter (loo). 



Fig. 31. Kalkspat-Skale- 
noeder, Tvilling efter Ba- 
sis eller efter Hoved- 
aksen. 



Fig. 32. Oktaeder, Tvilling 
efter en Oktaederflade. 


ved at dreje Krystallen en halv Omdrejning omkring denne Akse. 
Tvillinger af enantiomorfe Krystaller er de eneste, der ikke sam- 
tidig kan have Tvilling-plan og -akse, da f. Eks. en Højrekrystal 
i første Tilfælde maa blive Venstre, mens den ved Omdrejning om 
en Akse maa vedblive at være Højre. 

Man skelner mellem almindelige eller Sammenvoksningstvillin- 
ger (Fig. 30 — 32), hvor Individerne er sammenvoksede efter en 
enkelt Flade, der i Reglen nøje falder sammen med Tvillingplanen, 
og GennemvoksningstvilUnger (Eks. korsformede Staurolittvil- 
linger (Fig. 33)), som er sammenvoksede paa mere kompliceret 
Maade. 

Gentagen Tvillingdannelse. Ofte finder Tvillingdannelse Sted 
flere Gange efter samme Flade, og man faar derved en Krystal, 
der er opbygget af ofte meget tynde Lameller. En saadan Tvilling- 
dannelse er oftest opstaaet sekundært, ved Tryk i Jordskorpen og 
er ofte ledsaget af falsk Spaltelighed, „Afsondring", der i mange 
Tilfælde skuffende kan ligne ægte Spaltelighed. 

Ved gentagen Tvillingdannelse efter en Plan, der ikke er pa- 
rallel med den oprindelige, faas den Slags Dannelser, der kaldes 
Trillinger, Firlinger o. s. v., som ofte har en regelmæssig, straalet 
Bygning og skuffende kan ligne Krystaller af højeré Symmetri. I det 
hele taget gælder det som almindelig Regel, at de Krystaller, der 
ved deres Vinkler nærmer sig stærkt til et mere symmetrisk Sy- 
stem, er meget tilbøjelige til at danne Tvillinger paa en saadan 
Maade, at dette System efterlignes i endnu højere Grad. Aragonit 



Fig. 33. Staurolit; rombisk Krystal med 
m(ii o),c(o o i)ogb(o 1 o),Gennemvoks- 
ningstvilling efter en Langsdomeflade. 



med Tvillinglameller efter b (oio). 


er f. Eks. rombisk med en Prismevinkel paa næsten 60", er alt- 
saa „pseudoheksagonal“; den er ogsaa næsten altid Tvillinger og 
Trillinger efter Prismet. Endnu mere ejendommeligt er det, at saa- 
danne Substanser ved Opvarmning forandrer deres Vinkler paa 
en saadan Maade, at de endnu mere nærmer sig den højere Sym- 
metri, og ret ofte ved en bestemt Temperatur direkte gaar over 
til denne. Kaliumsulfat er f. Eks. rombisk, pseudoheksagonal og 
bliver ved 590" heksagonal. 

Uregelmæssigheder i Krystallernes Ydre og Indre. 

Det vi hidtil har betragtet, er „idealiserede Krystaller", saa- 
danne, der er udviklede nøjagtig som Symmetrien fordrer. I Vir- 
keligheden er der altid større eller mindre Afvigelser fra den fuld- 
komne Form, og man vil f. Eks. aldrig finde et Oktaeder, hvor 4 
Flader støder sammen nøjagtig i eet Hjørne. Kun hvis Afvigelserne 
bliver særlig store, kalder man Krystallen „fortrukken". 

Ogsaa Beskaffenheden af de enkelte Flader er ofte meget langt 
fra at være fuldkommen; de bedste Flader, der i Reglen findes paa 

ganske smaa Krystaller, kan være ligesaa blanke og plane som 
kunstig slebne Flader, men oftest er de ret langt fra den Tilstand. 

Et meget almindeligt Fænomen er Kombinationsstriber, 
d. V. s. at Fladerne er sammensatte af flere i samme Zone liggende 
Fladeelementer, der gentages et stort Antal Gange (Eks. Kvarts, 
der er vandret stribet paa Prismefladerne) . Ofte er Fladernes 
Ujævnheder af mere uregelmæssig Art, og man taler da om „facet- 
terede'" Flader. 

Et meget almindeligt Fænomen er de saakaldte Ætsnings- 
figurer, fremkomne ved, at Krystallen har været underkastet 
Opløsning, som Regel vistnok umiddelbart efter selve Væksten 
paa Grund af Forandringer i Ligevægtsforholdene. Ved Opløsning 
af en Krystal afrundes Hjørnerne og Kanterne, og Fladerne for- 
synes med regelmæssige Fordybninger, Ætsningsfigurerne, der 
som Regel ogsaa er begrænsede af afrundede Flader; disse, de 
saakaldte Ætsningsflader, er, hvis de lader sig maale, i Besiddelse 
af meget komplicerede Indices. Ætsningsfigurer er et fortrinligt 
Hjælpemiddel til Bestemmelse af Krystalformen, da de naturlig- 
vis maa svare til vedkommende Flades Symmetrielementer. En 
Tærning kan f. Eks. tilhøre alle 5 regulære Klasser, men Æts- 
ningsfigurerne vil i alle 5 Tilfælde være forskellig formede og orien- 
terede. Beslægtede med Ætsningsfigurer er de ganske smaa Ujævn- 
heder, der ofte bedækker en Flade fuldstændig, og som bevirker, 
at den faar et fløjelsagtigt mat Udseende; dette Fænomen er navn- 
lig udbredt ved de Krystaller, der er dannede som Strøkorn i 
Lava. 

I mange Tilfælde er Krystallerne udviklede som Krystal- 
skeletter, d. V. s. at Hjørnerne og Kanterne er voksede forud 
for Midten af Fladerne, som derved bliver nedsænkede. Under- 
tiden gaar Krystalskeletdannelsen saa vidt, at der fremkommer 
grenede eller mosagtige Former, hvilket navnlig er Tilfældet med 
de gedigne Metaller. I Almindelighed vil hurtig Vækst fremskynde 
Skeletdannelsen, da de mere fremspringende Dele af Krystallen 
vil have bedre Betingelser for at vokse, hvis der ikke er tilstræk- 
kelig Tid til at Koncentrationsstrømninger kan frembringe ensar- 
tede Forhold over hele Krystallens Overflade. Man ser derfor og- 
saa, at saadanne Substanser, som i Naturen optræder som regel- 

mæssige Krystaller, ved kunstig Dannelse faas i Form af Skeletter 
(Eks. Blyglans, Salmiak). 

Krystallernes Indre er som oftest mere eller mindre urent, idet 
der findes en Mængde Fremmedlegemer indesluttede. Disse kan 
baade være luftformede, flydende og faste. De to første Slags 
findes ofte i samme Hulrum, f. Eks. hos Stensalt, hvor Hulrum- 
mene har Form af „negative Krystaller", der foruden Moderlud 
indeholder en Luftblære. Mange i Dybet dannede Mineraler har 
Hulrummene fyldte med baade flydende og luftformig Kulsyre, 
mellem hvilke Grænserne forsvinder ved Opvarmning til dennes 
kritiske Temperatur (31"). Indesluttede faste Legemer kan være 
af mangfoldig Art (Sandskorn, Krystaller m.m.); i mange Til- 
fælde har de indesluttede Legemer Form af fine Traade, der er 
ordnede i krystallografisk bestemte Retninger, hvad der giver An- 
ledning til ejendommelige Tilbagekastningsfænomener af Lyset 
(Eks. Katteøjesten, Stjærnesafir m. m.). 

En anden Slags Uregelmæssigheder i Krystallernes Indre frem- 
kommer ved isomorfe Indblandinger. Isomorfe kaldes saadanne 
Stoffer, der har analog kemisk Sammensætning og lignende Kry- 
stalform (Systemet er i Reglen det samme, men ensartede Vinkler 
kan vise ganske smaa Forskelligheder) . I Almindelighed kan iso- 
morfe Stoffer ogsaa krystallisere sammen til homogene Blandings- 
krystaller, enten i alle Forhold eller kun delvis. Da nu de forskel- 
lige Egenskaber veksler med Forholdet mellem Enkeltbestand- 
delene, bliver en saadan Blandingskrystal ikke ensartet helt igen- 
nem, og navnlig træder dette Forhold stærkt frem, hvis Bestand- 
delene har forskellig Farve (Eks. Turmalin med koncentriske røde 
og grønne Ringe). 


Krystallernes fysiske Egenskaber. 
Krystaloptik. 

Indledning. 

Som nævnt i Begyndelsen er det en Grundegenskab hos alle 
Krystaller, at de fysiske Egenskaber i Almindelighed er forskel- 
lige i forskellige Retninger; som man kunde vente, gælder tillige 
den Hovedregel for alle fysiske Egenskaber, at de ikke maa bryde 
den i Krystalformen udtalte Symmetri, saa at Retninger, der i 
Følge Tilstedeværelsen af Symmetriakser og -planer kan ombyttes 
med hinanden, ogsaa forholder sig ens overfor alle fysiske Ind- 
virkninger. 

En af de mest fremtrædende fysiske Egenskaber er Sammen- 
hængskraften, der giver sig til Kende ved Krystallernes forskellige 
Spaltelighed; imidlertid er denne Egenskab af særlig Betydning 
for Bestemmelsen af Mineralerne, hvorfor den ogsaa skal omtales 
nærmere under Mineralogien. I dette Afsnit, hvor Hovedvægten 
lægges paa at bestemme mikroskopiske, kunstig dannede Kry- 
staller, er det derimod de optiske Forhold, der spiller den langt 
overvejende Rolle, og det er derfor dem, der særlig skal behandles 
i det Følgende. Forinden vil det dog være paa sin Plads at sige et 
Par Ord, om Krystallernes Forhold overfor Varme, som i de fleste 
Henseender frembyder store Analogier med de optiske Forhold. 

De regulære Krystaller er termisk isotrope, d. v. s. de forholder 
sig som amorfe Stoffer, idet de f. Eks. har samme Udvidelses- 
koefficient i alle Retninger. Tildanner man en Kugle af en saadan 
Krystal, vil den vedblive at være en Kugle ved alle Temperaturer, 
ligesom alle Krystalvinkler vil vedblive at have samme Størrelse 
ved alle Temperaturer. 

Opvarmer man f. Eks. en Kugle af en tetragonal eller heksago- 
nal Krystal, vil den blive til en Omdrejningsellipsoide, hvis Akse er 

parallel med Krystallens Hovedakse, men Afvigelsen fra Kugle- 
formen er saa ringe, at den kun kan konstateres ved meget nøj- 
agtige Maalinger. Krystalvinklerne vil med Undtagelse af dem i 
Prismezonen, forandres ved Opvarmning. 

En Kugle af en rombisk, monoklin eller triklin Krystal bliver 
ved Opvarmning til en treakset Ellipsoide, hvis Beliggenhed af- 
hænger af Krystallens Symmetriforhold, saaledes at Ellipsoide- 
akserne i den rombiske Krystal falder sammen med de tre Krystal- 
akser, mens i den monokline Krystal kun een af dem falder sam- 
men med den krystallografiske Symmetriakse (Tværsaksen), og i 
den trikline Krystal ligger Ellipsoiden skævt i Forhold til alle kry- 
stallografiske Retninger. Alle Krystalvinkler med Undtagelse af 
dem, der i den rombiske og monokline Krystal skal være 90 ^ for- 
andres ved Opvarmningen. 

Forholdene overfor Varmeledning er analoge med de ovenfor 
nævnte, og hvis man kunde tænke sig at opvarme en Krystal fra 
eet Punkt i det Indre, vilde de isotermiske Flader netop have en af 
de tre omtalte Former. Fænomenet kan vises, ved at man opvar- 
mer en Plade, f. Eks. et Spaltningsblad af Gips, ud fra et enkelt 
begrænset Parti, efter at man har overtrukket Pladen med Paraffin; 
denne vil da vise en elliptisk Smeltningsfigur, der vil være endogsaa 
meget afvigende fra Kredsformen. 

Forholdene overfor Varmestraaling og de dermed fuldkommen 
analoge Forhold overfor Lysstraaling er mere komplicerede, da 
Krystallerne i Almindelighed med Hensyn til disse er dobbelt- 
brydende; enhver Straale, der trænger ind i en Krystal, vil i Al- 
mindelighed blive delt i to, der svinger vinkelret paa hinanden 
og forplanter sig med forskellig Hastighed. En Straalebevægelse, 
der udgaar fra et enkelt Punkt i en Krystal, vil kun for de regulære 
Krystallers Vedkommende efter en vis Tids Forløb være naaet ud 
til en Kugleflade; i de eenaksede, tetragonale og heksagonale Kry- 
staller vil den være naaet til en Omdrejningsellipsoideflade og til en 
i eller om denne liggende Kugleflade, der berører Ellipsoiden i 
de to Endepunkter for dennes Akse, der tillige er Retningen for 
den termiske eller optiske Akse og for den krystallografiske Hoved- 
akse. I rombiske, monokline og trikline Krystaller er den tilsva- 
rende Flade en ejendommelig Dobbeltflade, der gaar igennem sig 


selv i to og to modstaaende Punkter, der danner Endepunkterne 
for de to termiske eller optiske Akser, der er karakteristiske for 
disse Krystaller. Man kan dog ogsaa for Straalingens Vedkom- 
mende med Held benytte de tidligere omtalte, enkelte Flader 
(Kuglen, Omdrejningsellipsoiden og den treaksede Ellipsoide) paa 
den Maade, at man for hver enkelt Straaleretning tænker sig en 
Plan, lagt igennem Figurens Midtpunkt, vinkelret paa Straalen; 
denne Plan vil i Almindelighed skære Figuren i en Ellipse, hvis 
Halvakser umiddelbart angiver Svingningsretningerne for og den 
relative Hastighed af de to Straaler. Bliver Skæringslinien en 
Cirkel, finder ingen Dobbeltbrydning Sted, og dette vil være Til- 
fældet for alle Retninger i den regulære Krystal, for Straaler 
parallelle med Hovedaksen i den eenaksede Krystal eller med en 
af Akserne i den toaksede Krystal. 

Lysbrydning. 

Lysbrydningen er et overordentlig vigtigt Middel til at kende 
forskellige Stoffer fra hinanden, da den kan bestemmes med ret 
stor Nøjagtighed, selv om man kun har lidt Materiale til Raa- 
dighed. Hertil benytter man sig af den Omstændighed, at et 
Korn af et fast Legeme vil blive næsten usynligt, naar det 
anbringes i en Vædske af omtrent samme Lysbrydning, mens 
det vil træde stærkt frem, hvis det er væsentlig stærkere eller 
svagere lysbrydende end Vædsken. I Praksis gaar man frem paa 
den Maade, at man anbringer en Draabe af Vædsken paa et Objekt- 
glas, og i denne en lille Smule af det fint pulveriserede Stof; der- 
efter lægges Dækglas paa, og man betragter med stærk Forstør- 
relse. Hvis man nu etter skarp Indstilling paa et enkelt Korn hæver 
Mikroskopets Tubus noget, vil der danne sig en lysende Ring 
inde over Kornet, hvis dettes Lysbrydning er større end Vædskens, 
derimod udenom Kornet, hvis den er mindre, og omvendt, hvis 
man sænker Tubus. Paa den Maade kan man ved at vælge for- 
skellige Vædsker eller Blandinger af saadanne finde en, der er 
lige saa stærkt brydende som det Stof, der skal undersøges, og 
Vædskens Lysbrydning kan saa, hvis den ikke er bekendt, be- 
stemmes ved Totalrefraktometer. Hvis man anvender Dagslys, 
kan man aldrig faa Kornet til at blive helt usynligt, da Disper- 

sionen i Almindelighed er forskellig hos Vædsker og faste Le- 
gemer; men den derved fremkomne Unøjagtighed er ret ubetyde- 
lig. Er det faste Legeme dobbeltbrydende, nøjes man i Reglen 
med en Bestemmelse af dets gennemsnitlige Brydningsindeks. 

øvelser: Flusspatens Lysbrydning bestemmes i Forhold til Vand og Gly- 
cerin (nhhv. = 1,33 og 1,47). Kryolitens i Forhold til Vand. 

Da Mineraler og Bjærgarter i Reglen præpareres i Kanadabalsam, har det 
for deres Vedkommende særlig Betydning at bestemme Lysbrydningen i For- 
hold til dette Stof. Paa denne Maade bestemmes Lysbrydningen for Mineral- 
præparat Nr. 1, 2, 3, 4, 7, 9 og 10. 

Anm. Mineralpræparatsamlingen bestaar af følgende Tyndsnit: 1. Olivin 
(rombisk) efter (100). 2. Kvarts (romboedrisk) efter Basis. 3. Granat (regulær). 
4. Feldspat (monoklin) eft. (010). 5. Kvarts efter en Prismeflade. 6. Kalkspat 
(romboedrisk) efter Spaltningsromboedret. 7. Staurolit (rombisk) eft. (1 10). 8. Horn- 
blende (monoklin) eft. (100). 9. Augit monoklin) eft. (010). 10. Labrador (triklin) 
eft. (010). 11. Labrador vinkelret paa (001) og (010). 12. Labrador eft. (001). 
13. Kalkspat eft. Basis. 14. Glimmer (monoklin) eft. (001). 15. Epidot (mono- 
klin) eft. (001). 


Dobbeltbrydning. Interferensfarver. 

Alle Krystaller undtagen de regulære er dobbeltbrydende, 
d. V. s. at en Lysstraale, der kommer ind i Krystallen, deler sig 
i to, der bevæger sig med forskellig Hastighed og er polariserede 
vinkelret paa hinanden, d. v. s. svinger i to paa hinanden vinkel- 
rette Retninger, som de beholder, naar de igen er gaaede ud af 
Krystallen. Dobbeltbrydningen er kun sjælden saa stærk, at den 
kan iagttages umiddelbart, f. Eks. Kalkspat (Dobbeltspat). Ved 
at sammensætte to Stykker Dobbeltspat paa en bestemt Maade 
faas et Apparat, det saakaldte Nikol’ske Prisme (eller slet og ret 
Nikol), hvor kun den ene af de to Straaler kan trænge igennem 
og som altsaa leverer polariseret Lys. 

Polarisationsmikroskopet er forsynet med to Nikoller, af hvilke 
det nederste sidder under Mikroskopbordet og altid er indskudt, 
mens det øverste sidder i Tubus og kan skydes ud og ind. Da de 
to Nikoller frembringer Lys, der svinger i indbyrdes vinkelrette 
Retninger, gaar der altsaa i sidste Tilfælde ingen Lys gennem 
Mikroskopet under almindelige Forhold. Anbringer man derimod 
en Plade af en eller anden Krystal paa Mikroskopbordet, frem- 
kommer i Almindelighed en eller anden Farve, den saakaldte 

Interferensfarve, og ved Drejning af Bordet vil man se, at 
denne Farve forsvinder og kommer igen fire Gange under hver 
hele Omdrejning. Interferensfarverne kan indordnes i følgende 
Række, dog med ganske jævne Overgange: 1ste Orden, sort, 
graa, hvid, gul, rød; 2den Orden, blaa, grøn, gul, rød, hvor- 
efter de samme Farver kommer igen nogle Gange, indtil man kun 
kan skelne en Afveksling af svagt rødt og grønt og til sidst, omtrent 
efter 6te Orden, kun et ensartet Graat af højere Orden. 

Interferensfarvens Højde afhænger af tre Ting: 1) af Krystal- 
pladens Tykkelse, hvorfor man i Reglen kan se, hvilken Orden 
man har for sig ved at lægge Mærke til de Partier i Udkanten, 
hvor Pladen tilfældigvis tynder ud, og hvor man derfor kan se alle 
de lavere Farver. 2) Af den for vedkommende Stof specielle Dob- 
beltbrydning; hos Kalkspat vil man f. Eks. næsten i ethvert Snit 
finde Graat af højere Orden, mens Kvarts i almindelige Tynd- 
snit kun naar Hvidt af 1ste Orden. 3) Af Orienteringen af Kry- 
stallen; enhver dobbeltbrydende Substans har een eller to Retnin- 
ger (hhv. optisk en- eller toaksede Krystaller), hvor der ingen 
Dobbeltbrydning er, mens de har maksimal Dobbeltbrydning i der- 
paa vinkelrette Retninger. 

øvelser: Interferensfarvens Højde bestemmes for Præparaterne Nr. 1, 2, 
3, 4, 5, 6, 9, 10. 

Udslukningsretningernes Beliggenhed. 

De to paa hinanden vinkelrette Retninger, i hvilke Lyset, der 
gaar igennem en Krystal, svinger, kaldes Udslukningsret- 
ninger, da Lyset udslukkes, hver Gang de er parallele med 
Nikollernes Svingningsretninger, der i Mikroskopet er angivet 
ved et Traadkors. For Udslukningsretningernes Beliggenhed i 
Krystalfladen gælder den almindelige Regel, at de skal stemme 
overens med dennes Symmetriforhold, og som Følge deraf har de 
fleste Flader i heksagonale, tetragonale og rombiske Krystaller 
symmetrisk Udslukning, d. v. s. at Traadkorsets Grene er paral- 
lele med en Symmetrilinie i vedkommende Flade, oftest enten en 
Kant eller en Diagonal (Fig. 35 og 36). Monokline Krystaller har 
parallel Udslukning paa (100) og (001), skæv paa de fleste andre 
Flader (Fig. 37), mens trikline Krystaller har skæv Udslukning 

paa alle Flader. Hvis en Krystal har parallel Udslukning, for- 
bunden med en usymmetrisk Form af vedkommende Flade, tyder 
dette i Reglen paa, at Krystallen tilhører en hemiedrisk Krystal- 
klasse (Eks. Fig. 46 og 57). Udslukningens Skævhed er som 
Regel en karakteristisk Egenskab for hver enkelt Substans; den 



Fig. 35. Symmetrisk (paral- 
lel) Udslukning. 


Fig. 36. Symmetrisk (dia- 
gonal) Udslukning. 



Fig. 37. Skæv Udslukning. 


maales ved Hjælp af Gradinddelingen paa Mikroskopbordet. 1 
Tilfælde af skæv Udslukning er Udslukningsretningerne som 
Regel ikke nøjagtig ens for alle Farver, hvorfor den heller ikke i 
nogen Stilling bliver fuldkommen. 

øvelser; Udslukningsretningernes Beliggenhed bestemmes i Snit Nr. 1, 
4, 5, 6, 7, 8, 9, 10, og Resultatet angives ved Indtegning paa en Skitse. 


Svingningsretningernes relative Værdi, 

Det er ovenfor sagt, at de to Lysstraaler, der gaar igennem en 
dobbeltbrydende Krystal, har forskellig Hastighed, og det kan i Al- 
mindelighed have Betydning, at bestemme, hvilken af dem der har 
den største. For at undersøge dette indskydes i Objektivet en 
Gipsplade, der viser Rødt af 1ste Orden, og hvis største Lyshastig- 
hed vender paa langs i Pladeretningen (Fig. 38 og 39; her, som 
overalt i det følgende, angives Retningen for den største Lys- 
hastighed som den længste Arm i Korset). Hvis den Krystalplade, 
der skal undersøges, har sine Retninger orienterede paa samme 
Maade, finder der Addition af Interferensfarverne Sted, ellers 
Subtraktion. Hvis f. Eks. Krystalpladen viser Hvidt af 1ste Or- 
den, giver Additionsstillingen Blaat af 2den Orden, Subtraktions- 
stillingen Gult af 1ste Orden; har Pladen en af de højere Interfe- 
rensfarver, søger man at finde et Parti i Udkanten, hvor der er 

Rødt af 1ste Orden; herved dannes da hhv. den rosenrøde Rødt II 
og Sort. 

En Krystal med udpræget Længdeudstrækning siges at være 
enten positiv eller negativ i Længdeudstrækningen (sml. Fig. 40) . 
Om selve Krystallens optiske Fortegn, som skal behandles i Af- 
snittet om konvergent Lys, siges hermed ikke noget; kun hvis der 
foreligger en optisk enakset Krystal, om hvilken man ved, at dens 




Fig. 38. Addition af Inter- Fig. 39. Subtraktion af Inter- Fig. 40. Krystallens Fortegn 

ferensfarverne. ferensfarverne. i Længdeudstrækningen. 

Hovedakse falder sammen med Krystallens Længdeudstrækning, 
kan man tillige vide, at dens Fortegn maa være det samme som 
det paa Figuren angivne. 

øvelser: Svingningsretningernes relative Værdi bestemmes for Snit Nr. 1, 
4, 5, 7, 8, 9, 10, 14, og Resultatet angives ved Indtegning paa en Skitse ved 
Hjælp af et Kors med ulige lange Arme. 

Pleokroisme. 

Et Snit at en farvet Krystal vil i Almindelighed vise forskel- 
lig Farve efter de to Svingningsretninger, og Undersøgelsen fore- 
tages let, ved at man skyder det øverste Nikol ud og drejer Mikro- 
skopbordet rundt. Det er imidlertid nødvendigt, at man først kon- 
staterer Svingningsretningerne for de to Nikoller, af hvilke det 
øverste lettest lader sig tage ud. Hertil benytter man sig af den 
Omstændighed, at det fra en Bordplade reflekterede Lys er polari- 
seret, saaledes at det svinger i en vandret Plan, og ved at se gen- 
nem Nikollen ned paa Bordpladen kan man altsaa ogsaa bestemme 
Nikollens Svingningsretning; man maa da kun erindre, at det ne- 
derste Nikol svinger vinkelret paa det øverste. 

Øvelser: Pleokroismen bestemmes for Snit Nr. 7 og 8; Resultatet angives 
paa samme Maade som i Fig. 45. 

Tvillinglameller i polariseret Lys. 

Mange forskellige Krystaller er opbyggede af Tvillinglameller, 
og hvis Krystallen er dobbeltbrydende, træder disse særdeles tyde- 
lig frem i polariseret Lys, da hvert Individ som Regel har sine Ud- 
slukningsretninger. Eksempler ses i Snit 11 og 12. 


Konvergent polariseret Lys. 

Naar Mikroskopet skal benyttes til Iagttagelser med konvergent 
Lys, begynder man med at indstille Krystallen til stærk Forstør- 
relse, idet man sørger for, at et saa stort og ensartet Parti som 
mulig kommer midt i Synsfeldtet. Derefter indskydes en Samle- 
linse under Krystallen, Okularet fjernes og den øverste Nikol 
skydes ind. Herved vil man i mange Tilfælde se et meget karak- 
teristisk Billede; har man et Snit af en tetragonal eller heksagonal 
Krystal vinkelret paa Hovedaksen (Snit Nr. 2 og 13), vil man se 
det optisk eenaksede Aksebillede, bestaaende af et sort 
Kors, der bliver paa sin Plads, naar Krystalpladen drejes rundt, 
og et Ringsystem bestaaende af de almindelige Interferensfarver, 
stigende i Højde fra Midten og udefter. I Snit Nr. 13, der er af 
den stærkt dobbeltbrydende Substans, Kalkspat, vil man i de ydre 
Dele af Synsfeldtet se Graat af højere Orden; Nr. 2 (Kvartsen) 
er derimod saa svagt dobbeltbrydende, at hele Synsfeldtet oftest 
indtages af Hvidt af 1ste Orden. Midtpunktet af Ringsystemet be- 
tegner Beliggenheden af den optiske Akse, i Retning af hvilken 
Dobbeltbrydningen jo, som tidligere omtalt, er lig Nul; den op- 
tiske Akse falder sammen med Krystallens Hovedakse. Hvis Kry- 
stalpladen er slebet skævt mod den optiske Akse (Snit Nr. 6) vil 
man ved Omdrejning af Pladen se Grenene af det sorte Kors 
komme spaserende hen over Synsfeldtet, stadig parallele med 
Traadkorsets Grene. 

De optisk toaksed e, rombiske, monokline og trikline Kry- 
staller giver et mere kompliceret Aksebillede, der fremtræder 
tydeligst, naar Snittet er vinkelret paa Aksernes spidse Halverings- 
linie (Snit Nr. 14); man ser da et dobbelt Ringsystem, idet de 

lavere Interferensfarver danner Ringe omkring hver enkelt Akse, 
mens de højere danner Ringe om begge tilsammen. Naar Akse- 
billedet er stillet lige (d. v. s. naar Akseplanen er parallel med en 
af Traadkorsets Grene), ses et sort Kors, mens der ved Skraastil- 
ling fremkommer to sorte, hyperbelformede Bjælker, der vender 
den konvekse Side ind mod Midten af Aksebilledet. Hvis Snittet 
er vinkelret paa den ene af de to optiske Akser (Snit Nr. 15), ses 
en sort Bjælke, der drejer rundt, naar Pladen drejes, men i mod- 
sat Retning af denne; hvis Bjælken er krummet, kan man slutte, 
at den spidse Aksevinkel vender mod den konvekse Side, og 
det optiske Fortegn kan da bestemmes ved Sammenligning med 
Fig. 42 og 43; er Bjælken retlinet, vil Aksevinklen være nær 
ved 90®, og Dobbeltbrydningens Fortegn kan i saa Fald ikke 
bestemmes. Ligger den ene af de to optiske Akser noget uden- 
for Synsfeldtet, kan man se den sorte Bjælke komme spase- 
rende ved Omdrejning af Pladen, men den drejer altid noget 
rundt, i Modsætning til hvad der var Tilfældet ved den eenaksede 
Krystal. I Snit vinkelrette paa Aksernes stumpe Halveringslinie 
(Nr. 1 og 4) kan man i Nærheden af Mørkestillingerne se Antyd- 
ninger af de sorte Bjælker, der ved Omdrejning hurtig forsvinder 
udenfor Synsfeldtet. 

Ligger Akserne langt udenfor Synsfeldtet, ses i Almindelighed 
ikke noget Aksebillede; men man vil alligevel ved Anvendelse af 
konvergent Lys ofte faa et karakteristisk Billede, hvorved man kan 
drage vigtige Slutninger angaaende Symmetriforholdene af den 
Flade, man har med at gøre. Med Undtagelse af selve det een- 
aksede Aksebillede kan alle andre Billeder indordnes under tre 
Symmetrigrader, der er særlig iøjnefaldende, naar man har med 
en af de kraftige Interferensfarver at gøre: 

1) Det to-symmetriske Billede, der i Skraastillingen viser sig 
saaledes beskaffent, at en bestemt Interferensfarve i Midten stiger 
i to diametralt modsatte Retninger og aftager i de to derpaa vinkel- 
rette (Retningerne henimod den eller de to optiske Akser). Et 
saadant Billede giver enhver eenakset Krystal parallel med en 
Prismeflade (Snit Nr. 5), en rombisk Krystal parallel med en af 
de tre Endeflader (Snit Nr. 1) og en monoklin Krystal parallel 
med 2den Endeflade (Snit Nr. 9). Særlig det sidste Tilfælde er 

karakteristisk, da det ikke som de andre er forbundet med parallel 
Udslukning og symmetrisk Form af Krystallen. 

2) Det eensymmetriske Billede; i Skraastillingen danner Far- 
verne tilnærmelsesvis retlinede Striber, og deres Højde tiltager 
jævnt fra den ene Side til den anden. Herhen hører optisk een- 
aksede Krystaller efter en Pyramideflade, rombiske Krystaller efter 
en Prisme- eller Domeflade (Snit Nr. 7) og monokline Krystaller 
efter en hvilken som helst Flade parallel med Tværsaksen (1ste 
eller 3die Endeflade eller et Tværsdome). 

3) Det usymmetriske Billede, uden noget Symmetrielement; 
herhen hører de rombiske og monokline Krystaller i andre Stil- 
linger end de nævnte og alle trikline Krystaller. 

Hvis man i konvergent Lys faar et Billede frem, der i væsentlig 
Grad afviger fra de omtalte, tyder det næsten altid paa, at Kry- 
stallerne er Tvillinger; det er saaledes et meget almindeligt Til- 
fælde, at der ved Omdrejningen pludselig opstaar en sort Bjælke, 
der ved videre Omdrejning forsvinder igen uden som ellers at 
spasere ud af Synsfeldtet. 

Naar man har et tydeligt Aksebillede, kan man altid bestemme 
Krystallens optiske Fortegn efter de i Fig. 41 — 44 givne Ske- 
maer. Skyder man f. Eks. Gipsbladet ind over den eenaksede. 



Fig. 41. Skema for Fig. 42. Skema for Fig. 43. Skema for Fig. 44. Skema for 

en eenakset, positiv en eenakset, nega- en toakset, positiv en toakset, negativ 

Krystal. tiv Krystal. Krystal. Krystal. 


positive Krystal, vil man nærmest ind mod det sorte Kors se to 
gule Feldter i de Kvadranter, der ligger i Gipsbladets Retning (den 
øvre venstre og nedre højre) og blaa i de to modsatte, mens den 
negative Krystal viser modsat Fordeling. Efter Skemaerne bestem- 
mes Fortegnene i Snit Nr. 2, 13, 14 og 15. Har man med den 
stumpe Aksevinkel at gøre (Snit Nr. 1 og 4), maa man huske, 

at Orienteringen af Svingningsretningerne skal være modsat af den 
paa Fig. 42 og 43 angivne, der kun gælder for den spidse Akse- 
vinkel. 


Drejning af Polarisationsplanen. 

Alle enantiomorfe Krystaller, d. v. s. alle de, der mangler Symmetriplan 
(Side 13), er optisk „aktive", idet de drejer Polarisationsplanen enten til Højre 
eller Venstre; Fænomenet iagttages kun i de Tilfælde, hvor den almindelige 
Dobbeltbrydning ikke gør sig gældende, nemlig i alle Retninger for de regu- 
lære Krystallers Vedkommende, og i Retning efter Hovedaksen hos de een- 
aksede Krystaller, mens det i de toaksede Krystaller er meget vanskeligt at 
iagttage. For de Substansers Vedkommende, som har et asymmetrisk Kulstof- 
atom, er tillige Opløsningerne optisk aktive. Fænomenet viser sig ved, at man 
i Polarisationsapparatet ser en Farve, som ikke forandrer sig ved Drejning af 
Mikroskopbordet, men derimod ved Drejning af en af Nikollerne; Farven er 
et Dispersionsfænomen, der fremkommer ved, at de forskellige Dele af Spek- 
tret drejes i højst forskellig Grad, den violette Ende mest, og følgelig kan 
man, ved at iagttage, i hvilken Orden Farverne følger efter hinanden, naar 
man drejer den øverste Nikol rundt, bestemme, om Substansen er venstre- 
eller højredrejende. 

øvelser i mikroskopisk Krystalbestemmelse. 

Af en Mængde forskellige Substanser kan man let frembringe 
veludviklede Krystaller ved Inddampning af vandig Opløsning. 
Man gaar, naar det gælder mikroskopisk Undersøgelse, i Alminde- 
lighed frem paa den Maade, at man anbringer et Korn af Substan- 
sen, saa stort som et stort Knappenaalshoved, paa et Objektglas 
og føjer hertil en Draabe Vand; derefter opvarmes over en Bunsen- 
brænder, indtil Substansen er opløst, og videre, indtil der efter Af- 
køling har dannet sig en tynd Rand af udkrystalliseret Stof yderst 
i Draaben. Derefter anbringer man det hele under Mikroskopet og 
iagttager den videre Krystalvækst. I mange Tilfælde vil der fra 
den først dannede Skorpe vokse regelmæssige Krystaller frem ind 
mod Midten af Draaben; i andre opnaar man et bedre Resultat ved 
med en Naal at skyde noget af Skorpen bort fra Draabens Rand, 
hvorved der frembringes et Feldt af koncentreret Vædske, der i 
Reglen er meget gunstigt for Krystaldannelse. 

I mange Tilfælde vil det være umuligt at faa Krystaller frem- 
bragt ved den angivne Metode, men Vædsken stivner i amorf 

Form; man maa da ikke drive Inddampningen videre, end at 
Vædsken efter Afkøling begynder at blive tykflydende i Randen, 
og ved Tilsætning af et Korn af den oprindelige Substans vil man 
da kunne faa Krystallerne til at komme frem. Ogsaa for mange 
af de Substansers Vedkommende, der krystalliserer frivillig, kan 
man ved Indbringning af et Korn af den oprindelige Substans faa 
frembragt Krystaller, der er af en anden Form end de oprindelig 
dannede, og som Regel ogsaa indeholder mere Krystalvand; saa- 
danne Krystaller vil i Reglen fortære de tidligere, og man vil føl- 
gelig se, at det er af Vigtighed, at man ikke tilfører den faste Sub- 
stans, før man er færdig med at undersøge de andre Modifikatio- 
ner af Stoffet. 

I det Følgende skal gennemgaas enkelte typiske Eksempler paa 
Krystaldannelse. 


Regulære Krystaller. 

Kaliumplatinklorid, K^PtCl^. Krystallerne frembringes 
bedst, ved at man anbringer Draaber af Opløsningen af Enkelt- 
saltene ved Siden af hinanden paa Objektglasset og derefter for- 
binder dem med hinanden, saa at de langsomt blandes. Krystallerne 
har en meget høj Lysbrydning, hvad der viser sig ved, at de frem- 
træder med udpræget sorte Rande; at de er regulære, ses af, at 
de ikke viser Interferensfarver. Formen er Oktaedre, der viser 
sig med noget forskelligt Omrids, efter som de er orienterede. I 
mange Tilfælde dannes der Krystalskeletter, idet Oktaederhjør- 
nerne vokser stærkt forud for Midten af Fladerne, saa at der dan- 
nes et seksarmet Kors, bestaaende af tre paa hinanden vinkelrette 
Stave; disse Dannelser ligger oftest paa en saadan Maade, at de 
tager sig ud som 3- eller 6-grenede Rosetter. 

Natriumklorid, NaCl, krystalliserer i Almindelighed i ret 
regelmæssige Tærninger, dog kan man ogsaa ved Tilsætning af en 
ringe Mængde Urinstof faa frembragt Tærningoktaedre. 

Ammoniumklorid, NH^Cl, krystalliserer under alminde- 
lige Forhold i pragtfulde Krystalskeletter, der tilhører det regulære 
System. Sætter man noget Jærklorid til Opløsningen, faar man ud- 
skilt regelmæssige Tærninger. Ved nærmere Undersøgelse viser 
disse sig at være optisk anomale, d. v. s. de forholder sig, som om 

de var opbyggede af 6 Pyramider, der hver har sit Toppunkt i 
Tærningens Midtpunkt og Tærningfladen som Grundflade. Hver 
af disse Pyramider forholder sig som en op- 
tisk eenakset Krystal med Pyramidens Akse 
som optisk Akse. 1 Mikroskopet ser man ikke 
de to lodret staaende Udsnit, men derimod 
de fire vandrette, der viser sig at være i Be- 
siddelse af svag Dobbeltbrydning med negativ 
Fortegn og en tydelig Pleokroisme, saaledes 
som det er vist paa Fig. 45. Sætter man i 
Stedet for Jærnklorid Koboltklorid til Salmiak, faas lignende 
Krystaller uden tydelig Pleokroisme og med positivt Fortegn. 

Tetragonale Krystaller. 

Kaliumkobberklorid, K,CuCl 4 , 2 H 2 O, frembringes ved 
at blande begge Enkeltsaltene. Krystallerne, der nærmest ser ud 
som Tærningoktaedre, er ret stærkt lysbrydende; i polariseret Lys 
viser det sig, at nogle af dem er meget stærkt dobbeltbrydende, 
mens andre er enkeltbrydende, mens ellers intet andet tyder paa, 
at de skulde være forskelligartede Substanser. Dette Forhold gør 
det her som ellers altid sandsynligt, at Forskellen kun beror paa, 
at de vender forskelligt, saa at de dobbeltbrydende hviler paa en 
Prismeflade, mens de andre vender Hovedaksen i Vejret. I kon- 
vergent Lys ses da ogsaa i disse et eenakset, negativt Aksebillede, 
hvilket i Forbindelse med den ydre Form viser, at Krystallerne maa 
være tetragonale. 

Urinstof, CO(NH 2 ) 2 i har Form af lange Naale med pa- 
rallel Udslukning og ret stærk Dobbeltbrydning, der er positiv i 
Naalenes Længdeudstrækning. 1 konvergent Lys ses kun det 
almindelige tosymmetriske Billede (S. 38), og det er umuligt 
heraf at slutte, om Krystalformen er heksagonal, tetragonal eller 
rombisk. 

Heksagonale Krystaller. 

Natriumnitrat, NaNOa, krystalliserer i Romboedre, der er 
meget stærkt dobbeltbrydende (endnu stærkere end Kalkspat), 
saa at man ved Drejning af Præparatet tydelig kan se, at Krystal- 
lens Rand er i forskellig Grad fremtrædende i de forskellige Stil- 

Fig. 45. Salmiak 
Jærnklorid. 

linger; Interferensfarven er oftest graa af højere Orden. Udsluk- 
ningsretningerne er parallele med Rombernes Diagonaler. I kon- 
vergent Lys ser man oftest et meget eksentrisk 
eenakset Aksekors; Krystallerne er negative. 

Bromoform, CHBrg, bringes til at krystal- 
lisere, naar en Draabe anbringes paa et Dækglas 
og vendes nedad, mens der paa Oversiden af Glas- 
set hældes nogle Draaber Æter. Man faar da tydelig 
sekskantede Figurer, der i konvergent Lys viser et 
eenakset, negativt Aksekors. 

Aluminiumklorid, AlCl 3 , 6 H 2 0, giver Kry- 
staller som de i Fig. 46 afbildede; den parallele 
Udslukning i Forbindelse med den konstant skæve 
Form af Krystallerne forklares naturlig ved, at det er en rom- 
boedrisk Krystal, der hviler paa en Prismeflade af 2den Orden; 
i konvergent Lys ses kun det tosymmetriske Billede; Dobbelt- 
brydningen er negativ. 



Fig. 46. Alumi- 
niumklorid. 
Prisme i 2den 
Stilling og Rom- 
boeder. 


Rombiske Krystaller. 

Bly klor id, PbCU, dannes lettest ved at anbringe en Draabe 
af meget svag Blynitratopløsning i forsigtig Berøring med en 
Draabe fortyndet Saltsyre og krystalliserer da i meget sirlige, 
ofte x-formede Skeletter, hvis Form i Enkelthederne er stærkt 
varierende. Udslukningsretningerne er parallele med Figurens 
Symmetriplaner, ikke med de enkelte Grene. Lysbrydningen er 
meget stærk, Dobbeltbrydningen ret stærk. De forskellige an- 
givne Forhold tyder nærmest paa det rom- 
biske System, men udelukker heller ikke 
det monokline; Krystallerne er for smaa, 
til at man kan se noget Aksebillede. 

K a 1 i u m k r o m a t , KgCrO^, krystalli- 
serer i prismatiske Krystaller, der delvis 
er positive og delvis negative i Længde- 
retningen, som angivet paa Fig. 47, hvor 
de væsentligste geometriske og optiske For- 
hold er angivne. Naar man som her har langstrakte Krystaller, 
der har forskellig optisk Orientering, er dette et Tegn paa, at 





Fig. 47. Kaliumkromat. 1ste 
Endeflade, a. Prisme, m, og 
Tværsdome, p. 

man har med en toakset Krystal at gøre, hvis Akseplan er orien- 
teret vinkelret paa Krystallens Længdeudstrækning, og den paral- 
lele Udslukning viser, at Krystallen maa være enten rombisk eller 
monoklin af en saadan Udvikling, at dens Længdeudstrækning fal- 
der sammen med b-Aksen (2-Talsymmetriaksen) . Det symmetrisk 
beliggende Aksebillede i Forbindelse med den tilhørende Krystals 
Form viser, at Systemet maa være det rombiske. 

Kaliumbisulfat, KHSO 4 ; Krystallerne, der oftest er 
meget smaa, viser mange forskellige Former, men man vil blandt 
dem altid kunne finde nogle, der er af regelmæssig 
sekskantet Form; i polariseret Lys viser de sig 
altid at være Tvillinger, undertiden meget regel- 
mæssig opbyggede, saaledes som Fig. 48 viser. Kry- 
stallerne er altsaa pseudoheksagonale, men om de 
er rombiske eller monokline, kan ikke konstateres, 
da de er for smaa til at vise Aksebillede. 

Kaliumnatriumtartrat, KNaC 4 H 40 c, 4 H 20 , krystallise- 
rer først efter Indbringning af et Korn af det oprindelige Salt og 
danner da meget regelmæssige rombiske Krystaller, hvis Form 
og optiske Forhold ses af Fig. 49. De Krystaller, der hviler paa a. 



Fig. 48. Kalium- 
bisulfat. 



im 


m 


Fig. 49. Kaliumnatriumtartrat. a 1ste, b 2den, c 3die Endeflade, 
I og m Prismer. 


og som viser Aksebillede, kan kendes fra dem, der hviler paa b, 
ved at Prismekanterne er mindre skarpt fremtrædende, og ved 
at Interferensfarven oftest kun er hvid af 1ste Orden. Krystallerne 
er i Virkeligheden hemiedriske i Overensstemmelse med Stoffets 
optiske Aktivitet, men dette giver sig ikke til Kende paa den Maade 
de mikroskopiske Krystaller er udviklede. 

Magniumsulfat, MgS 04 , krystalliserer ved Inddampning i 
daarlig udviklede, monokline Krystaller med øH^O, men ved Ind- 

lægning af noget af det oprindelige Stof fremkommer der regel- 
mæssige rombisk-hemiedriske Krystaller med 714,0, hvis Form 
ses af Fig. 3; da de altid hviler paa en Prismeflade, viser de sig 
typisk vinkelret afskaarne i den ene Ende og kileformede i den 
anden. 1 polariseret Lys er de snart positive og snart negative i 
Længdeudstrækningen (sml. Kaliumkromat) ; i konvergent Lys ses 
altid een af de to optiske Akser, og ved at lægge Mærke til, hvor- 
dan den sorte Bjælke er orienteret, kan man se, at Retningen hen- 
imod den anden Akse maa være vinkelret paa Krystallens Længde- 
udstrækning. Man kan næppe ved Hjælp af de mikroskopiske 
Krystaller konstatere, om de er rombiske eller monokline. 

Nikkelsulfat, NiSOi, krystalliserer ved Inddampning i 
tetragonale Krystaller med GH^O, der dog for det meste er vanske- 
lige at faa regelmæssig udviklede; ved Berøring med en Naal eller 
sikrere ved Indbringning af et Korn af Magniumsulfat fremkom- 
mer de med dette isomorfe Krystaller med THaO. 

Monokline Krystaller. 

Ferrocyankalium, Fe(CN)gK^,3H20, er et udpræget 
Eksempel paa et pseudotetragonalt Stof, idet Krystallerne har Form 

Fig. 51. Kaliumklorat. 


Fig. 50. Ferrocyankalium. 


af kvadratiske Tavler, hvis optiske Forhold dog er som paa Fig. 50 
angivne; disse Forhold viser, at Krystallerne i Virkeligheden er 
monokline og tavleformede efter (010). 

Bariumklorid, BaCl2,2H20, krystalliserer i regelmæssige, 
tilsyneladende rombiske Tavler, der imidlertid i polariseret Lys 
viser sig at have en Udslukningsskævhed paa ca. 8" og tillige 
oftest at være i Besiddelse af talrige Tvillinglameller efter to 
næsten vinkelrette Retninger. Der ses ingen Aksebillede; men 

en dog ikke særlig tydelig symmetrisk Farvefordeling viser, at 
Krystallen er monoklin. 

Kaliumklorat, KCIO3, krystalliserer i flade Tavler, hvis 
Form og optiske Forhold ses af Fig. 51. Den monokline Symmetri 
fremgaar tilstrækkelig af Figuren. 

Blyacetat, Pb(CH3C00),,3H20, krystalliserer efter Ind- 

bringning af en Krystal i lange Pris- 
mer, der viser forskelligt Fortegn i 
Længdeudstrækningen (smi. Kalium- 
kromat); i konvergent Lys ses næsten 
altid en Akse i Midten af Synsfeldtet 
fuldkommen analogt med Magnium- 
sulfat, og heller ikke her er det mu- 
ligt med Sikkerhed at bestemme, om 
Krystallen er monoklin eller rombisk; 
i Virkeligheden tilhører den det monokline System og er lang- 
strakt efter b-Aksen. 

Boraks, Na2B407,10H20, bringes let til at krystallisere, ved 
Indlægning af et Korn af Stoffet, i meget regelmæssige Krystaller, 
hvis Form og optiske Forhold ses af Fig. 52 ; den monokline Sym- 
metri er overordentlig tydelig. 

Fosforsalt, NaH(NH,,)P04,4H20, bringes ogsaa kun til 
at krystallisere ved Indbringning af noget af Stoffet, men kan da 
faas i særlig regelmæs- 
sige Krystaller, som vi- 
ses paa Fig. 53; den 
monokline Symmetri er 
ogsaa her særdeles iøjne- 
faldende. 

N atriumthio- Fig. 53. Fosforsalt. a 1ste, c 3die Endeflade, 
sulfat, Na^S^Og, kry- m Prisme. 

stalliserer ved Inddampning i meget utydelige Krystaller (for- 
mentlig vandfri) der atter opløses ved kort Henstand i Vædsken 
ved almindelig Temperatur. Ved Gnidning med en Naal i den 
af disse dannede Skorpe faas i Reglen let nogle langstrakte Kry- 
staller, som er vist i Fig. 54, og hvis optiske Forhold viser, at 
de maa være monokline. Disse Krystaller er ikke nærmere be- 




Fig. 52. Boraks, a 1ste, b 2den, 
c 3die Endeflade, p Pyramide. 

Fig. 54. Natri- 
umthiosulfat. 


Fig. 55. Natriumthiosulfat. 
b 2den, c 3die Endeflade, 
n Prisme, p Pyramide. 


skrevne; men de er muligvis analoge med et Kaliumsalt med 
\/3 HgO, der har en lignende Form. De er fuldkomment stabile, 
men vokser meget langsomt (Præparatet kan staa i Dagevis, inden 
hele Draaben er krystalliseret ud). Ved Indbringning af en Kry- 
stal af den oprindelige Substans fremkommer med en overordent- 
lig Fart Krystaller med SHgO, og hvis man vil have dem vel- 
udviklede, maa man benytte 
en mere fortyndet Opløsning 
end den, i hvilken de fore- 
gaaende Krystaller fandtes. 

Krystallerne kan faas særdeles 
veludviklede og viser Form og 
optiske Forhold som afbildet i 
Fig. 55; de er tydelig nok mo- 
nokline, men afen væsentlig an- 
den Form end de foregaaende. 

Vinsyre, ved Inddampning fremkommer i Reglen 

først nogle rektangulære Krystaller, der ikke foreligger beskrevne, 
men tydelig nok viser sig at være rombiske (Fig. 56) ; men omtrent 
samtidig med disse viser der sig nogle smaa, tre- eller femkantede 
Krystaller, der kan bringes til at danne sig i større Mængde ved 
Omrøring i de tidligere dannede Krystaller med en Naal, og som 
viser sig at være mere stabile ved almindelig Temperatur, ved at 
de ved meget lang Tids (flere Timers) Henstand for- 
tærer de andre. De senere dannede Krystaller er 
den almindelig kendte, vandfri Vinsyre, og da der 
aldrig dannes et Hydrat ved højere Temperatur end 
det vandfrie Stof, maa de rombiske Krystaller følge- 
lig repræsentere en særlig Modifikation af vandfri 
Vinsyre. Formen af de senere dannede Krystaller 
er noget forskellig, men ofte dog som vist paa Fig. 57, 
hvor ogsaa de optiske Forhold er antydede. Disse viser, at Kry- 
stallerne er monokline; men den dertil hørende Symmetriplan 
mangler, og de hører altsaa til den hemiedriske Afdeling, der 
ikke har andre Symmetrielementer end en 2-Talsakse, hvad 
der stemmer overens med, at Vinsyren er optisk aktiv. Den 
rombiske Modifikation maa sikkert ogsaa være hemiedrisk; men 

Fig. 56. 
Vinsyre. 


48 


dette Forhold fremtræder ikke, saaledes som Krystallerne er ud- 
viklede. 

Natriumsulfit, NajSOs, krystalliserer ved Inddampning 
i utydelige Krystaller af ikke nærmere bekendt Sammensætning; 
men ved Indlægning af et Korn af det oprindelige Stof faas lange 
Prismer med 7H,0, hvis optiske Forhold i alt væsentlig er iden- 
tiske med de paa Fig. 52 hos Natriumtiosulfat viste, og som derfor 
kan ses at være monokline, langstrakte efter Symmetriaksen. De 
fleste af Krystallerne viser en paafaldende blaa Interferensfarve, 
der ikke hører med til den sædvanlige Inter- 
ferensfarveskala, og i konvergent Lys ser 
man, at dette hidhører fra Dispersion af 
Akserne, d. v. s. at Aksevinklen ikke er ens 
for de forskellige Farver. Dette Fænomen 
gælder i al Almindelighed, men er ikke altid 
lige udpræget; hos Natriumsulfit ses tydelig, 
at Bjælkernes (konkave) Yderside er rødlig, 
mens Indersiden er blaa, og da den blaa 
Farve fremkommer, hvor den sorte Bjælke 
skulde være for rødt Lys og omvendt, er 
Forholdet i Virkeligheden altsaa det, at Akse- 
vinkelen for blaat er større end for rødt 
(hvilket i Almindelighed skrives: u > p); hos andre Substan- 
ser kan Forholdet være det omvendte. Den blaa Farve paa 
Aksernes Inderside strækker sig helt ind til Midten af Syns- 
feldtet, hvorved den ejendommelige Interferensfarve i parallelt 
Lys fremkommer. 



Fig. 57. Vinsyre. a 1ste 
Endeflade, r Tværsdome, 
m Prisme, p Langsdome; 
de to sidste Former op- 
træder, paa Grund af He- 
miedrien, hver kun med 
to Flader. 


Trikline Krystaller. 

Kobbersulfat, CuS0i,5H20, Krystallerne er skæve af Om- 
rids og har skæv Udslukning, og herefter kunde de ligesaa godt 
være monokline som trikline; men det sidste Krystalsystem kan 
konstateres dels ved en nærmere Betragtning af den ydre Form 
og dels ved Anvendelse af konvergent Lys. Formen af Krystal- 
lerne er oftest som vist i Fig. 6, og den væsentlige Egenskab ved 
trikline Krystaller, at hver Flade kun er forsynet med sin Modflade, 
bevirker, at en Form. som f. Eks. o, der ved Krystallens ene Ende 

ligger paa Oversiden, ved den anden Ende findes paa Undersiden. 
(Det kan undertiden være svært at se, om en Flade findes paa 
Under- eller Oversiden af en mikroskopisk Krystal, og man maa 
for at konstatere det anvende stærk Forstørrelse og nøje lægge 
Mærke til hvilke Kanter der træder skarpt frem, naar man hæver 
eller sænker Tubus). 1 konvergent Lys ses et skævt Billede og 
oftest Spor af den ene Akse udenfor Synsfeldtet. 

Kaliumbikromat, KaCrjO,, er ogsaa triklin; men Krystal- 
lerne er vanskelige at erkende som saadanne, da de i de fleste Til- 
fælde har rektangulær Form og tilmed ofte næsten parallel Ud- 
slukning; i saa Fald ses i konvergent Lys et skævtliggende Akse- 
billede med ret lille Aksevinkel. Flertallet af Krystallerne viser 
overhovedet ingen fuldstændig Udslukning, hvad der skyldes Tvil- 
lingdannelser, men ofte en stærk Vekslen af Interferensfarverne 
ved Omdrejning af Mikroskopbordet; i konvergent Lys ses i saa- 
danne Tilfælde ganske unormale Aksebilleder. 

Til Øvelse gennemgaas endvidere nedenstaaende Substanser, 
i hvilke bestemmes, saavidt mulig, den ydre Krystalform, Lys- 
brydningens og Dobbeltbrydningens Størrelse, Udslukningsretnin- 
ger og Forhold i konvergent Lys. Af de mere regelmæssige Kry- 
staller tegnes Skitser i Lighed med de foregaaende Figurer. 

Ammoniummolybdat, Berylliumplatinklorid (BePtCl6,8H20), Blynitrat 
(Pb(N03)2), Borsyre (B(OH)3), Kalialun (KA1(S04)2,12H20), Kaliumkarbonat 
(K2C03,1S^2H20), Kaliumnitrat (KNO3), Kobberklorid (CuCl2,2H20), Natrium- 
klorat (NaC104), Oksalsyre (COOH.COOH), Rhodanammonium (NH4NCS). 


Øvelse i mikroskopisk Bestemmelse af de vigtigste 
Mineraler og Bjærgarter. 

1. De vigtigste bjærgartsdannende Mineraler. 

De almindeligste Bjærgarter udgøres af et forholdsvis ringe An- 
tal Mineraler, som anføres i nedenstaaende Liste tilligem.ed de 
Egenskaber, som særlig benyttes til Bestemmelsen af dem, naar de 
findes i Tyndsnit. 

Kvarts er farveløs, næsten altid meget ren (uden eller med 
meget faa fremmede Indeslutninger). Spaltningsridser mangler 

fuldstændig. Lysbrydningen er næsten som Kanadabalsamens, og 
ved Grænsen mellem begge vil man med stærk Forstørrelse se 
farvede Rande (ved Hævning af Tubus gaar oftest en gullig hvid 
Skygge ind over Kvartsen og en blaalig sort den modsatte Vej). 
Som Følge af de nævnte Egenskaber er Mineralet ret svært at se 
i almindeligt Lys. Dobbeltbrydningen er ringe (0,009), hvorfor 
Kvartsen højest viser hvidt eller svagt gult af 1ste Orden. 1 de 
Korn, der viser den ringeste Interferensfarve (helst de helt sorte) 
ses i konvergent Lys et enakset, positivt Aksebillede. 

Or to kl as er farveløs og kan ligesom Kvartsen være klar, 
men er ofte meget uren, væsentlig paa Grund af begyndende Kao- 
lindannelse, og i enkelte Bjærgarter kan den være næsten helt 
uigennemsigtig og ofte i Besiddelse af en rød Farve. Lysbrydningen 
er lidt ringere end Kanadabalsamens; Mineralet er ofte i Besiddelse 
af retliniede Spaltningsridser i en eller to Retninger. Dobbeltbryd- 
ningen er lidt svagere end Kvartsens, og i konvergent Lys ses et 
toakset Aksebillede med ret stor Aksevinkel og negativt Fortegn. 
Mens mange Ortoklaser i polariseret Lys er fuldkomment homo- 
gene, besidder andre en meget karakteristisk, fin Tvilingstruktur 
i to hinanden krydsende Retninger (Mikroklinstruktur) . Uaf- 
hængig af denne optræder ofte Karlsbad-Tvillinger, som oftest 
i Form af to med hinanden symmetriske Individer. I Modsætning 
til Kvarts er Ortoklasen ofte i Besiddelse af ydre Krystalbegræres- 
ning. 

Plagioklas er en Blanding af varierende Mængder Natron- 
og Kalkfeldspat, og de forskellige fysiske Egenskaber varierer 
jævnt med Sammensætningen. P. er altid farveløs og oftest be- 
tydelig klarere end Ortoklas. Lysbrydningen er hos Albit som 
Ortoklasens, men stiger med Kalkindholdet og er hos Labrador 
en Del større end Balsamens. Spaltningsridser som hos Ortoklas. 
I polariseret Lys viser P. oftest større Dobbeltbrydning end hos 
Ortoklas og kendes desuden let fra denne ved næsten altid at vise 
Plagioklasstribning, der altid er meget regelmæssig (om den er 
skarp, afhænger af, om Lamellerne staar vinkelret eller skævt paa 
Snittets Plan). I enkelte Tilfælde kan der ogsaa optræde en Strib- 
ning, der overskærer Hovedretningen, men nogen Lighed med 
den fine, mere uskarpe og uregelmæssige Mikroklinstribning hos 

Ortoklas opstaar der dog ikke. Karlsbadtvillinger findes ogsaa 
undertiden. Udslukningsskævheden i Forhold til Plagioklasstrib- 
ningen er hos Oligoklas meget ringe, hvorfor selve Stribningen 
ikke er særlig iøjnefaldende, mens den hos Labrador stiger indtil 
over 30°. Aksevinkelen er meget stor, saa at man kun ser een 
Akse ad Gangen med næsten retlinet, sort Bjælke; Fortegnet, der 
som Følge deraf er svært at bestemme, er snart positivt, snart 
negativt. 

Apati t er farveløs og oftest meget ren; den har ofte tydelig 
Form af langstrakte Søjler. Lysbrydningen er stor (ca. 1,64), saa 
at A. fremtræder med kraftigt Relief i Sammenligning med andre 
farveløse Mineraler og har ujævn Overflade. Dobbeltbrydningen 
er derimod meget svag (ca. 0,004), saa at Interferensfarven højest er 
graa af 1ste Orden. Aksebilledet er af den Grund og fordi Krystal- 
lerne oftest er ret smaa, vanskeligt at iagttage; Fortegnet er negativt. 

Musko vi t (Lys Glimmer) er farveløs og oftest klar; enkelte 
Varieteter kan dog være svagt grønlige eller brunlige. Særlig let at 
kende er M. i Snit vinkelret paa Spaltningsretningen, i hvilke 
denne da fremtræder meget tydelig; i saadanne Snit viser Dobbelt- 
brydningen sig ogsaa ved, at Krystallens Relief er tydelig kraf- 
tigere, naar Spaltningsretningen vender parallelt med det nederste 
Nikols Svingningsretninger, end i den omvendte Stilling. Lysbryd- 
ningen er i det hele ret stærk (ca. 1,59). I polariseret Lys ses paa 
Grund af den stærke Dobbeltbrydning (ca. 0,04) meget kraftige 
Interferensfarver med parallel Udslukning og Svingningsretnin- 
gen for den største Lyshastighed paa tværs af Spaltningsretningen. 
I de Tilfælde, hvor Glimmerens Spaltningsretning er parallel med 
Snittet, er den langt sværere at erkende; den viser i saa Fald i 
konvergent Lys et toakset, negativt Aksebillede med ikke særlig 
stor Aksevinkel. 

Biotit (mørk Glimmer) ligner i alle væsentlige Forhold Mu- 
skoviten, men viser i Snit paa tværs af Spaltningsretningen en 
meget kraftig Pleokroisme, idet den, naar Lyssvingningerne er 
parallele med Spaltningsretningen, er i Besiddelse af en meget 
mørkebrun Farve eller er helt uigennemsigtig, mens den i modsat 
Stilling er lys gullig eller brunlig. Hvis Glimmerens Spaltningsret- 
ning er parallel med Snittet, viser den i alle Retninger den mør- 

kere Farve, og man vil da kun i enkelte Tilfælde kunne se Akse- 
billedet, der er enakset, negativt. 

Hornblende har i sine forskellige Varieteter ret forskellige 
Egenskaber; den almindelige H. er stærkt lysbrydende (ca. 1,64), 
stærkt farvet og tillige stærkt pleokroitisk, idet den for Lyssving- 
ninger, der nærmest er parallele med Spaltningsretningerne, er 
dybt grøn, mens den i andre Retninger er lysere, brunlig eller 
grønlig gul. Spaltningsretningerne er altid meget iøjnefaldende og 
falder i Længdesnit af Krystallen sammen til een Retning, mens 
de i Tværsnit tydelig viser den for Hornblenden karakteristiske 
Vinkel paa 55 “. Dobbeltbrydningen er ret stærk (0,023), og Ud- 
slukningen i Almindelighed skæv; dog kan Skævheden i Længde- 
snit af Krystallen ikke naa en større Værdi end ca. 20". Den 
Svingningsretning, der nærmest falder sammen med Krystallens 
Længderetning, er i Besiddelse af den mindste Lyshastighed. Den 
optiske Aksevinkel er meget stor; Fortegnet er negativt. 

Augit; den almindelige A. er stærkere lysbrydende end Horn- 
blende (ca. 1,71); Spaltningsretningerne oftest tydelige, men langt 
mindre regelmæssige end hos Hornblende; i Tværsnit af Kry- 
stallen staar de næsten vinkelret paa hinanden. Farven er i Reg- 
len ikke særlig kraftig, i øvrigt meget varierende, graalig, brunlig, 
violet, og Pleokroismen er svag eller manglende. Dobbeltbrydnin- 
gen er omtrent som hos Hornblende, men Udslukningsskævheden 
er betydelig større (indtil 45"). Aksevinkelen er ret stor. Fortegnet 
er negativt. 

Oli vin har en stor Lysbrydning (ca. 1,68); den er farveløs 
eller svagt grønlig eller gullig uden Pleokroisme. Den har ingen 
Spaltelighed, men er ejendommelig ved, at den næsten altid er gen- 
nemsat af mere eller mindre bugtede Sprækker, i hvilke den er 
omdannet til Serpentin. Dobbeltbrydningen er betydelig (0,036), 
hvorfor den oftest fremtræder med meget kraftige Interferensfar- 
ver. Hvis der er ydre Krystalbegrænsning, viser O. parallel Ud- 
slukning. Aksevinkelen er meget stor, hvorfor det positive For- 
tegn kan være vanskeligt at iagttage. 

Granat har en stor Lysbrydning (ca. 1,77) og oftest en svag 
rød Farve; den har ingen Spaltelighed. Da den er regulær, har 
den ingen Dobbeltbrydning. 

Tit anit har en meget stærk Lysbrydning (ca. 1,93), hvor- 
for den alene paa Grund af Ujævnhederne i Overfladen frem- 
træder som højst uklar, selv om den i øvrigt er gennemsigtig nok. 
Farven kraftig, men ret uren, gullig eller rødlig brun, ingen tydelig 
Pleokroisme. Dobbeltbrydningen meget stor (0,12), hvorfor T. 
oftest viser graat af højere Orden, der ikke væsentlig forandrer 
dens kraftige Egenfarve. T. er ofte gennemsat af Sprækker, der 
dog oftest forløber ret uregelmæssig. Udslukningen er oftest skæv 
i Forhold til de forhaandenværende Krystalflader og Spaltnings- 
ridser. Paa Grund af Krystallernes Lidenhed og daarlige Gen- 
nemsigtighed ses i Reglen ingen tydeligt Aksebillede. 

Zirkon har en endnu stærkere Lysbrydning end forrige; Far- 
ven er svag, brunlig eller gullig; ingen tydelig Pleokroisme. Ingen 
fremtrædende Spaltelighed. Dobbeltbrydningen kun halvt saa stor 
som hos Titanit (ca. 0,06), hvorfor der ikke optræder graat af 
højere Orden, men i Reglen kraftige Interferensfarver. Flvis Kry- 
stallen har tydelig Længdeudstrækning, er Udslukningen parallel 
med denne; Fortegnet er positivt. 

Magnetjærnsten er fuldstændig uigennemsigtig; under- 
tiden ses den oktaedriske Krystalform, men oftest er Kornene 
uregelmæssig begrænsede. Meget vanskelige at kende fra M. er 
Jærnglans og Titanjærn. 

K a 1 k s p a t er farveløs og i Reglen nogenlunde klart gennem- 
sigtig; Spaltelighed i en eller flere Retninger oftest tydelig; paa 
Grund af den stærke Dobbeltbrydning er Krystallens Relief ud- 
præget forskelligt i forskellige Stillinger, idet Lysbrydningen 
undertiden er lidt mindre, men oftest større end Balsamens. Lige- 
ledes paa Grund af den stærke Dobbeltbrydning (ca. 0,17) viser 
K. oftest graat af højere Orden; i konvergent Lys ses et enakset 
Aksebillede med negativt Fortegn og tætliggende Ringe. Karak- 
teristisk for K. er, at den næsten altid er gennemsat af Tvilling- 
lameller, og at det ene Tvillingindivid altid er i høj Grad over- 
vejende over det andet eller de andre. 

Glaukonit har en stærkt varierende kemisk Sammensæt- 
ning og som Følge deraf ogsaa varierende Egenskaber; i Almindelig- 
hed er det af en kraftig grøn Farve og har stærk Lysbrydning. I pola- 
riseret Lys viser det sig oftest som et meget finkornet Aggregat. 

II. De vigtigste Bjærgarter. 

Samlingen af Tyndsnit indbefatter 13 Bjærgarter, der repræ- 
senterer de vigtigste Typer af disse og navnlig saadanne, der har 
Betydning for Danmarks Geologi. 

1. Hammer-Granit bestaar overvejende af en kornet Blan- 
ding af større Feldspat- og mindre Kvartsindivider; Feldspaten er 
langt overvejende Ortoklas, der oftest er klar, men ogsaa under- 
tiden i enkelte, skarpt begrænsede Partier næsten fuldstændig 
uigennemsigtig; oftest har den tydelig Mikroklin-Struktur. Oligoklas 
kun sparsom. Apatit i enkelte smaa Korn. Af de mørke Mineraler 
mærkes særlig Biptit, mens Hornblende næsten fuldstændig mang- 
ler; der findes en Del smaa Korn af Titanit, Magnetjærnsten meget 
sparsom og vanskelig at skelne fra Biotiten. 

2. Rønne-Granit afviger i mange Henseender fra forrige; 
Ortoklasen er ogsaa her delvis uigennemsigtig og har tydelig Mi- 
kroklinstruktur, men Oligoklasen findes i langt større Mængde og 
oftest paa den ejendommelige Maade, at et stort Individ af den, 
som Regel med meget svagt fremtrædende Stribning, er indesluttet 
i et Ortoklasindivid, der ogsaa indeholder talrige mindre Lameller 
af det samme Oligoklasindivid (Pertitstruktur). I det hele ud- 
mærker Rønne-Granitten sig derved, at dens forskellige Bestand- 
dele ofte er voksede igennem hinanden paa ret kompliceret Maade. 
Der findes talrige smaa Apatitkrystaller, der oftest har Form af 
regelmæssige, lange Søjler. Blandt de farvede Bestanddele er Horn- 
blende almindeligere end Biotit, mens Titanit mangler eller er 
meget sjælden. Magnetjærnsten findes i ret stor Mængde. 

3. Larvikit mangler Kvarts og Oligoklas og bestaar over- 
vejende af en ret klar Ortoklas, der ofte viser en utydelig Mikro- 
klinstruktur og er gennemsat af ejendommelige, uregelmæssigt for- 
løbende, grønlige Snore, vistnok af et eller andet Forvitringspro- 
dukt (de Fænomener,, der frembringer Labradoriseringen, ses 
derimod ikke i Mikroskop). Apatitkrystaller er ofte forholdsvis 
store og veludviklede. De farvede Mineraler udgøres af en grøn- 
lig gul Augit og en Biotit med meget kraftige, mørkebrune og gule 
Absorbtionsfarver; undertiden findes ogsaa en Hornblende med lig- 
nende Farver. Rigeligt Magnetjærnsten, ofte i regelmæssige Ok- 
taedre. 

4. Rød Østersø- Kvartsforfyr, løs Blok, Sjælland. I en 
meget fin Grundmasse, bestaaende af Kvarts og rød Feldspat, 
findes Strøkorn af de samme Mineraler; Kvartsen er klar, og Kor- 
nene i Reglen skarpkantede; Feldspaten er højst uklar, rødlig, 
ofte i Form af rektangulære Krystaller, der meget ofte er Tvil- 
linger efter Karlsbadloven. Paa Grund af Uklarheden er det van- 
skeligt at bestemme Feldspaten nærmere; undertiden ses en per- 
titisk Struktur. Magnetjærnsten i smaa Korn. 

5. Rombeporfyr. I en Grundmasse, hvori væsentlig ses 
brun, uklar Feldspat og Magnetjærnsten, findes meget store, rombe- 
formede Strøkorn af en lignende, uklar Feldspat, i hvilken det er 
svært at se nogen Struktur; endvidere findes Korn af Magnetjærn- 
sten, i Reglen omgivne af regelmæssige Apatitkrystaller. 

6. Olivindiabas (saak. Åsby-Diabas) bestaar af Labrador, 
der har Form af langstrakt-rektangulære Tavler med meget udpræ- 
get Tvillingstribning efter Albitloven og desuden efter Karlsbad- 
Loven (viser sig ved, at Krystallen tilsyneladende bestaar af to 
Individer, naar den drejes i en saadan Stilling, at Albit-Striberne 
forsvinder); undertiden findes ogsaa Stribning paa tværs (efter 
Periklin-Loven) . Det er i Reglen kun Midten af Feldspatkrystal- 
1erne, der bestaar af Labrador; udadtil gaar de oftest gradvis over 
til Oligoklas og Albit, hvad der viser sig ved at Udslukningsret- 
ningerne bliver mere parallele med Tvillingstriberne, hvorved 
disse bliver mindre fremtrædende. Foruden Feldspat findes som 
Hovedbestanddel en brun-violet Augit, en svagt gullig Olivin og 
en Jærnmalm (her Titanjærn). Apatit findes i stor Mængde som 
meget lange Krystaller; desuden findes en brun Biotit, der oftest 
danner en Zone omkring Titanjærnkrystallerne. 

7. Basalt, Færøerne, stemmer i alle væsentlige Forhold over- 
ens med forrige; foruden den mindre Kornstørrelse mærkes væ- 
sentlig, at Augiten er af en mere graalig Farve, hvorved den ikke 
bliver saa let at kende fra Olivin, endvidere, at Biotit og Apatit 
mangler helt eller næsten helt. 

8. G nejs, Grønland, udgøres overvejende af en Blanding af 
Kvarts og Feldspat, hvor Kvartsen er i betydelig større Mængde, 
end Forholdet er hos Granit, og delvis findes i meget store Indi- 
vider. Feldspaten er dels Ortoklas, dels Oligoklas; Mikrolin mang- 

ler eller er meget sjælden. Desuden findes Biotit, i Hovedsagen 
indskrænket til enkelte Lag, og Granat, i ikke særlig talrige, men 
ofte store Korn. Apatit kun i ringe Mængde, Jærnmalm ikke synlig. 

9. Glimmerskifeir, Grønland, bestaar overvejende af 
Kvarts og en næsten fuldkomment parallel orienteret Muskovit; 
desuden findes talrige, smaa Korn af Magnetjærnsten og i mindre 
■Mængde Zirkon i Form af afrunde, smaa Krystaller og Apatit. 

10. Hornblendeskifer, løs Blok, Hveen, bestaar over- 
vejende af Hornblende og Labrador, der til Forskel fra den, der 
findes i Diabasen, ikke har nogen udpræget Krystalform og ikke 
har forskellig Konsistens i det Indre og Ydre. Desuden findes en 
Del Kvarts samt en næsten farveløs, kun svagt gullig eller grønlig 
Augit. Endvidere findes der ret betydelige Mængder af et Mineral, 
Skapolit (et Kalk-, Natron- og Lerjordsilikat, tetragonalt, med 
stærk prismatisk Spaltelighed, farveløst, med Lysbrydning ca. 
1,57, Dobbeltbrydning ca. 0,03, negativt), en Del Titanit, temme- 
lig smaa Mængder Apatit og ikke Spor af Jærnmalme. 

11. Neksø-Sandsten; Sandskornene, der er af meget for- 
skellig Størrelse, og delvis afrundede, bestaar overvejende af 
Kvarts; men der findes ogsaa en Del Ortoklas (mest Mikroklin) og 
noget Oligoklas; alle andre Mineraler er meget sjældne og findes 
kun som ganske smaa Korn (f. Eks. Zirkon). Bindemidlet, der 
er meget løst, bestaar for største Delen af en meget finkornet Masse 
af en stærkt dobbeltbrydende Substans (sandsynligvis Kaolin). 

12. Grønsandsten, Bornholm : Sandskornene bestaar af de 
samme Mineraler som hos foregaaende, hvortil kommer en Del 
Glaukonit; de er ret ensartede og pænt afrundede. Hvert enkelt 
Sandskorn er omgivet af en regelmæssig, tynd Hinde af Opal 
(dette Mineral er amorft og som Følge deraf enkeltbrydende; Lys- 
brydningen er meget ringere end Kanadabalsamens (ca. 1,450); 
indenfor denne har der afsat sig et fintraadet Lag Kvarts (Kalce- 
don), og inderst i de større Mellemrum findes i Reglen et enkelt 
Kvartsindivid. 

13. Marmor, Grønland, bestaar næsten udelukkende af en 
ensartet kornet Masse af Kalkspat; af andre Bestanddele bemærkes, 
undertiden lidt Biotit. 


MINERALOGI 

Mineralernes Forekomst og Dannelsesmaade. 

Ved et Mineral forstaar man i Almindelighed enhver kemisk 
Forbindelse (eller Grundstof), der udgør en Bestanddel af den 
faste Jordskorpe; dog undtages herfra Kunstprodukter og Bestand- 
dele af Nutidsdyr og -planter. Antallet af Mineraler er henved 
1000, men kan ikke opgives bestemt, da en Mængde af dem er 
isomorfe Blandinger og det ofte beror paa en Tilfældighed, om 
nogle af dem faar særegne Navne. 

Den Mængde, hvori hvert enkelt Mineral forekommer, er højst 
forskellig; nogle ganske faa af dem, nemlig Feldspat, Kvarts og 
Kalkspat, udgør tilsammen langt over Halvdelen af hele Jordskor- 
pen; foruden disse findes en Del andre (henved 100) nogenlunde 
almindeligt som Bjærgartsbestanddele, mens Resten er væsentlig 
sjældnere, og den største Del af dem overhovedet kun er fundet 
paa et enkelt eller nogle ganske faa Findesteder. 

Mange Mineraler kan i Naturen dannes paa flere forskellige 
Maader, m,en som Regel vil det fremgaa af deres geologiske Op- 
træden, hvorledes de i hvert enkelt Tilfælde er dannede; de aller 
fleste kan dannes kunstigt (syntetisk), hvad der navnlig ved Ædel- 
stenene spiller praktisk Rolle; men denne Dannelse finder ofte 
Sted ved Processer, der kun i ringe Grad stemmer overens med 
dem, der foregaar i Naturen. 

Man plejer at skelne mellem de oprindelig dannede (primære) 
og de ved Omdannelse af dem fremgaaede (sekundære) Minera- 
ler; endvidere skelner man mellem, om Mineralet findes paa sin 
oprindelige Plads (paa primært Leje) eller om det er løsnet fra 
sine Omgivelser ved disses Hensmulring og transporteret andet 
Steds hen (sekundært Leje). 

Primært dannede Mineraler. 

De aller fleste Mineraler er udskilte af Opløsninger; Undtagelser 
herfra er væsentlig kun de vulkanske Sublimationsprodukter og 
enkelte organiske Mineraler (f. Eks. Rav). Det Opløsningsmid- 
del, hvoraf Mineralerne udskilles, er af meget forskellig Art; ved 
Jordoverfladen eller nær denne er det i Reglen Vand (ofte kul- 
syreholdigt); i større Dybde kan ogsaa Vand (eller Vanddamp) 
udgøre Hovedmassen, men her vil der sandsynligvis være større 
Mængder af andre flygtige Substanser til Stede, ligesom ogsaa 
Mængden af de ikke flygtige Bestanddele kan være saa betydelig, 
at den udgør en væsentligere Del af den samlede Masse. Herfra 
er der saa alle Overgange til saadanne Tilfælde, hvor de ikke flyg- 
tige Bestanddele udgør Hovedmængden af den flydende Masse, 
som i saa Tilfælde kaldes Magma, og herfra atter til de Tilfælde, 
hvor Magmaet er kommet op til Jordoverfladen i Form af Lava, 
og hvor Mineralerne ofte først udskilles, efter at de flygtige Be- 
standdele er udstødte; Opløsningsmidlet er her altsaa den fælles 
Blanding. I Almindelighed betegnes Udskillelse af et Magma som 
Størkning, som stilles i Modsætning til vandig Udskillelse; men 
egentlig Størkning (Udskillelse af en smeltet Masse af samme Sam- 
mensætning som det enkelte Mineral) finder næppe Sted i Naturen. 

Den nærmere Beskrivelse af disse forskellige Udskillelsesmaa- 
der hører hjemme under Geologien og skal her kun omtales gan- 
ske kort. Af Udskillelser ved Jordoverfladen maa særlig mærkes 
Kildedannelserne, af hvilke de vigtigste er Kalksinter og Kiselsinter; 
af Havet og Saltsøer udskilles Stensalt, Gips og Anhydrit m. m., 
i Ferskvand Myremalm. Særlig Betydning for Udskillelsen i baade 
fersk og salt Vand har Organismerne, der giver Anledning til 
mægtige Aflejringer, navnlig af kulsur Kalk og i mindre Mængde 
af Kiselsyre og de forskellige Kulbjærgarter. 

Under Jordoverfladen afsætter det gennemsivende Vand en 
meget stor Mængde Mineraler; over Grundvandstanden dannes 
de oftest i Form af Skorper og Drypsten, under denne væ- 
sentlig som Hulefyldninger af Krystaller. Hvor Hulrummene 
er ganske smaa, antager Udskillelsen Form af Imprægnation 
(Sandstensdannelsen) eller Konkretioner; betydelig større minera- 

logisk Interesse har Udfyldningen af de større Hulrum, i hvilke 
der kan findes en Masse forskellige Mineraler, ofte i store og vel- 
udviklede Krystaller. Hvis Hulrummet oprindelig har haft Form 
af en Spalte, bliver det efter Udfyldningen til en Gang (Mineral- 
eller Infiltrationsgang), i hvilken Mineralerne ofte er symmetrisk 
udskilte; i Modsætning til de almindelige Hulefyldninger indehol- 
der Gangene ofte flere forskellige Mineraler, navnlig Malme, da 
det gennemsivende Vand har haft større Mulighed for at hidføre 
Stoffer fra dybere Dele af Jordskorpen. 

Fra Infiltrationsgangene er der alle Overgange til Pegma tit- 
gangene, der dog nærmest maa henregnes til de eruptive Dan- 
nelser, idet de maa opfattes som et Restmagma fra Størkningen af 
de større Eruptivmasser, hvis Udskillelse har fundet Sted under 
Medvirkning af særlig store Mængder af flygtige Bestanddele. 
Mange Pegmatitgange indeholder en Mængde forskellige Minera- 
ler, af hvilke en Del indeholder nogle af de omtalte flygtige Be- 
standdele (Turmalin, Topas, Flusspat), andre derimod ikke; sær- 
lig knyttede til Pegmatit er de Mineraler, der indeholder de saa- 
kaldte „sjældne Jordarter" (Ce, La, Di, Y, U og Th). 

De egentlige Eruptivbjærgarter har derimod ikke særlig miner- 
alogisk Betydning, da de enkelte Bestanddele af dem oftest er af 
smaa Dimensioner og uden tydelig Krystalform. Veludviklede Kry- 
staller findes væsentlig som Strøkorn i Porfyrbjærgarterne. 


Sekundært dannede Mineraler. 

I alle Dele af Jordskorpen finder der en meget betydelig Om- 
dannelse Sted af de oprindelig dannede Mineraler; selv om de 
fysiske Forhold, der frembringer Omdannelsen, er af meget for- 
skellig Art, spiller Vandet eller andre Opløsningsmidler dog i alle 
Tilfælde en væsentlig Rolle for Processens Iværksættelse. 

Omdannelser ved Jordoverfladen foregaar i Reglen under Ind- 
virkning af Vand, Ilt og Kulsyre og kaldes Forvitring; dog kan 
denne Proces i enkelte Tilfælde netop foregaa under Vandafgivelse 
eller Afiltning. Dybere nede i Jorden foregaar Omdannelsen under 
væsentlig andre Former; det gennemsivende Vand udskiller op- 
løste Bestanddele under samtidig Opløsning af de tidligere tilstede- 

værende, hvorved hele Bjærgarter efterhaanden kan omdannes 
mere eller mindre fuldstændig (Eks. Dolomitdannelsen) . 

Særlig kraftig bliver Omdannelsesprocessen, naar høj Tem- 
peratur og Tryk indvirker paa Mineralerne. Temperaturen spiller 
den væsentligste Rolle ved Kontaktmetamorfosen, der 
finder Sted i Omgivelserne af Eruptivmasser. Ved den rene Kon- 
taktmetamorfose finder der kun Omsætninger Sted mellem de alle- 
rede tilstedeværende Stoffer; Kalksten bliver f. Eks. til Marmor, 
lerholdige Kalksten til forskellige Kalk-Lerjordsilikater (Vesuvian, 
Epidot, Granat m. m.). Ofte tilføres der imidlertid fra Eruptiv- 
massen forskellige flygtige Bestanddele, hvorved naturligvis Om- 
dannelsesprodukterne kan blive af langt mere varierende Beskaf- 
fenhed (pneumatolytisk Kontaktmetamorfose). Omdannelser un- 
der overvejende Trykindvirkning (Trykmetamorfose) er af væ- 
sentlig mekanisk Art (Skifrighed), men der frembringes dog og- 
saa derved nye Mineraler, navnlig saadanne, som indtager saa lille 
Rumfang som muligt, altsaa særlig de mest vægtfyldige Mineraler, 
der kan dannes af de forhaandenværende Stoffer. 1 de dybeste 
Partier af Jordskorpen foregaar Omdannelserne under samtidig 
Indvirkning af høj Temperatur (den indre Jordvarme) og stort 
(hydrostatisk) Tryk, og ved denne saakaldte „Region al meta- 
morfose" dannes Hovedmængden af de krystallinske Skifere. 

Ved Omdannelsesprocesser vil det ofte ske, at det nydannede 
Mineral vil indtage det oprindeliges Plads saa fuldstændig, at dettes 
Krystalform bevares; der foreligger da en Pseudomorfose; 
det nye Mineral vil i Reglen være i finkornet eller tæt Form. Pseu- 
domorfoser spiller en stor Rolle i Mineralriget, da man ved deres 
Hjælp kan se, hvad Retning en Omdannelse er gaaet i. I mange Til- 
fælde er Processen let at forstaa (Brunjærnstenpseudomorfoser 
efter Svovlkis eller Jærnspat), mens den i andre Tilfælde (f. Eks. 
Kobber efter Aragonit, Tinsten efter Feldspat) vanskeligere kan 
forklares; det er muligt at der her foreligger en „Afstøbningspseu- 
domorfose". Pseudomorfoser kan ogsaa være dannede efter Dyr 
eller Planter (Træsten og andre Forsteninger). 

En egen Slags Pseudomorfose er Paramorfose, en Kry- 
stal, der er omdannet til et andet Stof med samme kemiske Sam- 
mensætning; Stoffer af samme Sammensætning kaldes polymorfe 

(sp. di- og trimorfe), og som Regel har hvert af Stofferne sit 
Temperatur- og Trykomraade, i hvilket det er stabilt; kommer det 
udenfor dette, omdannes det i nogle Tilfælde øjeblikkeligt, i andre 
langsommere, til en Paramorfose (Eks. monoklint Svovl, der er 
stabilt over 97 “, omdannes ved Afkøling under denne Temperatur 
til rombisk Svovl). 


Mineraler paa sekundært Leje. 

Ved Bjærgarternes Forvitring falder de efterhaanden hen til 
Grus, og det rindende Vand vil da aflejre dette paa helt andre 
Steder; herved finder samtidig en Sortering Sted, baade efter Korn- 
størrelse og Vægtfylde, og derved kan det ofte ske, at enkelte Lag 
kommer til at indeholde særlig store Mængder af tungere Mine- 
raler, naar disse i øvrigt er modstandsdygtige overfor mekaniske 
og kemiske Indvirkninger. Foruden de ædle Metaller er det sær- 
lig Ædelstenene, der udvindes af saadanne Lejer; ogsaa enkelte 
andre Mineraler, f. Eks. Monacit, faas udelukkende af saadanne. 


Malmlejer. 

Malmene følger vel i Henseende til Forekomst og Dannelses- 
maade i det væsentlige de samme Love, der gælder for alle andre 
Mineraler; men da det, for at der kan dannes et Malmleje, i Al- 
mindelighed kræves, at et Metal, som ellers forekommer i ofte 
forsvindende Mængder, skal koncentreres paa et begrænset Om- 
raade, bliver deres Optræden dog i kvantitativ Henseende en Del 
afvigende. 

Enkelte Malme er dannede ved Jordoverfladen (sedimentære 
Malme), som f. Eks. Myremalm, Lerjærnsten, Kobberskifer o. a. 
Langt den største Mængde afsættes dog i Jordskorpen af det gen- 
nemsivende Vand, og det er for Malmenes Optræden særdeles 
karakteristisk, at de kun i ringe Mængde dannes ved Imprægna- 
tion, som Konkretionsdannelser eller som almindelige Hulefyld- 
ninger, mens de derimod findes i meget stor Mængde paa Gange 
(Eks. guldførende Kvartsgange, de fleste Forekomster af Bly, 
Zink, Kobber, Sølv o. m. a.). Malmgangene, der meget ofte inde- 

holder forskellige Malme blandede imellem hinanden, bestaar dog 
i Reglen overvejende af mindre værdifulde Mineraler, f. Eks. 
Kvarts, Kalkspat, Tungspat, Flusspat. Malmene findes i særlig 
stor Mængde i Nærheden af saadanne Steder, hvor Malmgangen 
overskæres af en Eruptivgang, hvad der viser, at Metallet er kom- 
met op sammen med den smeltede Masse og er bleven udstødt af 
denne ved dens Størkning. 

Enkelte Malmlejer maa nærmest henregnes til Pegmatit (flere 
Tinstenlejer, Kryolitmassen), mens andre Malmforekomster er 
rene Eruptivdannelser, f. Eks. flere af de svenske Magnetjærnsten- 
lejer, nikkelholdig Magnetkis og flere Kobber- og Svovlkismasser 
(Sulitelma o. a.) . 

Ved Omdannelsesprocesser kan der naturligvis kun dannes 
Malmlejer i saadanne Tilfælde, hvor der finder en Tilførsel af nyt 
Stof Sted; visse Lejer af meget uregelmæssig Form er dannede 
ved Indvirkning af det gennemsivende Vand (Metasomatose) paa 
Kalksten, mens andre er opstaaede ved pneumatolytisk Kontakt- 
metamorfose (Jærnglansen paa Elba). 

Da de fleste Malme forvitrer ret let, spiller sekundære Lejer 
kun i enkelte Tilfælde nogen større Rolle (Eks. Platin og Guld). 

Forvitringen vil bevirke, at de fleste Malmlejer i Nærheden af 
Jordoverfladen bliver i væsentlig Grad omdannede; de fleste, op- 
rindelig sulfidiske Malme bliver til iltede Forbindelser. Da Jærn- 
forbindelser oftest findes i ret stor Mængde blandt Malmene, bliver 
Brunjærnsten særlig fremtrædende under saadanne Forhold, hvor- 
for Malmenes Forvitringszone i Reglen benævnes en „Jærn- 
hat“. Det gennemsivende Vand opløser mange af Metallerne i For- 
vitringszonen og afsætter dem igen i de under denne værende 
Partier af Malmlejet, der derved bliver særlig righoldige (den saa- 
kaldte „Cementationszone“). De to nævnte Zoner mangler 
i det væsentlige i Omraader, der har været nedisede i Istiden (Skan- 
dinavien, Grønland), men kan andre Steder være af betydelig 
Mægtighed (indtil 100 m eller mere). 

De ved de omtalte Processer frembragte Forandringer i Malm- 
rigdommen siges at bero paa „sekundære Dybdeforskelligheder “; 
man har forsøgt at udregne, om der ogsaa skulde være „primære 
Dybdeforskelle“, der gjorde sig gældende under Cementations- 

zonen, men der eksisterer altfor faa meget dybe Bjærgværker, til 
at man kan sige noget almindeligt om denne Sag, saa at det vigtige 
Spørgsmaal, om man kan vente, at Malmm.ængden vil aftage eller 
tiltage paa meget store Dybder, endnu ikke kan besvares. 


Mineralernes fysiske Egenskaber. 

Mineralerne bestemmes dels ved de saakaldte ydre (fysiske) 
Egenskaber og dels ved Hjælp af forskellige simple kemiske Prø- 
ver, blandt hvilke navnlig Blæserørsforsøg spiller en stor Rolle. 

De ydre Egenskaber er væsentlig følgende: 

1. Krystalform og Aggregatstilstand. Hvis der fin- 
des veludviklede Krystaller, er saadanne selvfølgelig et overordent- 
lig vigtigt Middel til at kende Mineralet. Det gælder ikke alene om 
at bestemme Krystalsystemet eller dettes Underafdelinger, men 
ogsaa de mest fremtrædende Kombinationer, Tvillingdannelser 
og andre Ejendommeligheder; endvidere den Maade, Krystallerne 
er udviklede paa, om de f. Eks. er dannede svævende, med Flade- 
begrænsning til alle Sider, eller siddende, i Reglen paa Væggen 
af et Hulrum eller en Spalte. 

I Almindelighed forekommer Mineralerne dog ikke i udviklede 
Krystaller, men i Aggregater, d. v. s. Samlinger af krystal- 
linske Individer (Anedre) . Aggregatets Struktur kan være ret ka- 
rakteristisk for vedkommende Mineral, men mange Mineraler kan 
dog ogsaa forekomme i næsten alle Aggregatsformer. Hvis de en- 
kelte Individer er omtrent lige stærkt udviklede i alle Dimensio- 
ner, kaldes Aggregatet kornet (stor-, grov-, mellem- og fin- 
kornet), har de Form af Blade er Aggregatet bladet (storbladet, 
finbladet, skællet) ; det maa bemærkes, at man ofte er tilbøjelig til 
at kalde et Mineral med stærk Spaltelighed i een Retning for bladet, 
hvorfor man maa være forsigtig med at benytte dette Udtryk. Er 
de enkelte Individer udstrakte i een Retning, kaldes Aggregatet, 
efter Individernes Tykkelse, stænglet, straalet eller t r a a d e t 
(parallel- eller radial-stænglet o. s. v.). Er de enkelte Individer 
saa smaa, at de ikke kan skelnes med blotte Øjne eller med Lup, 
kaldes Aggregatet t æ t og kan da i enkelte Tilfælde være ret vanske- 

ligt at kende fra et amorft Mineral uden mikroskopisk Undersø- 
gelse. Løst sammenhængende Aggregater kaldes jordagtige (Eks. 
Kridt). 

SpaltelighedogBrud. Hvis man har med Krystaller eller 
større Krystalindivider at gøre, er Spalteligheden en overordentlig 
vigtig Egenskab til Bestemmelse af Mineralet. Alle Krystaller har 
den Egenskab, at Sammenhængskraften er forskellig i forskellige 
Retninger, og dette giver sig ved de fleste af dem et tydeligt Ud- 
slag i, at de ved Brud eller Slag gaar over efter plane og spejlende 
Flader, de saakaldte Spaltningsflader. Disses Retning er oftest 
parallel med nogle af de almindeligste Krystalflader hos vedkom- 
mende Substans og repræsenterer i alle Tilfælde Flader med gan- 
ske simple Indices; de har hos hvert enkelt Stof en ganske bestemt 
Beliggenhed og bidrager saaledes i særlig Grad til at karakteri- 
sere Stoffet, mens den ydre Krystalbegrænsning kan variere en 
Del efter de forskellige Forhold, hvorunder Stoffet er krystalliseret 
ud. (Ikke at forveksle med Spaltelighed er den tidligere omtalte 
Afsondring, der skyldes Tvillingdannelser, og som kan variere 
meget i hver enkelt Substans). 

1 det regulære System viser baade teoretiske Betragtninger og 
Iagttagelse, at der kun kan eksistere 3 Former for Spaltelighed, 
enten efter Terning-, Oktaeder- eller Rombedodekaederflader. 1 
de andre Systemer med deres varierende Elementer er der ingen 
tilsvarende bestemt Regel for Spaltningsfladernes Beliggenhed. 

Spaltelighedens Styrke er højst forskellig; den stærkeste Spal- 
telighed findes hos Glimmer, der kun er i Besiddelse af een Spalt- 
ningsretning, efter hvilken der kan udspaltes overordentlig tynde 
Blade. Herfra er der alle mulige Overgange til saadanne Substan- 
ser, der i Praksis maa siges at være uden Spaltelighed, som f. Eks. 
Kvarts, og som giver en Brudflade, der ikke er i Besiddelse af et 
eneste plant Element. Ved Slag faas oftest en kegleformet Figur 
med koncentriske Ringe (et saakaldet muslet Brud); i andre 
Tilfælde er Bruddet mer uregelmæssigt, og hos Metallerne og en- 
kelte andre Mineraler (f. Eks. de fleste simpelt sammensatte Sølv- 
forbindelser) er Bruddet takket. 

Tætte Aggregater har i Reglen et jævnt, mat Brud (Eks. Kalk- 

sten) ; sjældnere er splintet eller muslet Brud (Eks. Flint). Amorfe 
Substanser (Eks. Glas) har fuldkomment muslet Brud. 

Haardhed. Hermed forstaas i Almindelighed den større eller 
mindre Lethed, m.ed hvilken Mineralerne undergaar mekaniske 
Indvirkninger (Ridsning, Slid o. s. v.). Til Bestemmelsesbrug er 
Haardheden en meget vigtig Egenskab, da den i ringe Grad er af- 
hængig af Aggregationstilstand o. 1.; kun ved løst sammenhæn- 
gende Aggregater kan Bestemmelsen være noget usikker. 

Til Bestemmelsen anvendes ofte en Haardhedsskala, en 
Række af 10 Mineraler, ordnede efter stigende Haardhed. Disse er 
1. Talk, 2. Gips, 3. Kalkspat, 4. Flusspat, 5. Apatit, 6. Feldspat, 
7. Kvarts, 8. Topas, 9. Korund og 10. Diamant. Man kan da med 
det forelagte Mineral forsøge, hvilke af Skalaens Mineraler' der 
kan ridse i det, og hvilke det selv kan ridse. 1 Praksis benytter 
man sig dog for det meste af en Kniv, der kan ridse Mineraler af 
indtil Haardheden 6 inkl., idet man samtidig lægger Mærke til hvor 
let det gaar at ridse. Et Mineral af Haardheden 2 eller mindre kan 
ridses af Neglen, og et af Haardheden 1 er blødere end Huden, 
hvorfor det er afsmittende og fedtet at føle paa. Mineraler, der er 
haardere end 7, kaldes Ædelstene, og kendes ved, at de kan ridse 
Kvarts (ikke, som man saa ofte hører. Glas, der kun har en Haard- 
hed mellem 5 og 6). 

Haardheden er som alle andre fysiske Egenskaber forskellig 
paa forskellige Krystalflader og i forskellige Retninger; dog er disse 
Forskelligheder i Almidelighed saa smaa, at man ikke lægger 
Mærke til dem. 

Den Ridse, man ved Haardhedsprøven frembringer i et Mi- 
neral, er i Reglen ru og mat; kun ved Mineraler med metalliske 
Egenskaber faas en glinsende Streg. 

Glans. Man skelner mellem Metal-, Glas- og Diamant- 
glans. Stoffer med Metalglans er fuldstændig uigennemsigtige, 
selv i ganske tynde Splinter, de andre er mere eller mindre gen- 
nemsigtige. Forskellen mellem Diamant- og Glasglans beror paa 
den større eller mindre Lysbrydning og er ofte ret vanskelig at 
iagttage. En Del Mineraler siges at have metalagtig Diamantglans, 
d. V. s. de har stærk Lysbrydning, men er kun i ringe Grad gen- 

nemsigtige. Særlige Former af Glans er Silke glans, der findes 
hos traadede Aggregater, og Perlemorglans paa Flader med 
stærk Spaltelighed, endvidere Fedt glans, der frembringer et 
Udseende, som om Mineralet var indsmurt med Fedt. 

Farve. Nogle Mineraler har en ofte meget karakteristisk 
Egenfarve; dette gælder først og fremmest alle Mineraler med 
Metalglans, hvor Farven paa friske Brudflader næsten er absolut 
ens i alle Tilfælde, mens derimod Flader, der har været længere 
Tid udsatte for Luften og Lyset, i mange Tilfælde antager An- 
løbningsfarver, der ogsaa kan være meget karakteristiske for ved- 
kommende Mineral. 

Mineraler med Diamant- eller Glasglans er ogsaa undertiden 
i Besiddelse at Egenfarve, særlig naar de indeholder Metaller som 
Kobber eller Jærngruppens Metaller som væsentlig Bestanddel. 
Dog er Farven i saadanne Tilfælde mere varierende, end den er 
hos de metalliske Mineraler. De fleste Mineraler er derimod i ren 
Tilstand farveløse, men optræder ofte med laante Farver, der hos 
mange (de fleste Ædelsten, Flusspat m. m.) kan variere over- 
ordentlig stærkt. Disse Farver skyldes i nogle Tilfælde indblan- 
dede smaa Mineralkorn (f. Eks. Jærnglans), der umiddelbart kan 
iagttages i Lup eller Mikroskop; i andre Tilfælde kan Farvestoffet 
kun iagttages i Ultramikroskop, og som oftest er det saa fint for- 
delt, at det maa siges at være til Stede i fast Opløsning. Som Regel 
findes den farvende Bestanddel i saa ringe Mængde, at den ikke 
kan paavises ved kemisk Analyse; ved Opvarmning forandres eller 
forsvinder Farven ofte. 

For stærkt farvede Mineraler spiller Stregens Farve en 
betydelig Rolle. Som Regel bestemmes den, ved at man skriver 
med Mineralet paa en hvid, uglaseret Porcellænsplade. Mineraler 
med Metalglans har oftest sort eller næsten sort Streg, de med 
metalagtig Diamantglans har derimod en Streg, der er lysere end 
selve Mineralet, og hvis Farve oftest er ret karakteristisk for dette. 
Mineraler med almindelig Diamant- eller Glasglans har derimod 
en ensartet, hvid Streg. Mineraler af metallisk Konsistens har 
glinsende Streg. 

Vægtfylde. Som Regel nøjes man med at skønne over et 
Minerals Vægtfylde ved at løfte paa det; hvis man har med et nogen- 

lunde stort og rent Stykke at gøre, kan man paa den Maade danne 
sig en Del Slutninger over Mineralets Sammensætning. De fleste 
Mineraler har, hvad man kalder almindelig Stenvægt (Vægtfylden 
omkring 3) ; kendelig lettere er navnlig organiske eller stærkt vand- 
holdige Mineraler. Kendelig tungere Mineraler indeholder et af 
de tunge Metaller og har næsten altid Diamant- eller Metalglans; 
dog har f. Eks. Strontium- og Baryumforbindelserne ret stor 
Vægtfylde forbunden med Glasglans. 

Ved nøjagtigere Vægtfyldebestemmelser benytter man sig af 
de sædvanlige Metoder; da det for Mineralernes Vedkommende i 
mange Tilfælde er vanskeligt at skaffe sig et nogenlunde stort, rent 
Stykke, anvender man ofte tunge Vædsker, f. Eks. Bromoform, 
Opløsning af Kaliumkvægsølvjodid m. fl. Det gælder om at skaffe 
en Vædske af en saadan Vægtfylde, at et Mineralkorn hverken 
synker eller stiger i den, hvorefter man kan bestemme Vædskens 
Vægtfylde med en Flydevægt. 


Mineralernes kemiske Egenskaber. 

Til Blæserørsforsøg benytter man sig i Reglen af en sæd- 
vanlig Bunsenbrænder, der er forsynet med et Indlæg, bestaaende 
af et Rør, der for oven har en skraatliggende, snæver Aabning. 
Herved frembringes en lysende Flamme, der kun maa have en 
Højde af ca. 3 cm, og Blæserøret anbringes paa en saadan Maade, 
at dets Spids sættes um.iddelbart til den øverste Ende af Rørets 
Aabning, og at der blæses skraat nedad; dog maa Retningen, hvori 
der blæses, ikke være parallel med Rørets Overkant, da Flam- 
men i saa Fald let blæses ud. 

Blæserørsflammen er, naar den er frembragt paa rette Maade, 
lang og spids, svagt lysende og brænder fuldkomment lydløst. Den 
benyttes dels til at frembringe en betydelig stærkere Varme, end 
den almindelige Brænder giver, dels ogsaa til at ilte og afilte, navn- 
lig Fosforsalt- og Boraksperlerne. Den iltende Del af Blæserørs- 
flammen danner en Hætte udenom hele Flammen; i Praksis be- 
nytter man et Parti i Spidsen et Stykke udenfor den ved Dagslys 
synlige Del af Flammen. Afiltningen finder derimod Sted midt inde 

i Flammen, omtrent ved Spidsen af den skarpt fremtrædende, blaa- 
lige Kegle; man afilter i Almindelighed sikrere i den tilsvarende 
Del af selve Bunsenbrænderen. 

De vigtigste Reaktioner, der benyttes til Bestemmelse af Mi- 
neraler, er følgende: 

1. Ophedning paa Kul. Hertil benyttes i Reglen et en- 
kelt Korn af Mineralet saa stort som et stort Knappenaalshoved; 
hvis det viser sig, at Mineralet springer i Stykker ved Ophedning, 
maa man først pulverisere det. Herved faas et Indtryk af Mine- 
ralets Smeltelighedsgrad, som dog bedre fremgaar ved Ophedning 
i Pincet, og en Del forskellige Stoffer giver sig til Kende paa for- 
skellig Maade. Svovl (i Svovlmetaller) mærkes ved Svovlsyrling- 
lugt, Arsen ved Lugt, Røg og Beslag, Antimon ved Røg og Be- 
slag; flere Metaller giver ogsaa Beslag ved Ophedning, men dette 
kommer i Reglen først tydeligt frem ved Smeltning med Soda 
og Kul. 

Det paa Kul ophedede Materiale kan prøves paa forskellig 
Maade; hvis det er af sort Farve, vil det meget ofte tiltrækkes af 
en Magnet, og Mineralet er da jærnholdigt; en hvid Glødningsrest 
vil i nogle Tilfælde vise alkalisk Reaktion, navnlig hvis det op- 
rindelige Mineral er et Sulfat eller Karbonat af Ca, Sr eller Ba. 

2. Ophedning i en Pincet. Hertil udsøges helst en lang 
og tynd Splint, som holdes paa en saadan Maade ind i Flammen, 
at intet af dennes Varme gaar tabt ved at ophede Tangen. Herved 
bestemmes Mineralets Smeltelighedsgrad. 

Ved Ophedningen tildeler Mineralet ofte Flammen en karakte- 
ristisk Farve; denne frembringes dog bedst ved: 

3. Ophedning paa Platintraad. Denne maa i Forvejen 
udglødes grundig, saa at man er sikker paa, at den ikke indeholder 
flammefarvende Stoffer. Er der i Forvejen Ca, Sr eller Ba i den, 
renses den bedst ved at smelte en Dr aabe Fosforsalt i den, hvor- 
efter Natriumet forholdsvis let kan udglødes. Reaktionen har sær- 
lig Betydning, hvis man har med et i Vand opløseligt Salt at gøre, 
i hvilket Tilfælde man kan vente at paavise Alkalier, eller naar 
man, som ovenfor omtalt, faar en alkalisk Glødningsret (f. Eks. 
Karbonater eller Sulfater af Ca, Sr eller Ba). Den foretages paa 
den Maade, at man dypper Traaden i stærkt Saltsyre og derefter i 



det pulveriserede Materiale og holder den ind i Flammen; Alka- 
lierne giver sig herved straks til Kende, Ba først ved stærkere 
Glødning, hvortil man helst maa benytte Blæserøret; Ca og Sr 
ses i Reglen først, naar man efter kraftig Glødning igen dypper i 
Saltsyre og holder ind i Flammen. 

Farverne er for Na gul (det maa bemærkes, at man næsten 
altid ser denne Farve, og at den altsaa maa være særlig kraftig, 
før man kan slutte, at man har med et natronrigt Mineral at gøre), 
for K violet (hvis Na samtidig er til Stede, kan dettes gule Farve 
skjule den violette, men ved at holde et dobbelt Lag Koboltglas 
for faar man den sidstnævnte Farve frem), Ca, Sr og Li røde 
(den røde Farve af Ca ses i Modsætning til de andre ikke gennem 
Koboltglas eller i al Fald kun med en svag grønlig Tone, Li findes 
ikke i samme Slags Forbindelser som Sr, men væsentlig i Sili- 
kater og Fosfater); Ba giver en gulgrøn Farve. 

4. Fosforsalt- og Boraksperlerne. Platintraaden for- 
mes som et Øje af faa mm’s Gennemsnit, og i dette indsmeltes 
Saltet; naar der derved er bleven dannet en klar Perle, anbringes 
et lille Stykke af Mineralet i denne, hvorefter der igen opvarmes, 
til Perlen er klar. Hvilket af de to Salte, man bruger, er i Reglen 
ligegyldigt; i de fleste Tilfælde er Fosforsalt det bedste; kun for Ni 
skal man helst prøve med Boraks. 

De vigtigste Stoffer, der prøves paa denne Maade, er Cu, der 
i iltende Flamme giver himmelblaa Perle, i afiltende uigennemsig- 
tig og kobberfarvet; Mn (i. Fl. violet, a. farveløs). Ti (i. farveløs, 
a. violet eller ved samtidig Tilstedeværelse af Fe brunrød), Cr 
(grøn i begge Flammer), U (i. gul, a. grøn), Co (blaaviolet) og 
Ni (i Boraks violet i Varmen og brun i Kulden); endvidere W 
(se nedenstaaende Fortegnelse S. 74) og Mo (se Wulfenit S. 107). 

5. Smeltning med Kul og Soda. Et Stykke Mineral af 
den sædvanlige Størrelse (som et stort Knappenaalshoved) pul- 
veriseres fint i. en Agatmorter; derefter blandes det med lidt mere 
Kul, og begge Dele røres godt sammen; derefter tilføjes noget 
mere Soda, end der er Mineral og Kul tilsammen, og det hele sam- 
menrøres grundig. Noget af Blandingen udbredes paa et Stykke 
Kul og behandles med Blæserørsflammen, og der vil da eventuelt 
kunne dannes Metalkorn eller Beslag eller begge Dele. 

Metalkorn faas af Forbindelserne af Au, Ag, Cu, Pb og Sn. 
Alle disse kan hamres ud til tynde Plader uden at gaa i Stykker; 
Au og Ag kendes fra de andre ved at de holder sig blanke efter 
Afkøling. Bi giver ogsaa Metalkorn, men de kan ikke hamres 
ganske tynde, uden at gaa i Stykker. Er de nævnte Metaller i For- 
bindelse med As eller Sb, fremkommer der ganske sprøde Korn, 
der er Legeringer af Metallet med disse to Stoffer, og der maa en 
langvarig Behandling til, før det rene Metal kommer frem. 

Beslag faas af følgende Stoffer: Pb og Bi giver gult Beslag. 
Sn hvidt og Zn, som ingen Metalkorn giver, har et hvidt (i Var- 
men gult Beslag). Se endvidere As, Sb, Te og Molybdænglans. 

6. Behandling med Saltsyre. Dette er en af de faa 
Reaktioner ad vaad Vej, som benyttes sammen med Blæserørs- 
forsøgene. Herved lægges Mærke til Stoffets Opløselighed (i Reg- 
len maa det være i finfordelt Form) eventuelt ogsaa til Opløsnin- 
gens Farve (Fe brun, Ni grøn, Cu blaa, Co rødlig). I en Del Til- 
fælde frembringes der Luftarter, navnlig CO^ af Karbonater, SH, 
af nogle Sulfider og Cl af stærkt iltholdige Stoffer som f. Eks. 
Manganoverilte, Blykromat o. a. 


Reaktionerne for de enkelte Stoffer. 

Aluminium paavises i farveløse (jærnfri) Mineraler ved at 
gløde dette paa Kul med en Draabe opløst Koboltnitrat, hvorved 
faas en lys, blaa Farve. I jærnrige Mineraler lader det sig ikke 
paa vise ved de her anvendte Metoder. 

Antimon giver ved Ophedning paa Kul en tyk, hvid Røg 
og et kraftigt, hvidt Beslag. 

Arsenik giver ved Ophedning paa Kul en graalig Røg, der 
er ledsaget af en meget gennemtrængende Hvidløglugt, og et svagt 
hvidligt Beslag, der dannes i ret stor Afstand fra det glødende 
Sted. 

B a r y u m (Paavisning se Side 69) . 

Beryllium kan ikke paavises ved de her anvendte Metoder. 

Bly paavises ved Reduktion med Soda og Kul (Side 69). 

Bor. Det fint pulveriserede Mineral blandes med 3 Dele surt 
svovlsurt Kali og 1 Del Flusspat, og Blandingen giver da, naar 

den paa en Platintraad holdes ind i en Flamme, en kortvarig grøn 
Farve. 

Brint. I Mineraler, der indeholder Vand eller Hydroksyl, 
paavises dette ved Ophedning i et tørt Prøveglas; der vil da dannes 
Vanddamp, som afsættes i den øvre Del af Glasset. 

Brom. Ved Ophedning med surt svovlsurt Kali og Brunsten 
frembringes røde Bromdampe. 

Fluor paavises i de fluorrige Mineraler, særlig i Flusspat, 
paa følgende Maade: et Objektglas opvarmes og overtrækkes med 
Paraffin; efter Afkøling ridses et Bogstav el. lign. i Paraffinet, og 
derovenpaa lægges noget af det fint pulveriserede Mineral, hvor- 
paa hældes nogle Draaber stærk Svovlsyre; efter et Par Minutters 
Forløb renses Glasset, og det vil da vise sig at være ætset. De øv- 
rige fluorholdige Mineraler maa helst bestemmes paa anden Maade. 

Fosfor paavises bedst, ved at en salpetersur Opløsning af 
Mineralet sættes til en kold eller svagt opvarmet Opløsning af 
Ammoniummolybdat, hvorved faas et gult Bundfald. 

Guld kan paavises ved Smeltning med Soda og Kul (Side 69) . 

Jod giver ved Ophedning med surt svovlsurt Kali og Brunsten 
violette Dampe. 

Jærn; nogle faa Forbindelser (Magnetjærnsten og Magnetkis) 
tiltrækkes umiddelbart af Magneten, andre (Ilter, Svovl- og Arsen- 
forbindelser) tiltrækkes, efter at være ophedede paa Kul; hvis 
Jærnet er i Forbindelse med Fosfor- eller Kiselsyre, Titan, Krom 
og forskellige andre Stoffer, bliver det kun svagt eller slet ikke 
magnetisk, og det kan da være nødvendigt at smelte Mineralet 
med lidt Soda for at faa Magnetismen frem. 

Kalcium paavises i nogle Tilfælde ved, at det giver alkalisk 
Reaktion og Flammefarvning (Side 69), i andre Tilfælde (Sili- 
kater og Fosfater) lader det sig vanskelig paavise. 

Kalium paavises, naar det findes i letopløselige Forbindelser, 
let ved Flammefarvning (Side 69), i Silikaterne er det vanske- 
ligt at paavise. 

Klor paavises bedst ad vaad Vej (med Sølvnitrat). 

Kobber kan paavises ved Smeltning med Soda og Kul (Side 
69) og ved Fosforsalt (Side 69); i Praksis er det lettest at paa- 
vise ved Flammefarvning; et Mineralkorn eller lidt Pulver anbrin- 


ges paa Kul og befugtes med en Draabe stærk Saltsyre, hvorefter 
Flammen faar en kraftig grøn og blaa Farve. 

Kobolt paavises ved Fosforsalt eller Boraks (Side 69); dog 
maa Arsenet, hvormed det oftest er i Forbindelse, først omhyggelig 
udblæses, hvilket sker ved, at lidt af det fint pulveriserede Mineral 
udbredes i et tyndt Lag paa Kullets Overflade og derefter behand- 
les med en Blæserørsflamme, der dog ikke maa være saa kraf- 
tig, at Pulveret smelter sammen til en Kugle; Blæsningen fortsæt- 
tes saa længe, til man ikke mere mærker Arsenrøg og Lugt. 

Krom paavises let ved Fosforsalt (Side 69). 

Kulstof paavises naar det findes i Karbonater ved Saltsyre, 
hvorved der i enkelte Tilfælde fremkommer „Brusning" i Kul- 
den (kulsur Kalk), ellers i alle Tilfælde ved Opvarmning. 

Kvægsølv giver sig til Kende, ved at dets Forbindelser, 
der i Reglen er meget vægtfyldige, hurtigt forflygtiges ved Op- 
hedning; direkte paavises det paa følgende Maade: det fint pul- 
veriserede Mineral blandes med den tredobbelte Mængde Soda og 
ophedes i Bunden af et i den ene Ende lukket Jenaglasrør, efter 
at Blandingen først er overdækket med et Lag Soda af 1 cm’s 
Højde; der vil da sætte sig en Ring af metallisk Kvægsølv i den 
øvre Del af Glasset. 

Kvælstof forekommer væsentlig som Salpeter, der giver 
sig til Kende ved at fremkalde livlig Forbrænding ved Ophedning 
paa Kul. 

Litium paavises ved Flammereaktion (Side 69). 

Magnium lader sig ikke sikkert paavise ved nogen af de her 
benyttede Metoder. 

Mangan paavises ved Fosforsalt (Side 69). 

Molybdæn. Reaktionerne, der er forskellige i forskellige 
Tilfælde, er omtalt under Beskrivelserne af de Mineraler, der 
indeholder dette Grundstof (Molybdænglans og Wulfenit). 

Natrium paavises i opløselige Salte ved Flammefarvning 
(Side 69). 

Nikkel paavises ved Boraks (Side 69); angaaende Udblæs- 
ning af Arsen se under Kobolt. 

Platin findes næsten kun gedigent og kendes tilstrækkelig 
let ved ydre Kendetegn i Forbindelse med Usmeltelighed, Uop- 

løselighed i ublandede Syrer m. m. De andre Platinmetaller, der 
oftest forekommer sammen med Platin eller blandede med det, 
kan kun bestemmes ved forskellige specielle Reaktioner. 

Selen giver ved Ophedning en karakteristisk Lugt omtrent 
som raadne Ræddiker. 

Silicium er efter Ilt det almindeligste Grundstof (Kvarts, 
Opal og Silikater); i de fleste Tilfælde kan disse Stoffer bestem- 
mes ved ydre Kendetegn, men hvor disse ikke er tilstrækkelige, 
kan følgende Reaktioner anvendes: 

1) Fosforsaltperlen. Behandles en Splint eller noget Pulver af 
et Silikat med Fosforsalt, vil Baserne gaa i Opløsning og Kisel- 
syren blive tilbage som en gennemskinnelig Masse, der i Reglen 
har samme Form som det oprindelig anvendte Mineral, et saa- 
kaldet „Kiselsyreskelet". Dette er ikke særlig let at kende fra det 
uom.dannede Mineral, men Prøven viser i alle Tilfælde den for 
Kiselsyre karakteristiske Uopløselighed i Fosforsalt, mens de fleste 
andre Mineraler let opløses i dette. 

2) Behandling med Saltsyre. Nogle Silikater sønderdeles af 
Syrer, enten paa den Maade, at det hele opløses, hvorefter Kiselsy- 
ren ved videre Inddampning skiller sig ud som Gelé, eller saaledes, 
at kun Baserne opløses, mens Kiselsyren bliver tilbage som et Pul- 
ver, der ikke er særlig let at kende fra det oprindelige Mineral. 
Prøven foretages paa den Maade, at man koger noget af det fint 
pulveriserede Mineral med stærk Saltsyre i et Reagensglas og ved- 
bliver dermed saa længe, til Vædsken er næsten helt inddampet. 
Hvis der har udskilt sig geléagtig Kiselsyre, ses den bedst, naar 
man skyller Glasset grundig med Vand og hælder dette ud igen; 
Geleen vil da vise sig som Klumper paa Glassets Sider. 

3) Smeltning med Soda. Det fint pulveriserede Mineral blan- 
des med den 4-dobbeIte Mængde Soda, og Blandingen smeltes paa 
Kul, hvorefter den smeltede Masse behandles med Saltsyre paa 
samme Maade som angivet i forrige Tilfælde; tilstedeværende 
Kiselsyre vil da i alle Tilfælde udskilles som Gelé. 

Strontium; Paavisning se Side 69. 

Svovl kan i Sulfider og som frit Svovl paavises ved, at det 
ved Ophedning giver Svovlsyrlinglugt; da denne i nogle Tilfælde, 
navnlig naar der samtidig er Arsen til Stede, kan være vanskelig 


74 


at mærke, kan man for en Sikkerheds Skyld gøre følgende Prøve, 
der ogsaa kan anvendes overfor Sulfater: Det pulveriserede Mi- 
neral blandes med Kul og Soda, som angivet Side 69 og smeltes 
paa Kul; af den smeltede Masse, eller, hvis denne er trængt ned 
i Kullet, da af dette under det smeltede Sted, lægges paa en Sølv- 
mønt og befugtes med meget lidt Vand; Sølvet vil da antage en 
sort Farve. 

Sølv paavises ved Smeltning med Kul og Soda (Side 69). 

Tellur paavises ved at det med varm, stærk Svovlsyre giver 
en kraftig violet Farve, der hurtig igen forsvinder. Ved Ophed- 
ning paa Kul giver Tellur et hvidt Beslag. 

Tin paavises ved Smeltning med Kul og Soda (Side 69). 

Titan paavises ved Fosforsalt (Side 69); da denne Prøve 
ikke er særlig karakteristisk, naar der er Jærn til Stede, er det i 
saa Fald sikrest at gøre følgende Prøve: Det fint pulveriserede 
Mineral smeltes med Soda, og den smeltede Masse koges med kon- 
centreret Saltsyre, hvortil sættes et Stykke Tin; herved fremkom- 
mer da en violet Farve. 1 Titanit og Titanjærn prøves bedst for Ti 
ved at behandle selve det fintpulveriserede Mineral med Tin og 
Saltsyre. 

Uran paavises ved Fosforsalt (Side 69). 

Vismut paavises ved Smeltning med Kul og Soda (Side 69). 

V o 1 f r a m paavises ved Fosforsalt, der giver en Perle, der er 
farveløs i den iltende Flamme og blaa i den afiltende; hvis der er 
Jærn til Stede, er den dog i sidste Tilfælde blodrød og ikke altid 
saa let at kende fra Titan og Niob, hvorfor det kan blive nødven- 
digt at foretage speciellere Reaktioner. 

Zink paavises ved Smeltning med Kul og Soda (Side 69); 
Beslaget overhældes med en Draabe Koboltnitrat, der efter Glød- 
ning giver en kraftig grøn Farve. Den samme faas ved umiddelbar 
Behandling af Mineralpulveret med Koboltnitrat, hvis Mineralet 
er jærnfrit; dog giver Kiselzink en blaa Farve. 

Zirkonium lader sig ikke let paavise ved de her anvendte 
Metoder. 

Nøgle til Bestemmelse af de vigtigste Mineraler. 

I nedenstaaende Nøgle er de vigtigste Mineraler sammenstillede 
under Hensyn til de Kendemærker, der er lettest at faa fat paa. 
Da Egenskaberne for Oversigtens Skyld helst maa angives saa 
kort som mulig, kan der muligvis ved Benyttelsen komme en eller 
anden Fejl ind, og det er derfor i alle Tilfælde nødvendigt, naar 
man er kommet til et Mineral, at gennemgaa alle dets Egenskaber 
saa nøjagtigt som mulig. 

Metalglans eller metalagtig Diamantglans, Stregen stærkt farvet ... 
Glasglans eller lysere Diamantglans, Str. oftest farveløs eller svagt 

farvet 

Stregen sort, eller (hos de gedigne Metaller) glinsende og af sam- 
me Farve som Mineralet selv 

Stregen ikke sort eller metallisk glinsende 

Beslag ved Ophedning paa Kul 

Ingen B 

Arsenreaktion 


Ingen A 

Helt flygtigt Arsenik (S. 

Ikke h. f 

Mineralet rødlig søvhvidt eller lyst kobberrødt 

Mineralet nærmest tinhvidt 

Rødlig sølvhvidt, oftest regulære Krystaller, Co-Reaktion 

Koboltglans (S. 

Lyst kobberrødt, næsten aldrig krystalliseret, Ni-Reaktion, der dog 
i de fleste Tilfælde skjules af en mindre Mængde Co. 

Arsennikkel (S. 

Co-Reaktion, mere eller mindre stærk Fe-Reaktion. Spejskobolt (S. 


Ingen Co, stærk Fe-Reaktion Arsenkis (S. 

Beslaget helt eller delvis gult 

B. ikke gult 

Mineralet blygraat, ved Ophedning Svovlsyrlinglugt... Blyglans (S. 

Sølvhvidt med rødligt Skær ; ingen S Vismut (S. 

Sb-Reaktion 

Mo-Reak. (beskrevet under Mineralet selv) H. 1. 


Molybdænglans (S. 

Helt flygtigt 

Ikke h. f Falerts (S. 

Svovlsyrlinglugt Antimonglans (S. 

Ingen S Antimon (S. 


2 . 

35. 


3. 
26. 

4. 
14. 

5. 
9. 

83). 

6 . 
7. 
6 . 

88 ). 


87) . 

88 ) . 
89). 

10 . 

11 . 

89). 

83). 

12 . 

86 ). 

13. 

92). 

85). 

83). 

f Magnetisk efter Ophedning 15. 

I Ikke m. e. 0 20. 

/ Magnetisk før Ophedning 16. 

l Ikke m. f. 0 18. 

I g ( Svovlsyrlinglugt, Farven brunlig Magnetkis (S. 87). 

\ Ingen S., Farven sort eller graalig 17. 

r Glinsende Streg Jærn (S. 84). 

I Mat Streg Magnetjærnsten (S. 110). 

jg f Kobberreaktion 10. 

\ Ingen K Svovlkis (S. 87). 

r Farven messinggul Kobberkis (S. 91). 

\ Farven brun med kraftige Anløbningsfarver. Broget Kobbermalm (S. 91). 

2 q ( Mineralet kan skæres i sammenhængende Spaaner 21. 

I M. kan ikke skæres i s. S 25. 

21 r Svovlsyrlinglugt, Farven sort Sølvglans (S. 89). 

I Ingen S 22. 

22 / Kobberreaktion, Farven kobberrød Kobber (S. 84). 

I Ingen K 23. 

23 I Usmelteligt Platin (S. 84). 

I Let smelteligt 24. 

2^ / Farven gul Guld (S. 85). 

\ Farven hvid Sølv (S. 84). 

Gu-Reaktion, glinsende Streg, H. 2 — 3 Kobberglans (S. 90). 

23 Mn-Reaktion, sprødt, ofte afsmittende Min. H. 2 Pyrolusit (S. 95). 

U-Reaktion, begagtigt Mineral, H. 5,5 Uranbegmalm (S. 108). 

. Ingen af de nævnte Reaktioner, H. 1 Grafit (S. 82). 

26 / Fe-Reaktion 27. 

I Ingen Fe 30. 

( Fe-Reaktionen stærk 28. 

27. < Fe-R. svag, Stregen mørkebrun, Mineralet ikke begagtigt 29. 

^ Fe-R. svag, Stregen ganske lys. Min. begagtigt Ortit (S. 114). 

2g / Stregen mørk rødbrun Jærnglans (S. 96). 

\ Stregen lys gulbrun Brun] ærnsten (S. 99). 

( Gr. -Reaktion, ingen Spaltelighed Kromjærnsten (S. 110). 

29. < Ti-Reaktion, ingen eller svag Spaltelighed Titan jærn (S. 120). 

^ W-Reaktion, 1 meget kraftig Spaltningsretning Volframit (S. 108). 

30. I Ji' 

I Intet B 82. 

( As- eller Sb-Reaktion Rødgylden (S. 92). 

31. < Zn-Reaktion Zinkblende (S. 86). 

^ Sn-Reaktion Tinsten (S. 95). 

32 / Cu-Reaktion Rød Kobbermalm (S. 97). 

I Ingen Cu 83. 

32 ( Flygtigt ved Opvarmning, Hg-Reaktion Cinnober (S 90). 

\ Ikke f 84. 

I Ti-Reaktion Rutil (S. 94). 

34. j Mn-Reaktion Manganit (S. 98). 

* U-Reaktion, sort, begagtigt Mineral Uranbegmalm (S. 108). 

/ Haardheden 5 eller mindre 36. 

\ H. over 5 86. 

[ Saltagtigt, opløseligt Min., der ved Ophedning bringer Kullet til at 

) brænde Salpeter (S. 102). 

] Mineralet forflygtiges helt eller forbrænder 37. 

^ Ingen af Delene 42. 

/ Arsenlugt 38. 

\ Ingen A 39. 

f Mineralet rødt Realgar (S. 85). 

\ Mineralet gult Auripigment (S. 85). 

gg ( Mineralet brændbart 40. 

I Ikke b 41. 

/ Svovlsyrlinglugt Svovl (S. 82). 

\ Ingen S Rav (S. 127). 

( Rødt eller sort, tungt Mineral, Hg-Reaktion Cinnober (S. 90). 

I Hvidt, let Mineral Salmiak (S. 100). 

^2 / Metalkorn eller Beslag eller begge Dele 43. 

\ Ingen Metalkorn eller Beslag 54. 

( As- eller Sb-Reaktion Rødgylden (S. 92). 

43. < Ved Ophedning paa Kul dannes Metalkorn 44. 

V Ingen af Delene 49. 

[ Sølvkorn 45. 

44. . Blykorn, gult Beslag 46. 

' Kobberkorn 64. 

/ Mineralet bliver sort ved Lysets Indvirkning Klorsølv (S. 101). 

\ Bliver ikke sort, Br-Reaktion Bromsølv (S. 101). 

/ Farveløse Mineraler, der ved Oph. reduceres fuldstændig til Bly ... 47. 

I Røde, gule el. brune Min., der tillige giver en slaggeagtig Masse ... 48. 

j Bruser med varm Syre Cerussit (S. 105). 

\ Ingen Brusning, S-Reaktion Anglesit (S. 107). 

( Lange, røde Prismer, Cr-Reaktion Krokoit (S. 107). 

48. V Tetragonale Tavler, Mo-Reakt. (beskr. under selve Min.) 

I Wulfenit (S. 107). 

[ Gult Beslag, m. Soda og Kul Blykorn, P-Reaktion... Pyromorfit (S. 112). 

49. j Zn-Reaktion 50. 

^ Ingen af Delene, saltagtige, opløselige Mineraler 53. 

gQ / Diamantglans, oftest stærkt farvede Mineraler 51. 

I Glasglans, oftest farveløse Mineraler 52. 

gj / Farven gul, brun eller sort, S-Reaktion Zinkblende (S. 86). 

\ Farven rød, ingen S Rød Zinkmalm (S. 96). 

g 2 / Bruser med varme Syrer Zinkspat (S 104). 

I Ingen Brusning Kiselzink (S. 113). 

53. I 

54. { 

55. I 


57. { 


61 . { 

62. I 

63. I 

64. I 

65. I 

66. I 

67. I 

68. I 

69. I 

70. I 

71. { 

72. I 


Na-Reaktion Stensalt (S. 

K-Reaktion Sylvin (S. 

Efter Glødning alkalisk Reaktion 

Ingen alkalisk R 

Brusning med varme Syrer 

Ingen Brusning 

Ca-Reaktion 


Sr-Reaktion Strontianit (S. 

Ba-Reaktion Witherit (S. 

Ingen af Delene Magnesit (S. 

Bruser stærkt med kold, fortyndet Saltsyre 

Bruser svagt eller ikke med k. f. S Dolomit (S. 

Falder hen i Pulver ved Ophedning noget før Glødhede. 

Aragonit (S. 

Falder ikke hen ved en saadan Oph Kalkspat (S. 

Na-Reaktion (tillige Al-Reaktion) Kryolit (S. 

Ca-Reaktion 

Sr-Reaktion Cølestin (S. 

Ba-Reaktion Tungspat (S. 

H. 2, vandholdigt, stærk Spaltelighed i 1. Retning Gips (S. 

H. 3 — 4, vandfrit 

Spaltelig i 3 vinkelrette Retninger, S-Reaktion Anhydrit (S. 

Sp. i 4 Retn. (efter Oktaederflader), F-Reaktion Flusspat (S. 

Bruser med varm Saltsyre 

Ingen Brusning 

Gu-Reaktion 

Ingen C 

Mineralet grønt Malakit (S. 


Mineralet blaat Kobberlasur (S. 

Sort Glødningsrest 

Brun Glødningsrest, P-Reaktion Fosforit (S. 

Glødningsresten magnetisk Jærnspat (S. 

G. umagnetisk, Mn-Reaktion Manganspat (S. 

Let spalteligt i tynde, bøjelige Blade (Glimmeragtige Mineraler) ... 
Ikke — - — — — 

H. 1, Farven oftest grønlig hvid Talk (S. 

H. 2 


Farven mørk grønlig. Spaltningsbladene kun lidt elastiske. Klorit (S. 

Farveløs, brun eller sort, S. stærkt elastiske (Glimmer) 

Farveløs 

Mørkebrun til sort Biotit (S. 

Meget tungt smelteligt Muskovit (S. 

Let smelteligt, Si-Reaktion Litionglimmer (S. 

Usmeltelig eller næsten u 

Temmelig let smeltelig 


100 ). 

100 ). 

55. 
62. 

56. 

59. 

57. 
105). 
105). 

104) . 

58. 

103) . 

105) . 
102 ). 
101 ). 

60. 
107). 

107) . 

108) . 
61. 

106) . 

101 ). 

63. 

67. 

64. 

65. 
106). 
106). 

66 . 
112 ). 

104) . 
104). 

68 . 

72. 
118). 

69. 
117). 

70. 

71. 
116). 
116). 
117). 

73. 
76. 

73. 


74. 


75. 


76. 


77. 


78. 

• 

79. 

80. 
81. 
82. 

83. 

84. 

85. 

86 . 
87. 


H. 1 74. 

H. 3—5 75. 

Mineralet fintraadet Asbest (S. 118). 

M. tæt Talk (S. 118). 

M. oftest hvidt, pulverformet, eller graat, leragtigt Kaolin (S. 118). 

Mineralet tæt, brunligt Bauxit (S. 98). 

M. grønligt, straalet Straalsten (S. 121). 

M. gulligt, grønligt eller sort, tæt eller fintraadet Serpentin (S. 117). 

M. krystallinsk, af stor Vægtfylde, oftest farveløst Scheelit (S. 108). 

M. krystallinsk, af Stenvægt, P-Reaktion Apatit (S. 111). 

Smelter under stærk Opblæring (Zeoliter) 77. 

Smelter rolig eller næsten r ! 78. 

Krystallerne lange, tynde Prismer Skolecit (S. 126). 

Kr. rombiske (tilsyneladende), ofte negformede Desmin (S. 127). 

Kr. monokline, med meget kraftig Spaltelighed i 1. Retning 

Heulandit (S. 126). 

Kr. tetragonale med meget kraftig Spaltelighed i 1. Retning 

Apofyllit (S. 126). 

Kr. romboedriske, ofte Gennemvoksningstvillinger ... Chabasit (S. 127). 

Mineralet oftest pulverformet, blaaligt el. grønligt Vivianit (S. 112). 

M. leragtigt Almindelig Ler (S. 119). 

M. fintraadet Asbest (S. 118). 

M. straalet Straalsten (S. 121). 

Ingen af Delene 79. 

Rødt, diamantglinsende Mineral, Cu-Reaktion. Rød Kobbermalm (S. 97). 

Glasglans, oftest farveløst Mineral 80. 

Krystaliserer i Ikositetraedre Analcim (S. 126). 

Kr. i lange rombiske (pseudotetragonale) Prismer Natrolit (S. 126). 

H. 9—10, ridser let i Kvarts 82. 

H. 5—8 83. 

Krystallerne regulære, afrundede, oftest farveløse Diamant (S. 81). 

Kr. heksagonal-romboedriske. Farven meget varierende. Korund (S. 96). 

Usmeltelig eller næsten u 84. 

Temmelig let smeltelig 104. 

Krystallerne regulære . 85. 

Kr. tetragonale 86. 

Kr. heksagonale 88. 

Kr. rombiske 89. 

Kr. monokline eller ingen tydelig Krystalform 91. 

Oktaedre eller Oktaedertvillinger, Farven ofte rød Spinel (S. 109). 

Ikositetraedre, oftest farveløse Leucit (S. 122). 

Farven brun til sort, Sn-Reaktion, oftest Tvillinger Tinsten (S. 95). 

Ingen Sn-Reaktion 87. 

Farven rødlig sort, Ti-Reaktion Rutil (S. 94). 

Farven oftest ret lys og oftest brunlig Zirkon (S. 94). 

80 


96. 


99. 




103. 


106 . 


Oftest farveløs ; Krystallerne uden Basis Kvarts (S. 93). 

Oftest grønlig eller blaalig ; Kr. med Basis Beryl (S. 122). 

Kraftig Spaltelighed i 1. Retning, Farven lys, ofte gul ...Topas (S. 114). 

Ingen fremtrædende Sp 90. 

Farven oftest gulgrøn Olivin (S. 115). 

^ Farven brunlig sort, ofte korsformede Tvillinger Staurolit (S. 113). 

Mineralet tæt eller amorft 92. 

. M. krystalliseret eller krystallinsk 94. 

^ Amorft, muslet Brud Opal S. 98). 

^ Tæt, Bruddet oftest mat 93. 

Farven oftest brun, P-Reaktion Fosforit (S. 112). 

^ Farven meget forskelligartet, ingen P Kalcedon (S. 93). 

' Farveløse eller svagt farvede Mineraler med svag Glasglans 95. 

< Stærkere farvede Min. med stærk Glasglans eller Diamantglans... 97. 

^ Spaltelighed i to vinkelrette eller næsten v. Retninger 96. 

^ Ingen Sp Kvarts (S. 93). 

' Den kraftigste Spaltningsflade med fine Striber, der gaar parallelt 

med Sporet af den anden Sp Plagioklas (S. 124). 

i Ingen Striber eller Str. i helt andre Retninger Ortoklas (S. 123). 

r Farven brunlig eller rødlig sort 98. 

I Farven grønlig i forskellige Nuancer eller helt sort 101. 

f Beslag, Sn-Reaktion Tinsten (S. 95). 

I Ingen B 99. 

Metalagtig Diam.antglans, Str. lysebrun, m. Fosforsalt kraftig Ti- 

Reaktion Rutil (S. 94). 

Ingen m. D., men alm. mørk Diamant- eller Glasglans, Stregen 

næsten farveløs 100. 

Kryst, ofte af en ejendommelig Brevform, svag Ti-Reaktion (tyde- 
ligst ved Kogning med Saltsyre og Tin) Titanit (S. 125). 

Kr. tykkere, ofte Korstvillinger, ingen Ti-Reaktion.... Staurolit (S. 113). 

Farven gulgrøn, ingen Spaltelighed Olivin (S. 115). 

Farven blaalig eller graalig grøn, 2 Spaltningsretninger 102. 

Lange, tynde Krystaller eller straalende Aggregater... Straalsten (S. 121). 

Tykkere Krystaller eller mere kornede Agregater 103. 

Svag Spaltelighed i 2 næsten vinkelrette Retninger. 

Augit (Diopsid) (S. 121). 

Kraftig Sp. i 2 Retninger paa ca. 55° Hornblende (S. 121). 

Farveløse eller hvide Mineraler (Zeoliter, S. 125) 105. 

. Oftest stærkt farvede Mineraler 106. 

Smelter roligt eller næsten roligt 80. 

. Smelter under stærk Opblæring 77. 

Regulære Krystaller Granat (S. 115). 

Tetragonale Kr Vesuvian (S. 114). 

Romboedrisk-hemimorfe (trekantede) Krystaller Turmalin (S. 114). 

Monokline Kr. eller ingen tydelig Krystalform 107. 


108. 

109. 


107. 1 


108. 


109. 

110 , 




112 . / 


Farven rødlig eller brunlig 

Farven grønlig eller sort 

Oftest brevformede, mørkebrune Krystaller, Diamantglans, svag 


Ti-Reaktion Titanit (S. 125). 

Kornede Aggregater af rød eller brun Farve, Glasglans, ingen Ti- 

Reaktion Granat (S. 115). 

Sort, begagtigt Mineral Ortit (S. 114). 

2 mere eller mindre udprægede Spaltningsretninger 110. 

Gullig grønt Mineral, Spaltningsvinklen ca. 65® Epidot (S. 114). 

Farven blaalig eller graalig grøn til sort 111. 

Lange, tynde Krystaller eller straalede Aggregater Straalsten (S. 121). 

Tykkere Krystaller eller kornede Aggregater 112. 

Kraftig Spaltelighed i 2 Retninger paa ca. 55® Hornblende (S. 121). 

Svag Spaltelighed i 2 næsten vinkelrette Retninger Augit (S. 121). 


Beskrivelse af de vigtigste Mineraler. 

I det følgende er Mineralerne ordnede efter et rent kemisk 
System, saaledes at Grundstofferne er tagne først, derefter de 
simpiere sammensatte Forbindelser (Sulfider, Ilter og Klorider 
med analoge), derefter Saltene af Iltsyrer (Karbonater, Sulfater, 
Fosfater og Silikater med analoge) og til sidst de faa organiske 
Mineraler. Noget naturligt System for Mineraler i Lighed med det 
for Dyr og Planter eksisterer overhovedet ikke. 


I. Grundstoffer. 

A. Metalloider. 

Diamant, C, krystalliserer r^ulært, ofte i oktaedriske Kry- 
staller, der oftest har daarlig udviklede Flader med afrundede 
Kanter. Sp. i 4 Retninger (efter Oktaedret). H. er 10, Vf. 3,5. 
Oftest farveløs eller svagt farvet, meget sjældent med kraftige 
laante Farver (dog optræder nogenlunde hyppig en kulsort Va- 
rietet, Karbonade). Meget kraftig Diamantglas. Usmelteligt for 
Blæserøret og i øvrigt fuldstændig passivt overfor kemiske Ind- 
virkninger; dog kan D. brænde i ren Ilt. 

Diamanten udvindes særlig paa sekundære Lejer; i ældre Ti- 
der fandtes det meste i Forindien; i 1727 opdagedes Lejerne i Bra- 

Krystallografi og Mineralogi 

silien og i 1876 i Sydafrika. Her findes Diamanten navnlig i Eg- 
nen omkring Kimberley i en Bjærgart kaldet „Blue Ground“, 
der er en Serpentinbreccie, der udfylder gamle Kraterrør; de 
sekundære Lejer er derimod i det væsentlige udtømte. Fra Syd- 
afrika hidrører den største hidtil fundne Diamant, „Cullinan“, 
der blev fundet i 1906 og vejede ca. 600 gr. Diamant anvendes 
til Smykkesten, navnlig i Form af „Brillanter"; endvidere til 
Boring og til Glasskæring. Smykkestens Vægt angives oftest i 
„Karat" (ca. 0,2 gr.) og Prisen, der for 1 Karat er ca. 2 -500 
Kr., hvis Diamanten er saa fuldkommen som mulig, stiger til- 
nærmelsesvis med Kvadratet paa Størrelsen. Produktionen i Kap- 
landet er aarlig ca. 1000 kg af Værdi ca. 160 Mili. Kr. Man har 
fundet ganske smaa Diamanter i Meteorsten, ligesom det ogsaa 
er lykkedes at fremstille saadanne kunstig. 

Grafit, C, krystalliserer i heksagonale Tavler med stærk 
Spaltelighed i een Retning, efter hvilken den kan kløves i tynde 
Blade, der er fuldstændig uelastisk bøjelige. Metalglans, sort Farve 
og Streg; H. 1, Vf. 2,2. Kemiske Egenskaber som hos Diamant. 

Grafit er ret udbredt, væsentlig som Bestanddel af krystal- 
linske Bjærgarter, navnlig Gnejs; særlig smukke Krystaller findes 
i Marmor. I enkelte Lag kan Grafiten være den overvejende Be- 
standdel, og den kan ogsaa optræde som Gange i Gnejsen. Flere 
af de tidligere berømte Lejer er nu udtømte, f. Eks. Cumberland 
og Irkutsk, og for Tiden kommer det meste fra Ceylon; det næst- 
vigtigste Produktionssted er Passau i Bøhmen. Grønland er ret 
rigt paa Grafit; paa Halvøen Nugsuak findes den som omdannede 
Kullag, mens der ved Upernivik findes Lejer i Gnejsen. Disse 
Forekomster har dog ikke opnaaet at faa nogen økonomisk Be- 
tydning, hvad der derimod formenes at kunne blive Tilfældet med 
en for nylig opdaget Forekomst i Julianehaab Distrikt. 

Grafiten anvendes til Smeltedigler, Smørelse, Ovnsværte m. 
m., den rene Grafit anvendes til Blyanter. En ret betydelig Mængde 
fremstilles nu kunstig (ved Niagara). 

Svovl, S, krystalliserer rombisk; ingen Spaltelighed, muslet 
Brud. Farven er lysegul, sjældnere brunlig eller graalig; Glan- 
sen er Diamantglans, undertiden ret udpræget Fedtglans. H. er 2, 
Vf. ca. 2,1. Smelter let (ved ca. 110°), antændes ved videre Op- 

varmning og brænder med svagt lysende Flamme til Svovlsyr- 
ling; uopløseligt i Syrer, men opløses i enkelte organiske Væd- 
sker (Svovlkulstof). Forekommer særlig i vulkanske Egne, som 
Sublimationsprodukt, f. Eks. paa Island, hvor der tidligere er 
udvundet en Del Svovl. Endvidere findes det udskilt i Gips, Kalk- 
sten og Mergel, f. Eks. paa Sicilien og i Louisianna, der for Ti- 
den er de vigtigste Produktionssteder (hhv. ca. 400000 og 200000 
Tons aarlig). Svovlet maa paa disse Steder antages at være afsat 
af SH,-holdige Opløsninger, som enten kan hidrøre fra Vulkan- 
virksomhed eller fra forraadnende organiske Stoffer. Ogsaa ved 
Forvitring af Svovlmetaller kan der dannes Svovl. Mineralet an- 
vendes til Krudt, Svovlsyre og en Mængde andre Produkter i den 
kemiske Industri, endvidere som Blege- og Desinfektionsmiddel. 

Arsen, Antimon og Vismut (Sprødmetallerne) krystalliserer 
r ombo edrisk, men er i øvrigt ret forskellige. 

Arsen, As, optræder oftest i skorpeagtige Masser. H. 4, Vf. 
5,7. Metalglans, Farven er tinhvid paa friske Brudflader, men 
bliver hurtig næsten helt sort i Luften; Stregen er tinhvid. For 
Blæserør er det let flygtigt uden at smelte og giver en meget kraf- 
tig As-Reaktion. Forekommer paa Malmgange og anvendes som 
Arsenmalm. 

Antimon, Sb, forekommer oftest i kornet Form med stærkt 
glinsende Spaltningsflader. Metalglans, Farven og Stregen er tin- 
hvide. H. er 3, Vf. 6,7. For Blæserøret smelter og forflygtiges 
det let og giver kraftig Sb-Reaktion; dog mærkes ofte ogsaa Arsen- 
lugt paa Grund af isomorf Indblanding. Sjældent Mineral, der 
forekommer paa Malmgange. 

Vismut, Bi, findes som kornede Masser eller som Krystal- 
skeletter. Spaltelighed i forskellige Retninger. H. 2, Vf. 9,8. Farve 
og Streg sølvhvide med rødligt Skær. For Blæserøret er det let 
smelteligt og fuldstændig flygtigt, dog vanskeligere end foregaa- 
ende; det giver et kraftig gult Beslag. Mineralet selv er ret sprødt; 
men den smeltede Kugle kan dog udhamres noget uden at gaa i 
Stykker. Forekommer ret sparsomt paa Malmgange, men er dog 
den vigtigste Vismutmalm; det findes oftest sammen med Ni- og 
Co-Malme. Vismut anvendes væsentlig til letsmeltelige Legerin- 
ger; det meste kommer fra Peru og Bolivia. 

B. Metaller. 

Platin, Pt, krystalliserer regulært, men findes mest som 
uregelmæssig formede Korn; det indeholder ofte de andre Platin- 
metaller og Jærn. Farve og Streg er staalgraa. H. er ca. 4, Vf. 
14 — 19. Usmelteligt og uopløseligt i Syrer undtagen Kongevand. 
Primært findes det i basiske Bjærgarter, men det vindes næsten 
udelukkende af__sekundære Lejer, og langt det meste kommer fra 
Ural. Den aarlige Produktion her er ca. 5000 kg foruden ca. 100 
kg Iridium. 

Jærn, Fe, er regulært, men forekommer mest i uregelmæssige 
Korn. Metalglans; Farve og Streg staalgraa. H. er 4 — 5, Vf. ca. 8. 
Usmelteligt og stærkt magnetisk. Det gedigne Jærn er meget sjæl- 
dent; det findes dels som tellurisk, navnlig i Grønland, og dels som 
Meteorjærn. Det grønlandske Jærn fandtes i store Blokke i 1870 
af Nordenskiold, som antog det for at være Meteorjærn, men faa 
Aar efter paaviste K.j. V. Steenstrup dets telluriske Oprindelse. 

Kobber, Sølv og Guld er ligeledes regulære; Krystallerne er 
oftest stærkt fortrukne, pladeformede, traadede eller grenede; 
ofte findes de ogsaa i ganske uregelmæssige Klumper. 

Kobber, Cu, har paa friske Brudflader kobberrød Farve, der 
ved Anløbning bliver brun; Stregen er stærkt glinsende, kobber- 
rød. H. ca, 3, Vf. ca. 9. Smelteligt for Blæserøret og overtrækkes 
ved Afkøling med en sort Skorpe. Forekommer ret hyppig i de 
øvre Partier af Malmlejerne, dannet ved Iltning af sulfidiske 
Malme; særlig ejendommelig er Forekomsten i Basaltmandelsten 
og tilgrænsende Bjærgarter ved Lake Superior i Nordamerika, 
hvor man har fundet en enkelt Klump paa 420 Tons Vægt. 1 
meget sm.aa Mængder har man fundet gedigent Kobber i den 
færøiske og grønlandske Basaltformation. 

Sølv, Ag, er i ren Tilstand sølvhvidt, men overtrækkes ved 
Anløbning med en sort Skorpe; Stregen glinsende, sølvhvid. H. 
ca. 3, Vf. 10^/,. Sølv er let smelteligt og størkner til en glinsende 
hvid Kugle. Sølvet forekommer ligesom Kobber væsentlig i de 
øvre Dele af Malmgangene, i Reglen i underordnet Mængde i 
Sammenligning med andre Sølvmalme; i Kongsberg er det Hoved- 
malmen. 

Guld, Au, har gul Farve og gul, stærkt glinsende Streg. H. 
ca. 3, Vf. 15 — 19 efter Indholdet af andre Metaller (Kobber og 
Sølv). Let smelteligt og størkner til en guldglinsende Kugle. Det 
forekommer de]s_gaa primært Leje, væsentlig paa Kvartsgange, 
og dels paa sekundært Leje, i Grus og Sand. Disse sidste bliver 
i Reglen forholdsvis snart udtømte, hvorefter man maa udnytte 
de primære Lejer ved regulær Bjærgværksdrift. Tidligere har 
man udvundet Guld en Mængde Steder i Europa; for Tiden har 
kun Ural og i mindre Mængde Siebenbiirgen nogen Betydning. 
Efter at man har opdaget Guld i Californien (i 1848), Austra- 
lien (i 1852) og i Sydafrika (omtrent fra 1888) er Produktionen 
steget ganske betydeligt, saa at den nu er ca. 600 Tons aarlig, 
hvoraf Sydafrika leverer ca. 275, de forenede Stater 145 (navn- 
lig Californien, Colorado og Alaska) og Australien 100. Paa en- 
kelte Steder findes Guldet i kemisk Forbindelse med Sølv og 
Tellur; de herhenhørende Mineraler paavises let ved de paagæl- 
dende Reaktioner. Guldets Værdi er 2480 Kr. pr. kg. 

I Naturen optræder ogsaa, men meget sjældent. Bly og Kvægsølv 
som Mineraler. 

2. Sulfider 

og analoge Forbindelser (Arsenider, Antimonider m. m.). 

A. Sulfider af Metalloider. 

Realgar, AsS, krystalliserer monoklint, men findes oftest i 
kornede Masser; ingen stærk Spaltelighed. Diamant- eller Fedt- 
glans, Farve og Streg kraftig gullig røde. H. 2, Vf. 3,5. Brænder 
ved Ophedning med svagt lysende, blaalig Flamme og giver sam- 
tidig Arsen- og Svovlsyrlinglugt. Forekommer, oftest kun i smaa 
Mængder, paa Malmgange og som vulkansk Sublimationsprodukt. 

Auripigment, ASoSj, krystalliserer rortybisk, men findes 
oftest i bladede eller stænglede Masser. Stærk Spaltelighed i 1 Ret- 
ning, hvorefter stærk Perlemorglans, ellers Diamant- eller Fedt- 
glans. Farve og Streg gule; de øvrige Egenskaber og Forekomsten 
som hos Realgar, sammen med hvilket Mineral det ofte findes. 

ATi t i nTo n g 1 a n s, SKSa, krystaliserer rombisk, oftest i meget 
lange og tynde Krystaller eller i stænglede Masser; kraftig Spalte- 

lighed efter een Retning paa langs. H.2, Vf.4,5. Metalglans, bly- 
graa Farve og Streg. For Blæserøret smelter og forflygtiges den 
let og giver kraftig Antimonreaktion og Svovlsyrlinglugt. Forekom- 
mer særlig paa Gange og er den vigtigste Antimonmalm; Hoved- 
produktionsstedet er Kina. Antimon anvendes i visse Legeringer, 
f. Eks. med Bly (til Typer), til visse medicinske Præparater, til 
Strygeflader paa Tændstikker m. m. 

Isomorf med Antimonglans er den meget lignende Vismutglans. 

Molybdænglans, M0S3, ejendommelig ved sin store Lig- 
hed med Grafit, krystalliserer i heksagonale Tavler, men forekom- 
mer oftest i bladet Form; meget stærk Spaltelighed efter Basis, 
og de enkelte Spaltningsblade er bøjelige og uelastiske. H. er 1, Vf. 
4,7. Metalglans, lys blygraa Farve og sortegraa Streg med svagt 
grønligt Skær. Usmeltelig for Blæserøret, men giver ved Op- 
hedning Svovlsyrlinglugt og et hvidt Beslag, der ved forsigtig Be- 
røring med den afiltende Flamme bliver kraftig blaa; paa selve 
det glødede Kul dannes et meget karakteristisk kobberrødt Over- 
træk. M. forekommer paa J*egmatitgange og er den vigtigste Mo- 
lybdænmalm; det meste kommer fra Australien, dog leverer Norge 
ogsaa en betydelig Del. Meget smaa Mængder er fundne i Rønne- 
graniten paa Bornholm, noget mere forskellige Steder i Grøn- 
land. Molybdæn anvendes væsentlig i Staalindustrien og til visse 
Porcellænsfarver. 

B. Sulfider af Metaller. 

Zinkblende (Sfalerit), ZnS, ofte med en Del Jærn, kry- 
stalliserer regulært-tetraedrisk, men forekommer oftest i kornede 
Masser. Den har stærk Spaltelighed i 6 Retninger, efter Rombe- 
dodekaedret. H. og Vf. er 4. Farven varierer med Jærnindholdet 
fra gul eller brun til sort, og Glansen ligeledes fra ren Diamant- 
glans til metalagtig Diamantglans; Stregen er altid lysere end Mi- 
neralet. For Blæserøret meget tung smelteligt, giver Svovlsyrling- 
lugt og Zinkreaktion, de mørke Varieteter tillige Jærnreaktion. Med 
varm Saltsyre udvikles HoS. Z. er et udbredt Mineral og den vig- 
tigste Zinkmalm; den ledsages ofte af Blyglans. Den kan findes som 
Lag i krystallinske Skifere (Åmm.eberg ved Vettern) eller som 
Gangfyldning eller som Imprægnation i forskellige Bjærgarter. 

I meget smaa Mængder er den fundet i Alunskiferen paa Born- 
holm; noget mere findes i Kryoliten ved Ivigtut. Zinkproduktionen 
er omtrent 1 Million Tons, hvoraf Amerika leverer ca. 350000, 
Tyskland 300000 og Belgien 200000; dog maa det bemærkes, at 
disse Lande for en Del benytter fremmed Malm til deres Zink- 
udsmeltning. 

Magnet kis (Magnetopyrit) nærmest Fe,, S, 2 , krystalliserer 
heksagonalt, men Krystaller er sjældne; undertiden findes ret 
kraftig Spaltelighed i 1 Retning efter Basis. H. er 4, Vf. 4,5. Me- 
talglans, Farven paa friske Brudflader broncegul, men bliver hur- 
tig brun ved Anløbning; Stregen er sort. Magnetisk før Ophedning 
og smelter let for Blæserør til en stærkt magnetisk Kugle under 
Udvikling af SO 2 . Med Saltsyre udvikles SH 2 . Findes ret almin- 
delig som UdskjUelse i basiske Eruptivbjærgarter, f. Eks. i Norge, 
Canada og i ringe Mængde paa Disko i Grønland; den har ingen 
Værdi som Jærnmalm, men er undertiden nikkelholdig, idet den 
er blandet .med en beslægtet Forbindelse, Pentlandit, (Fe,Ni)S. 
Produktionen af Nikkel er ca. 30000 Tons aarlig, hvoraf de 20000 
kommer fra Sudbury i Canada, Resten for største Delen fra Ny 
Caledonien. 

Arsennikkel, NiAs, heksagonal, men Krystaller er sjældne. 
Ingen Spaltelighed. H. 5, Vf. 7,5. Metalglans, lys kobberrød Far- 
ve, sort Streg. Smelter for Blæserør under Udvikling af Arsen- 
dampe; efter Arsenets Udblæsning Nikkelreaktion. Findes ikke 
særlig udbredt paa Malmgange, f. Eks. i Erzegebirge. 

De fire Mineraler, Zinkblende, Pentlandit, Magnetkis og Arsen- 
nikkel, hører til samme isodimorfe Gruppe, som dels krystalliserer 
regulært og dels heksagonalt; enkelte Forbindelser, f. Eks. ZnS, 
kan krystallisere i begge Former. Af Metaller kan foruden de 
nævnte, Zn, Fe, Ni, indgaa Mn, Cd, Ca. 

Svovlkis (Pyrit), FeS 2 , krystalliserer r^ulært-pentagon- 
dodekaedrisk (Eks. Fig. 28); ofte findes Tærninger med hver af 
Fladerne stribet i 1 Retning og ofte forekommer Tærningoktaedre. 
Ingen Spaltelighed. H.6, Vf.5. Metalglans, Farven messinggul. 
Stregen sort. S. er ikke magnetisk før Ophedning; for Blæserøret 
afgiver den rigelig SO 2 og kan endogsaa en kort Tid brænde af 
sig selv; efter Afkøling faas en stærk magnetisk Kugle. S. er ikke 

opløselig i Saltsyre; den forvitrer let, hvorved dannes H^SO^, 
FeSOi og Brunjærnsten. S. er et meget udbredt Mineral, der i 
smaa Mængder findes i de fleste Bjærgarter og kan være dannet 
enten ad eruptiv Vej eller ved, at Jærnopløsninger træffer sam- 
men med SHj-holdigt Vand. Her i Landet findes den særlig som 
Imprægnation i den bornholmske Alunskifer og som Konkretioner 
i Kridtformationens Bjærgarter. De større Svovlkismasser har 
Form af Linser eller Gange, der f. Eks. i Rio Tinto i Spanien er 
gennemsatte af Eruptiver, der her, som saa ofte ellers, maa an- 
tages at have medbragt Malmens Bestanddele fra Dybet. S. inde- 
holder ofte en ringe Mængde Kobber og undertiden en meget 
ringe Mængde Guld. Produktionen er henved 5000000 Tons aar- 
lig, hvoraf 3000000 fra Rio Tinto; den næststørste Produktion 
falder paa Norge med ca. 300000 Tons (Hovedforekomsten er 
Sulitelma). S. anvendes først og fremmest til Svovlsyrefabrika- 
tionen; derefter udvindes ev. Kobber og Guld og Resten bruges 
til Jærnudsmeltning. 

Spejskobolt, CoAs^, med Ni og Fe i vekslende Mængder, 
krystalliserer som Svovlkis, og har ingen tydelig Spaltelighed. 
H. ca. 6, Vf. 6,5. Metalglans, tinhvid Farve og sort Streg. Ken- 
des, ligesom Koboltglans, ofte paa, at den er overtrukket med et 
lyserødt Pulver, den saakaldte Koboltblomst. Giver Arsenlugt og 
efter Ophedning en ofte ret stærkt magnetisk Kugle; efter Ud- 
blæsning af Arsenet faas Koboltreaktion. S. er en ret sjælden 
Koboltmalm, der forekommer paa Grøge sammen med andre Co- 
og Ni-Malme. 

Koboltglans, CoSAs, med Ni og Fe i vekslende Mængder, 
er isomorfi med foregaaende; stærk Tærningspaltelighed. H.5,5, 
Vf. 6. Metalglans; Farven rødlig sølvhvid. Stregen sort. Giver 
Arsen- og SOj-Lugt og en oftest svagt magnetisk Kugle; efter 
Udblæsning af Arsenet faas Koboltreaktion. Findes sammen med 
foregaaende og er en ret vigtig Koboltmalm, der brydes flere Ste- 
der f. Eks. i Norge og Tyskland og navnlig ved Cobalt i Kanada. 
Det meste Kobolt kommer dog fra Ny Caledonien og udvindes af 
et Ilte af Co og Mn, det saakaldte Jordkobolt. 

Straalkis (Markasit), FeSa, krystalliserer rombisk, men er 
i ikke-krystalliseret Tilstand meget vanskeligt at kende fra Svovl- 

kis; denne opløses imidlertid fuldstændig, naar den i fint pulveri- 
seret Tilstand behandles med varm, stærk Salpetersyre, mens 
Straalkisen under de samme Forhold giver en Del frit Svovl. Fore- 
kommer paa samme Maade som Svovlkis, men er langt sjældnere. 

A r s e n k i s, FeSAs, krystalliserer rombisk, isomorf med fore- 
gaaende; ingen udpræget Spaltelighed. H. og Vf. 6. Metalglans; 
Farven er mellem sølvhvid og staalgraa, ofte med et gulligt An- 
strøg, Stregen er sort. Giver ved Ophedning Arsen og Svovlsyr- 
linglugt og smelter til en stærkt magnetisk Kugle. Forekommer 
mest paa Gange, dels sammen med Kobolt- og Sølvmalme og 
dels sammen med Tinsten; den er den vigtigste Arsenmalm, der 
særlig anvendes til forskellige Præparater (Rottekrudt). 

De 5 sidste Mineraler hører til samme isodimorfe Gruppe, 
hvis enkelte Led er enten regulære eller rombiske; som Metaller 
kan indgaa Fe, Co, Ni, eller sjældnere Mn, Pt, og Ru; som Metal- 
loid S, As, Sb og Bi. 

Blyglans (Galena), PbS, krystalliserer regulært, mest i 
Tærninger eller Tærningoktaedre; meget kraftig Tærningspalte- 
lighed. H, 2, Vf. 7,5. Metalglans, blygraa Farve og Streg. Smel- 
ter let for Blæserøret under Udvikling af SOj og Dannelsen af et 
Beslag, der nærmest ved det brændte Sted er gult og længere 
borte hvidt eller blaat; med Kul og Soda faas metallisk Bly og et 
renere gult Beslag. 

B. er den vigtigste Blymalm; den indeholder næsten altid lidt 
Sølv og er derfor ogsaa den vigtigste Sølvmalm; den er ret almin- 
delig og danner enten Gange (Andreasberg i Harzen, Freiberg i 
Sachsen) eller uregelmæssig formede Masser. I Skandinavien 
mærkes det nu næsten udtømte Leje ved Sala. Paa Bornholm 
findes enkelte meget ubetydelige Forekomster, i Grønland findes 
sølvholdig Blyglans i Kryoliten ved Ivigtut. Blyproduktionen er 
ca. 1000000 Tons, hvoraf Amerika leverer de 400000, Spanien og 
Tyskland hver 200000. 

Sølvglans (Argentit), Ag^S, krystalliserer regulært; ingen 
udpræget Spaltelighed. H.2, Vf. 7,5. Metalglans, Farven og Stre- 
gen sorte; Stregen er glinsende, og man kan skære sammenhæn- 
gende Spaaner af Mineralet, ligesom Tilfældet er med de gedigne 
Metaller. Let smeltelig for Blæserøret under Udvikling af SO.; 



med Soda og Kul faas Sølvkugle. S. er en vigtig Sølvmalm, der 
oftest forekommer sammen med Blyglans. Sølvproduktionen er 
henimod 6000 Tons, hvoraf de Forenede Stater leverer ca. 2200 
og Mexico ca. 1700 (Norge 5 Tons). Af de forenede Stater leve- 
rer Nevada, Montana og Idaho det meste. 

Kobberglans, Cu„S, krystalliserer rombisk pseudoheksa- 
gonalt; ingen tydelig Spaltelighed. H. ca. 3, Vf.5,5. Metalglans, 
Farven paa friske Brudflader blygraa, men bliver sort i Luften, 
Stregen sortegraa. Let smeltelig under Dannelse af SO,; med Salt- 
syre Kobberreaktion. K. er en værdifuld og ret almindelig Kob- 
bermalm. 

De tre sidst behandlede Mineraler danner en isodimorf Grup- 
pe, der dels krystalliserer regulært og dels rombisk. Metallerne er 
de tre nævnte; i Stedet for Svovl kan indgaa Se og Te. 

Cinnober, HgS, krystalliserer romboedrisk, ofte i gennem- 
voksede Tvillinger; Spaltelighed i 3 Retninger, efter, et Prisme. 
H.2, Vf.8. Har i ren Tilstand Diamantglans med pragtfuld rød 
Farve og lidt lysere Streg, men er ofte urent og af mørkere, indtil 
helt sort Farve. For Blæserøret er den rene C. let flygtig under 
Udvikling af SO, uden at smelte og uden at kunne bringes til at 
gløde; de mindre rene Former er ikke helt flygtige men bliver dog 
paafaldende lettere ved Glødning; i øvrigt giver begge tydelig 
Hg-Reaktion. 

Cinnober er et kun lidet udbredt Mineral, der særlig optræ- 
der som Imprægnation i Sedimentbjærgarter; det kan ogsaa 
dannes ved hede Kilder f. Eks. Geysir. En særlig Varietet 
er den mørkebrune Kvægsølvlevermalm, der er en Blan- 
ding af Ler, Asfalt og Cinnober og særlig findes ved Idria. Cin- 
nober er næsten den eneste Kvægsølvmalm; den aarlige Produk- 
tion er ca. 4800 Tons, hvoraf henved en Tredjedel kommer fra 
Spanien (Almaden), Resten væsentlig fra Italien, Østerig (Idria) 
og Amerika (New Almaden i Kalifornien). 

HgS findes ogsaa i Naturen som et regulært Mineral, Metacinnabarit; 
isomorft med dette er HgSe, mens der findes en Forbindelse, CuS, Kobber- 
indigo, der er isomorf med Cinnober. 

C. S u 1 f o s a 1 1 e. 

Dobbeltsalte af et Sulfid af et af de tunge Metaller, langt over- i 

vejende Cu, Ag eller Pb, med et Sulfid af et af Jærngruppens Me- i 

taller eller af As eller Sb. Der eksisterer en meget stor Mængde i 

Forbindelser af denne Art, men kun de følgende har nogen større 
Betydning. 

Broget Kobbermalm (Bornit) CUjFeSg, krystalliserer 
regulært; men Krystaller er sjældne; ingen tydelig Spaltelighed. 

H.3, Vf.5. Metalglans; Farven er paa friske Brudflader brun, 
men Mineralet anløber hurtig med kraftige, blaalige eller rødlige 
Farver; sort Streg. Smelter til en sort, magnetisk Kugle under Ud- ' 

vikling af SO^; med HCl Cu-Reaktion. Er en udmærket Kobber- 
malm, der delvis forekommer sammen med Kobberkis, men er , 

langt sjældnere. 1 Sydgrønland forekommer den paa et Par Steder 
(Fr. d. 7des Mine ved Julianehaab og Josva’s Mine Syd for Ivig- ^ 

tut) sammen med Kobberglans, og der er forsøgt Brydning begge ; 

Steder; navnlig paa det sidstnævnte Sted har der i de sidste Aar i 

været brudt en Del; men Brydningen er igen næsten fuldstændig : 

opgivet. I 

Kobberkis (Chalcopyrit, Kobber-Pyrit), CuFeS^, krystal- 
liserer tetragonalt, i en ejendommelig tetraedrisk Afdeling; ingen I 

tydelig Spaltelighed. H. og Vf.4. Metalglans, messinggul Farve i 

med grønlig sort Streg. Kemiske Egenskaber som foregaaende. I 

K. er et meget udbredt Mineral, der forekommer paa en : 

Mængde forskellige Maader, dels som Gange og dels som Bestand- 
del af Eruptiver (saaledes ofte i de tidligere omtalte Udskillelser 
af nikkelholdig Magnetkis) og af Sedimenter. Herhen hører f. Eks. 
Kobberskiferen fra Mansfeld (Syd for Harzen), en kulholdig Ski- 
fer. der nedadtil er imprægneret med Kobberkis (ca. 2 — S"/« Cu); 
den har været bearbejdet i mange Hundrede Aar, og leverer endnu 
det meste af Tysklands Kobber produktion. Ved Rammelsberg i 
Harzen findes Kobberkisen som et Lag i Lerskifer. I de fleste Til- 
fælde er K. stærkt blandet med Svovlkis, saa at Malmen maa be- 
tegnes som kobberholdig Svovlkis, saaledes navnlig ved Rio Tinto 
i Spanien og paa de skandinaviske Lejer (Røros, Sulitelma, Falun i 

m.m.). Paa Bornholm findes en meget ubetydelig Forekomst i ! 

Graniten nær Nexø; noget større Mængde findes i Kryoliten ved 
I vigtut. 

K. er den vigtigste Kobbermalm; men der findes ogsaa en stor 
Mængde andre af Betydning. Produktionen er i nyere Tid over 
1000000 Tons aarlig, og heraf frembringer De forenede Stater 
over Halvdelen. 1 Europa er de vigtigste producerende Lande Spa- 
nien (ca. 60000 Tons), Tyskland (ca. 30000 Tons), Rusland og 
Norge (ca. 12000 Tons). 

Rødgylden er et Fællesnavn for to Mineraler, Lys R. 
(Pr o us tit), AgaAsSj, og mørk R. (Pyrargyrit), AgjSbSj. 
De krystalliserer romboedrisk og spalter efter et Romboeder. H. 
2,5, Vf. 5,5 — 6. Lys R^ har glimrende Diamantglans med rød Farve 
og Streg, den mørke har metalagtig Diamantglans med rødlig sort 
Farve og rød Streg. Ved Ophedning giver de SOj og henholdsvis 
As- eller Sb-Reaktion; med Kul og Soda metallisk Sølv. Forekom- 
mer paa_. Gange sammen med andre Sølvmalme, navnlig en Del 
Steder i Amerika. 

Falerts (Tetraedrit har oftest Sammensætningen CusSb^Sj, 
men Cu kan være erstattet af ækvivalante Mængder af Fe, Zn, Hg, 
Ag og Sb af As. Krystalliserer tetraedrisk, ofte i veludviklede Kry- 
staller; ingen Spaltelighed. H. ca. 4, Vf. 4,5 — 5. Metalglans, Far- 
ven graalig. Stregen graalig sort. Smelter ved Ophedning under 
Udvikling af SO^ og giver i øvrigt Reaktioner for de forskellige 
nævnte Stoffer. Falerts forekommer paa Gange sammen med an- 
dre Malme og er selv en vigtig Malm for de nævnte Metaller. 

Af de øvrige Sulfosalte har et Par ret stor Betydning som Malme, nemlig 
Stephanit, Ag5SbS4, og E n a r g i t , CU3ASS4. Andre har Betydning, fordi 
de indeholder særlig sjældne Grundstoffer, f. Eks. Argyrodit, AggGeSn, 
og L o r a n d i t , TlAsSj. 


3. Ilter. 

A. Vandfri Ilter. 

Foruden de nedenfor nævnte Ilter af Metalloider findes i Naturen forskel- 
lige andre, som særlig optræder i Malmlejernes Forvitringszoner. Herhen hører 
f. Eks. A r s e n o 1 i t (AS2O3) og Senarmontit (85203), der er regulære, 
V a 1 e n t i n i t (SbsOg), der er rombisk, og Vismutokker (Bi203) af ube- 
kendt Krystalform. Her maa ogsaa omtales Is (HoO), der krystalliserer rom- 
boedrisk; den maa, i Følge Definitionen, regnes med blandt Mineralerne. 

Kvarts, SiOo krystalliserer heksagonalt; de fleste Krystaller 
har Form som Fig. 58, men andre (de, der er dannede under 575”) 
er trapezoedriske (Fig. 16). Prismefladerne er 
altid vandret stribede. Ingen Spaltelighed, mus- 
let Brud. H. 7, Vf. 2,65. Glasglans, oftest farve- 
løs. Usmelteligt for Blæserøret, men smeltelig 
i Knaldluftflammen og størkner i amorf Form 
(det saakaldte Kvartsglas). Uopløselig i Syrer 
undtagen Flussyre. Optræder i en Mængde 
forskellige Varieteter, der kan henføres til to 
Hovedgrupper: 

Almindelig Kvarts, der oftest er uden 
Krystalform, graalig og halvgennemsigtig. Den dannet ^^over 

findes som Bestanddel af Eruptivbjærgarter 575°). Kombination af 
(Granit og Pegmatit), krystalhn^e. Skifere Itimng^^ 

(Gnejs, Glimmerskifer m. m.) og Sedimenter 
(Sand, Sandsten, Kvartsit) og optræder ogsaa som Gange, der er 
afsatte af vandige Opløsninger. Varieteter af almindelig Kvarts 
er Mælkekvarts, Rosenkvarts, Katteøje (indeholder 
Asbesttraade) og Aven turin (indeholder Glimmerblade). 

Krystalliseret Kvarts; herhen hører Bjærgkrystal (klar og 
farveløs), Ametyst (violet). Røgtopas (brunlig eller sort- 
^gflg) og Gitr in (gul). Disse sidder næsten altid i Hulrum og er 
afsatte af vandige Opløsninger; de bruges alle som Smykkesten; 
Ametysten kommer væsentlig fra Brasilien; naar den ophedes, kan 
den efter Afkøling antage en gul Farve. 

Kalcedon, SiOo, er altid fintraadet eller tæt; de øvrige Egen- 
skaber som hos Kvarts; ved Ophedning bliver den hvid og uigen- 
nemsigtig. Ogsaa af dette Mineral findes en Mængde Varieteter, 
der hovedsagentlig bruges som Smykkesten og til mindre Nytte- 
genstande. Den egentlige Kalcedon cr graalig og halvgennemsig- 
tig og forekommer som Skorper og Drypsten i Hulrum i vulkan- 
ske Bjærgarter, saaledes navnlig i stor Mængde paa Færøerne og 
Island. K a r n e o 1 er rødlig, Krysopras grønlig, Plasma mør- 
kere grøn og Heliotrop mørkere grøn med røde Pletter. Agat 
er afsat i tynde Lag paa Væggen i Hulrum, ved at disse afveks- 
lende har været vandfyldte og tomme, eller ved at en Masse af 

Kiselsyregelé er bleven gennemtrængt med en farvende Opløs- 
ning og siden er krystalliseret ud; nogle af Lagene er porøse og 
derved kan Agaten farves yderligere kunstig. Agaten kommer fra 
Uruguay, men slibes i Oberstein i Rinegnene. On yx er en Form 
af Agat med plane Lag af forskellig Farve, der anvendes til de 
saakaldte Kameer. Flint er ganske tæt, uren Kalcedon af sort 
eller graa Farve, uigennemsigtig; den er dannet som Konkretioner 
i Kridt og Kalksten, Jaspis er beslægtet med Flint og ligeledes 
uigennemsigtig, men af anden Farve (rød, grøn, brun, undertiden 
stribet). Kiselskifer er forkislet Lerskifer, sort uigennemsig- 
tig. bruges som Proberesten for Guld. Træsten er forkislet 
Træ; Tigerøje er forkislet Asbest, med meget kraftig Silke- 
glans. 

Foruden to omtalte Former af SiOj eksisterer der endnu to andre i Na- 
turen, T r i d y m i t, der er heksagonal i flade Tavler, og C r i s t o b a I i t, der 
er regulær; Tridymiten kan kun dannes ved Temperaturer mellem 870 og ITTO", 
og Cristobaliten kun over den sidstnævnte Temperatur, og de forskellige For- 
mer af SiOj afgiver saaledes gode „geologiske Tormometre". 

Rutil, TiOo, er tetragonal med stærkt lodret stribede Prisme- 
flader og ofte med gentagne Tvillingdannelser; undertiden er Kry- 
stallerne meget lange og tynde; prismatisk Spaltelighed. H. 6, Vf. 
4,2. Metalagtig Diamantglas, rødlig sort Farve, lysebrun Streg. 
Usmeltelig; med Fosforsalt Ti-Reaktion; uopløselig i Syrer. Er i 
smaa Mængder almindelig udbredt som Bestanddel af Eruptiv- 
bjærgarter; større Mængder findes paa Pegmatitgange, navnlig i 
Norge, hvorfra det meste teknisk anvendte faas. R. anvendes til 
Titanstaal, til Farve i Porcelænsmaleriet m. m. 

Der findes to andre Modifikationer af TiOj i Naturen, nemlig A natas 
(tetragonal) og B r o o k i t (rombisk). 

Zirkon (ZrSiOi) er tetragonal (alm. Form Fig. 9); ingen 
tydelig Spaltelighed. H. 7,5, Vf. 4,2. Diamantglas, Farven oftest 
brunlig i forskellige Nuancer. Usmeltelig, men affarves ved Op- 
hedning. Z. er i mikroskopisk smaa Krystaller meget udbredt i 
Eruptivbjærgarter; i større Krystaller findes den paa Pegmatit- 
gange, og klare Former anvendes som Ædelsten, navnlig den brun- 
røde Hyacint, der væsentlig kommer fra Ceylon. 

Tinsten (Cassiterit) (SnOj) er t^tragonal og krystalliserer 
næsten altid i Tvillinger (Fig. 59); ingen udpræget Spaltelighed. 
Farven oftest brunsort, Stregen næsten helt 
farveløs. Usmeltelig, men giver hvidt Beslag 
og med Kul og Soda tillige Metalkorn. Fore- 
kommer paa en egen Slags Pegmatitgange, 
særlig i Granit, og ledsages oftest af Kvarts, 

Flusspat, Topas m. m. Den er den vigtigste 
Tinmalm, og en stor Del vindes af sekun- 
dære Forekomster. I Europa findés det me- 
ste Tin i Cornwall, mens derimod Lejerne Og Pyramide (p) i 1ste 
i Erzgebirge kun leverer en ringe Mængde, stiihng; Tviiimg efter 

Den samlede Produktion er hen ved 100000 

Tons, hvoraf over Halvdelen fra Malakka. I ringe Mængde 

forekommer Mineralet sammen med Kryoliten ved Ivigtut. 

Rutil, Zirkon og Tinsten hører til samme isomorfe Gruppe, til hvilken og- 
saa hører T h o r i t, ThSi 04 , der er et sort eller orangegult Mineral med harpiks- 
agtig Glans, der findes paa Pegmatitgange i det sydlige Norge og tidligere har 
været anvendt i Gasglødenetfabrikationen, hvortil nu anvendes Monazit. End- 
videre Plattnerit, Pb02, og P o 1 i a n i t, Mn02, der har H, 6 og sort Farve 
og Streg. Det er et ret sjældent Mineral; men en særlig, delvis sønderdelt 
Modifikation af det synes at være: 

Pyrolusit (Brunsten), MnOo, der findes i straalede, mere 
eller mindre løse, jordagtige Masser. H. 2, Vf. 4,8. Metalglans, 
sort Farve og Streg; Mineralet er i Reglen stærkt afsmittende. 
Usmeltelig; med Fosforsalt Mn-Reaktion, med HCl Klorudvik- 
ling. P. er den vigtigste Manganmalm og findes oftest sammen 
med andre Manganforbindelser, navnlig med Manganit. Manganit 
er i det Hele et meget udbredt Stof, der optræder paa noget nær 
samme Maade som Jærnet, men i mindre Mængde. Det kan op- 
træde som Gangfyldninger (Ilefeld i Harzen), som Særegne Lag 
(Kaukasus) eller som Indlejring i de krystallinske Skifere (Lång- 
ban i Vermland). 

Pyrolusiten anvendes som Iltningsmiddel (Klorudvikling, Af- 
farvning af Glas m. m.). Den og de andre Manganmalme anven- 
des endvidere i Staalfabrikationen (Ferromangan og Spejljærn). 
Produktionen af Manganmalm er ca. 2500000 Tons aarlig; heraf 

kommer Halvdelen fra Kaukasus, største Delen af Resten fra 
Indien. 

Rød Zinkmalm (Zinkit), ZnO, krystalliserer heksagonalt, 
men optræder næsten altid i kornede Masser; stærk Spaltelighed 
i een Retning. H. 4, Vf. 5,5. Svag Diamantglans, rød Farve og 
orangegul Streg. Usmeltelig, men giver Zinkbeslag; opløselig i 
varme Syrer uden Luftudvikling. Findes i et stort Leje i Nærheden 
af New York sammen med forskellige andre Zinkmalme (Zink- 
spinel, Zinksilikater), der er meget sjældne paa andre Zinkfore- 
komster. 

ZnO hører til en Dobbeltgruppe, der er analog med den tilsvarende Sulfid- 
gruppe (omtalt S. 85). Regulære er Forbindelserne MgO, MnO, NiO og CdO. 

Korund, ALO 3 , krystalliserer heksagonalt-romboedrisk; in- 
gen ægte Spaltelighed, men ofte en Afsondring efter 2 eller 3 næ- 
sten vinkelrette Retninger; i andre Tilfælde er Bruddet fuldkom- 
men muslet. H. 9, Vf. 4. Svag Diamantglans, Farven meget varie- 
rende. Usmeltelig og uopløselig i Syrer; efter langvarig Glødning 
faas Al-Reaktion med Koboltnitrat. Korund optræder som Be- 
standdel af Eruptiver og krystallinske Skifere og som Kontaktdan- 
nelse. 

'■ Af Varieteter maa mærkes Ædel Korund, der er klar og meget 
forskellig farvet eller farveløs; berømtest er Rubin, der er rød 
og i smukt farvede Varieteter værdifuldere end Diamant; endvi- 
dere Safir, der er blaa (dog bruges Navnet i Handelen mest om 
alle ikke røde Korundvarieteter); begge faas mest fra Bagindien. 
Ædel Korund kan fremstilles syntetisk til stor Fuldkommenhed; 
men den syntetiske kan dog altid kendes fra den naturlige. 

Almindelig Korund er oftest halvklar og graalig; den er 
ret udbredt som Bjærgartsbestanddel, og enkelte Steder, navnlig 
i Ontario, findes den i saa stor Mængde, at den er Genstand for 
ret betydelig Brydning. En særlig Varietet er Smergel, der 
væsentlig findes paa Øen Naxos og i Lilleasien og bestaar af en 
finkornet Blanding af Korund med Magnetjærn. Korundens Ho- 
vedanvendelse er som Slibemiddel, hvortil ogsaa anvendes kunstig 
fremstillet Korund ogi nyereTid i stigende Grad Karborundum (SiC.) 

Jærnglans (Hæmatit), Fe.Oa, krystalliserer heksagonalt 
romboedrisk; oftest muslet Brud, sjældnere en lignende Afson- 


dring som hos Korund. H. 6 , Vf. 5. Metalglans, Farven sort eller 
mørk rødbrun, Stregen mørk rødbrun. For Blæserøret usmeltelig, 
umagnetisk eller meget svagt magnetisk før Ophedning, men bliver 
stærkt magnetisk efter denne. Opløses langsomt i Saltsyre. Mine- 
ralet optræder i flere forskellige Former: Almindelig Jærnglans, 
der er sort og enten krystalliseret eller kornet, Jærnglimmer, 
der bestaar af ganske smaa Skæl, der er gennemsigtige med dyb 
rød Farve; Rødjærnsten er finkornet, af brunrød Farve, 
Blodsten er ogsaa brunrød, men danner traadede Masser, Rød 
Okker er jordagtig. 

Jærnglans er i smaa Mængder overordentlig udbredt og tildeler 
mange Mineraler en rødlig Farve. Den er i Naturen dannet paa 
flere forskellige Maader; undertiden er den et vulkansk Sublima- 
tionsprodukt (dannet ved Omsætning mellem FeClj og HjO), i 
andre Tilfælde er den en Kontaktdannelse (Elba), hvor man ogsaa 
maa antage, at FeClj er tilført Sidestenen. I andre Tilfælde, navn- 
lig hvor den optræder som Rødjærnstenslejer i Sedimenter, er 
den dannet som vandig Udskillelse, enten umiddelbart eller ved 
senere Omdannelse af Brunjærnsten. Som Bestanddel af krystal- 
linske Skifere optræder den flere Steder, f. Eks. i Skandinavien, 
oftest sammen med Magnetjærnsten) . 

Jærnglansen er sikkert den vigtigste af alle Jærnmalme; navnlig 
udgøres de enorme Lejer ved Lake Superior, de største af alle, 
overvejende af en løs, mere eller mindre vandholdig Rødjærnsten. 
Jærnproduktionen er i de senere Aar ca. 150 Mili. Tons (heraf 
de foren. St. 60, Tyskland 30, Frankrig 20, Storbritanien 15, 
Spanien 9 og Sverrig 7) . Foruden som Jærnmalm anvendes Blod- 
sten (og andre Former af Rødjærnsten) som Malerfarve, til Po- 
lering og som Smykkesten. 

Korund og Jærnglans hører til samme isomorfe Gruppe, hvortil ogsaa hører 
Titanjærn, der dog i Henseende til Konstitution er nærmere beslægtet med 
Silikaterne. 

Rød Kobbermalm (Cuprit) , CU 3 O, krystalliserer regu lært, 
oftest i Oktaedre; ingen tydelig Spaltelighed. H. 4, Vf. 6 . Metal- 
agtig Diamantglans, rødlig sort Farve, brunlig rød Streg. For Blæ- 
serøret bliver det sort, smelter og omdannes til sidst til metallisk 
Kobber; med HCl kraftig Cu-Reaktion. Værdifuld Kobbermalm, 

der særlig optræder i de øvre (iltede) Dele af Kobberlejerne, 
ofte sammen med metallisk Kobber og Malakit. 

B. Hydroksyder. 

Opal, SiO, med varierende Vandindhold, amorf med udpræ- 
get muslet Brud. H. 6 , Vf. ca. 2. Glasglans, undertiden ogsaa 
Fedt- eller Perlemorglans; Farven meget varierende. Ved Ophed- 
ning i Glasrør udvikles Vand; for Blæserør springer Opalen i 
Stykker og bliver hvid og uigennemsigtig, men smelter ikke; den 
opløses ikke i andre Syrer end Flussyre. 

Opalen er oftest dannet af vandige Opløsninger og udskilt i 
Hulrum i vulkanske Bjærgarter; man skelner mellem forskellige 
Varieteter: Ædel Opal, der er i Besiddelse af et kraftigt Farve- 
spil og er en kostbar Smykkesten, der navnlig kommer fra Au- 
stralien. Ildopal med en smuk brunlig rød Farve bruges lige- 
ledes som Smykkesten. Almindelig Opal, hvidlig, graalig, 
grøn, brun m. m., har meget ringe Anvendelse. Kisel sin ter, 
der i Reglen er hvid og meget porøs, afsættes ved Jordoverfladen 
af varme Kilder. Endvidere forekommer vandholdig Kiselsyre 
som Bestanddel af Organismer (Diatoméer, Radiolarier, Kisel- 
svampe), hvorved dannes de jordagtige og overordentlig lette 
Bjærgarter Infusoriejord, Moler, Trippelse m. m. 

Manganit, MnOOH, krystalliserer rombisk i stærkt lod- 
ret stribede Prismer; stærk Spaltelighed i flere Retninger paa 
langs. H. 4, Vf. 4,3. Metalglans, sort Farve, mørkebrun Streg. 
Afgiver Vand ved Ophedning i lukket Rør; usmeltelig for Blæse- 
rør, med Fosforsalt Mn-Reaktion. Opløselig i HCl under Cl-Ud- 
vikling. Vigtig Manganmalm, der forekommer paa lignende Maade 
som Pyrolusit. 

Analogt sammensatte og af lignende Krystalform er Mineralerne D i a s p o r, 
AlOOH, og G 0 t h i t, FeOOH; dette sidste Mineral er nær beslægtet med Brun- 
jærnsten. 

Bauxit, AI 2 O 3 , 2HjO, findes kun i tæt eller jordagtig Form, 
ofte med kugleformet Struktur. Haardheden ringe, Vf. 2,5. Far- 
ven brunlig. Usmeltelig og uopløselig i Syrer; med Koboltnitrat 
kraftig Al-Reaktion. Bauxit findes adskillige Steder som Lag i 
Jordskorpen, saaledes navnlig ved Baux i Sydfrankrig; den an- 

vendes til Aluminium- og Alunfremstilling, til Smeltedigler og til 
Fremstilling af Korund. Aluminiumproduktionen er henved 45000 
Tons, hvoraf 18000 fra Frankrig. 

1 mere uren Form er Bauxiten overordentlig udbredt i tro- 
piske Egne som den såkaldte „Laterit", der er et Forvitringspro- 
dukt af alle mulige Bjærgarter, mens der i tempererede Egne of- 
tere dannes Kaolin. 

Brunjærnsten (Limonit), Sammensætning nærmest 
2 Fe 203 , SHgO, findes kun i fintraad et. tæt eller jordagtig Form. 
H. er 5 eller mindre, Vf. 4,5 — 5. Silkeagtig eller mat Metalglans; 
Farven varierer fra sort til brungul. Stregen er lys brungul. Af- 
giver Vand ved Ophedning i lukket Rør, er usmeltelig, umagne- 
tisk før, men stærkt magnetisk efter Ophedning. Opløselig i 
varm HCl. 

Brunjærnsten er et overordentlig udbredt Mineral, der dels 
dannes ved Omdannelse (Forvitring) af alle andre Jærnmineraler, 
dels ogsaa ved direkte Udskillelse af vandige Opløsninger. Brun- 
jærnstenen kan selv, ved Afgivelse af H 2 O omdannes til Jærn- 
glans. Blandt de forskellige Former maa nævnes: Stalaktitisk 
B. med sort, stærkt glinsende Overflade, almindelig B. af me- 
get forskelligt Udseende, der f. Eks. ved Bilbao danner vigtige 
Lejer af uregelmæssig Form i Kalksten sammen med Rødjærn- 
sten og Jærnspat. Bønnemalm danner Klumper af koncentrisk 
skålformet Bygning, der er afsatte i Kilder, mens Sø malm, der 
er dannet paa Bunden af Søer, danner Klumper af meget forskel- 
lig Form og Størrelse, i Reglen uden regelmæssig indre Struktur. 
Jærnooliten er en Bjærgart af meget varierende Sammensæt- 
ning, som bestaar af en Mængde millimeterstore afrundede Korn; 
den findes særlig i Lothringen og udgør Hovedmassen af Tysk- 
lands og Frankrigs Jærnmalm. Myremalm er en uren, porøs 
Varietet, som dannes i Moser eller i sumpede lave Strækninger 
umiddelbart under Overfladen; den har i gamle Dage spillet en 
Rolle som Jærnmalm, men anvendes nu væsentlig til Rensning 
af Gas, Okker er en løs, pulverformet Varietet af Brunjærn- 
sten, der anvendes som Malerfarve. 

Sjældnere Hydroksyder er Hydrargillit, Al(OH) 3 , der sammen med 
Diaspor menes at udgøre det Mineral, man kalder Bauxit (S. 96), og S a s s o - 

lin (Borsyre), B(OH);3, der væsentlig vindes i Toscana som et vulkansk Ud- 
strømningsprodukt og anvendes som Bormalm. 


4. Klorider, Fluorider m. m. 

Syl vin, KCl, krystalliserer regulært og har meget kraftig 
Tærningspaltelighed. H. og Vf. 2. Glasglans, oftest farveløs eller 
svagt rødlig. Let opløselig i Vand; ved Ophedning smelter den let 
og afsætter et hvidt Beslag. Kraftig K-Reaktion. Findes sammen 
med andre Kalisalte ved Stassfurt o. a. Steder i Preussen og har 
stor Værdi som Gødningsstof og som Raaprodukt for Kalium- 
industrien. 

Salmiak, NH. 1 CI, krystalliserer regulært uden fremtræ- 
dende Spaltelighed. H. og Vf. ca. 1,5. Glasglans, oftest farve- 
løs. Let opløselig i Vand; for Blæserøret fordamper den meget 
let uden at smelte og giver hvid Røg og hvidt Beslag. Findes som 
Sublimationsprodukt ved vulkanske Udstrømnings.aabninger, saa- 
ledes f. Eks. paa Island. 

Stensalt, NaCl, krystalliserer regulært, oftest i Tærninger 
og spalter ogsaa efter Tærningflader. H. 2,5, Vf. 2. Glasglans, 
oftest farveløst eller svagt farvet, rødligt eller gulligt. Let opløse- 
ligt i Vand; for Blæserør smelter det let og giver hvidt Beslag; 
ved Ophedning paa Platintraad kraftig Na-Reaktion. Stensaltet 
findes paa mange Steder i Jorden som Bjærgart i meget anselige 
Lag fra alle forskellige Jordperioder; ved Sperenberg ved Berlin 
har det en Mægtighed paa over lOOOm. Det er dannet ved 
Inddampning af Havvand, som indeholder 2,7 "/o Stensalt i Op- 
løsning, og det ledsages derfor altid af Gips og Anhydrit. Kalium- 
og Magniumsaltene kommer derimod kun undtagelsesvis til Ud- 
skillelse, da de er saa særlig letopløselige; ved Stassfurt danner 
de de saakaldte „Afrømningssalte“. 

Stensaltproduktionen kendes ikke nøjagtig, men kan anslaas 
til tilnærmelsesvis 15 Mili. Tons; højest staar de forenede Stater, 
England og Tyskland. En meget stor Del af denne Produktion 
hidrører dog fra Salt, der vindes ved Inddampning af Havvand 
i Nutiden og af Vand fra Saltkilder. Saltet anvendes som Føde- og 
Konserveringsmiddel og i den kemiske Industri (Soda, Glas, 
Sæbe m. m.) . 

Kl or sølv (Kerargyrit), AgCl, krystalliserer regulært og har 
ingen Spaltelighed. H. 1, Vf. 5,5. Diamant- eller Fedtglans, Far- 
ven graalig eller grønlig, men bliver hurtig mørk i Lyset. Stregen 
er glinsende, og Mineralet kan skæres i sammenhængende Spaa- 
ner. For Blæserøret smelter det let og reduceres til metallisk Sølv. 
Findes i enkelte Sølvlejer (Sydamerika) i ret betydelig Mængde 
og er en vigtig Sølvmalm. 

B r O m S 0 1 V, AgBr, J o d s ø 1 v, AgJ, ligner i de væsentligste Egenskaber 
Klorsølv (Jodsølv er dog heksagonalt), men bliver ikke sort i Lyset og udvikler 
ved Ophedning hhv. Brom- og Joddampe. Forekommer under lignende Forhold 
som Klorsølv, men sparsommere; det teknisk anvendte Brom og Jod udvindes 
ikke af disse Mineraler, men Bromet faas af Moderluden fra Saltudvinding i 
Stassfurt og Amerika, Jod af Moderluden fra Chilesalpeter og af Tangplanters 
Aske. 

Flusspat (Fluorit), CaF^, krystalliserer regulært, mest i 
Tærninger, men spalter efter Oktaedret, altsaa efter Tærningens 
Hjørner. H. 4, Vf. 3. Glasglans, farveløs eller med laante Farver, 
der kan være overordentlig forskelligartede og ofte meget kraftige; 
undertiden findes Fluorescens hos Mineralet, ligesom det ofte fos- 
forescerer ved Ophedning til under Rødglødhede. For Blæserør 
smelter F. let og giver en alkalisk reagerende Glødningsrest; ved 
Ophedning i Platintraad Ca-Reaktion. 

Flusspat er i smaa Mængder overordentlig udbredt, væsentlig 
paa forskellige Gange, dels sammen med andre Mineraler (Tin- 
sten- Pegmatit- og sølvførende Gange) og dels alene. Paa Born- 
holm er der truffet smaa Forekomster mange Steder i Granitterrai- 
net, i Grønland findes den væsentlig sammen med Kryoliten. Flus- 
spat, der er den vigtigste Fluorforbindelse, anvendes som Flus- 
middel i Metallurgien, til Fremstilling af Flussyre, Opalglas m. m. 
Klar og farveløs F. er meget værdifuld og bruges til optiske In- 
strumenter. 

Carnallit, MgCl2,KCl,6H20, ligner i det Ydre meget Stensalt, men er 
stærkt henflydende. C. udgør sammen med Sylvin og K a i n i t, MgS 04 ,KCl, 
SHjO, Hovedmassen af Stassfurtsaltene; den aarlige Produktion af disse er 
over 10 Millioner Tons. 

Kryolit, AlF3,3NaF, krystalliserer monoklint pseudoregu- 
lært. Krystallerne i høj Grad tærninglignende; det meste fore- 

kommer i storkornede Former med Afsondring i tre næsten vin- 
kelrette Retninger. H. og Vf. ca. 3. Glasglans, farveløs eller hvid- 
lig. Smelter meget let og giver alkalisk reagerende Glødningsrest 
og med Koboltnitrat Al-Reaktion; ved Ophedning paa Platintraad 
stærk Na-Reaktion. Findes væsentlig kun ved Ivigtut i Grønland 
i et stort Leje af uregelmæssig Form, der maa opfattes som en 
særegen Pegmatitdannelse. I Kryoliten findes næsten overalt en 
Del (i alt ca. 10% af hele Massen) af forskellige Mineraler, navn- 
lig Jærnspat, Kvarts, Svovlkis, Zinkblende, Kobberkis, Blyglans 
m. m., i de ydre Partier tillige Feldspat, Tinsten, Molybdænglans 
m. m., og flere af disse anvendes som Malme, naar de ved Ud- 
rensning er skilte fra Kryoliten. K. selv anvendes ved Aluminium- 
udsmeltningen, til Mælkeglas og Emalje. Den aarlige Produktion 
er hen ved 10000 Tons. 

Sammen med Kryoliten forekommer ogsaa en Del andre sjældne Dobbelt- 
fluorider, hvoraf nogle maa opfattes som Omdannelsesprodukter af K.; det 
vigtigste af disse er T h o m s e n o 1 i t, NaCaAlF6,H20. Andre er oprindelige 
Bestanddele af Kryolitmassivet, f. Eks. Kryolitioniten, 2AlF3,3NaF,3LiF, 
der findes i Form af store, rombedodekaedriske Krystaller. 

5. Nitrater, Karbonater m. m. 

Salpeter, NaNOj, krystalliserer i og spalter kraftig efter 
et Romboeder paa 76° (som Kalkspat). H. og Vf. ca. 2. Glas- 
glans, farveløs eller med svage Farver. Letopløselig i Vand; ved 
Ophedning paa Kul bringer det dette til kraftig Forbrænding, ved 
Ophedning i Platintraad kraftig Na-Reaktion. Findes i urene, kor- 
nede Masser paa Højsletten Tarapaca i det nordlige Chile; Salpe- 
teren er blandet med Stensalt og mindre Mængder Sulfater af Mg, 
Na og Ca; endvidere findes en ringe Mængde Natrium-jodat og 
-borat. S. anvendes efter Rensning til Kunstgødning og i mindre 
Mængde til Fremstilling af Salpetersyre og Kalisalpeter; den aar- 
lige Produktion er henved 2^2 Miil. Tons. 

I mindre Mængde findes i Naturen Kalisalpeter, KNO3, der er dan- 
net ved organiske Stoffers Forraadning; særlig Indien producerer en Del. 

Kalkspat (Calcit), CaCOj krystalliserer romboedrisk; Kry- 
stallerne, der er meget forskelligartede, kan være udviklede som 
Romboedre, Skalenoedre, 6-kantede Prismer og paa endnu flere 

Maader (Eks. se Fig. 12 — 15 og 31). Kraftig Spaltelighed efter 
et Romboeder paa 76" (Fig. 12). H. 3, Vf. 2,7. Glasglans, far- 
veløs eller med svage, laante Farver, sjældnere sort (Antrakonit) . 
Smelter ikke for Blæserøret og giver alkalisk reagerende Glød- 
ningsrest; Ca-Reaktion. Opløselig i kold, fortyndet Saltsyre under 
stærk Kulsyreudvikling. Er ligesom andre Korbonater (og Nitra- 
ter) i Besiddelse af meget stærk Dobbeltbrydning, som kan ses 
umiddelbart, og hvorfor den klare Varietet fra Eskifjord paa Is- 
land kaldes Dobbeltspat og har meget stor Værdi til Frem- 
stilling af Nikolske Prismer. 

Kalkspat er et af de almindeligste Mineraler, der væsentlig er 
dannet paa en af to Maader, enten som umiddelbar Udskillelse af 
vandige Opløsninger eller som Bestanddel af Organismer. 1 rent 
Vand er K. kun i meget ringe Grad opløseligt, noget mere 
i kulsyreholdigt Vand (1 Del K. i 1000 Dele Vand), og naar Kul- 
syren slipper bort, vil Kalkspaten derfor udskilles. Ved Jordover- 
fladen dannes paa den Maade Kalksinter (Kildeka'lk), 
enten med talrige Planteaftryk eller som en lagdelt, kornet Masse; 
i Hulrum dannes Drypsten, af finkornet eller traadet Struk- 
tur, eller, hvis Hulrummet til Stadighed er fuldt af Vand, Krystal- 
ler. Kalkspat er Bestanddel af de fleste kalkskallede Organis- 
mer (Undtagelser se under Aragonit), og derved frembringes mæg- 
tige Aflejringer, der enten kan være ganske løse (Kridt) eller 
af det sammensivende Vand sammenkittede til en tæt Bjærgart 
(Kalksten); denne kan saa senere ved de enkelte Krystalindivi- 
ders Vækst omdannes til kornet Kalkspat (Marmor). Efter 
Urenhederne skelner man mellem Bituminøs Kalksten, Mergel- 
kalksten (Cementsten) og dolomitisk Kalksten. Produktionen af 
Kalksten er uhyre stor (sikkert over 100 Mili. Tons); den an- 
vendes til Mørtel, Cement, Bygningssten, Jordforbedring og i 
stor Maalestok i den kemiske Industri (Kulsyre, Soda, Sukker, 
Cellulose, Glas, Calciumkarbid og andre Kalkpræparater), samt 
som Tilslag i Metallurgien. 

Dolomit, CaMg(C 03 ) 2 , krystalliserer i og spalter efter et 
Romboeder paa 73". H. 4, Vf. 3. Glasglans, farveløs eller med 
svage, laante Farver. Ved Ophedning paa Kul usmeltelig og gi- 
ver alkalisk Reaktion; Ca-Reaktion; bruser meget svagt med kold 


Saltsyre, men stærkt ved Opvarmning. Ret almindelig som Bjærg- 
art i kornet, marmorlignende Form; den er oftest dannet ved, at 
det gennemsivende Vand har koncentreret den Mængde Magnesia, 
der fra Begyndelsen findes i de kalkspatskallede Organismer, i 
visse Lag. Anvendes paa lignende Maade som Kalkspat. 

Magnesit, MgCOj, ligner i alle Egenskaber og Reaktioner 
Dolomit, fra hvilket det egentlig kun kan kendes ved ikke at give 
Ca-Reaktion. Den findes særlig i finkornet Form sammen med 
Serpentin og anvendes mest til Kulsyreudvinding og til Magnesia- 
cement og ildfaste Sten. Hovedproduktionsstedet er Østerrig. 

Zinkspat (Smithsonit), ZnCOj, krystalliserer i og spalter 
efter et Romboeder paa 72°, men forekommer oftest i skorpe- og 
drypstensagtige Former med kornet Struktur. H. 5, Vf. 4,5. 
Stærk Glasglans, farveløs eller med laante Farver, ofte grønlig. 
Usmeltelig, men giver Zn-Beslag, der navnlig faas kraftigt ved 
Smeltning med Kul og Soda; baade Beslaget og selve Mineralet 
bliver grønt ved Glødning med Koboltnitrat. Bruser med varm 
Saltsyre. Forekommer, sammen med Kiselzink, i de øvre Par- 
tier af Zinklejerne og er en vigtig Zinkmalm; begge kaldes al- 
mindelig for „Galmej“. 

Manganspat, MnCOj, krystalliserer i og spalter efter et 
Romboeder paa 73°. H. 4, Vf. 4,5. Glasglans, rosenrød Farve. 
Usmeltelig, giver sort, umagnetisk Glødningsrest og med Fosfor- 
salt Mn-Reaktion. Bruser først med varme Syrer. Forekommer 
sammen med andre Manganmalme. 

Jærnspat (Siderit), FeCOg, krystalliserer i og spalter efter 
et Romboeder paa 73”. H. og Vf. 4. Glasglans, oftest brun Farve. 
Er usmeltelig og giver sort, stærkt magnetisk Glødningsrest; bru- 
ser først med varme Syrer. Jærnspaten er et meget udbredt Mine- 
ral, der, som andre Korbonater, væsentlig er dannet ved Ud- 
skillelse af vandige Opløsninger. Særlig store Krystaller findes 
i Kryoliten ved I vigtut; i kornede Masser forekommer den sam- 
men med Brunjærnsten ved Bilbao. Den almindeligste Form er 
Lerjærnstenen, der er en Imprægnation i Ler og næsten al- 
tid ledsager Kullag; ofte indeholder den selv Kul (Kuljærn- 
sten). Den udgør den største Del af Englands Jærnmalm. 1 smaa 
Mængder findes den i bornholmske og grønlandske Kulformation. 


De hidtil nævnte Karbonater har alle lignende Krystalform; 
Karbonaterne af Fe, Mg og Mn er fuldstændig isomorfe og kan 
optræde som Blandingskrystaller i Naturen; CaCO^ kan derimod 
kun i begrænset Grad danne Blandingskrystaller med de øvrige. 
De fire følgende Karbonater krystalliserer ogsaa i indbyrdes 
samme, rombiske Form. Ejendommeligt er det, at Natronsalpeter 
krystalliserer som Kalkspat, men Kalisalpeter som Aragonit. 

Ar ago nit, CaCGj, krystalliserer rombisk, ofte i Tvillinger, 
der undertiden er tilsyneladende heksagonale; den spalter efter 
Flader i Prismezonen, men Tværsbruddet er muslet. H.4, Vf. ca. 
3. Glasglans, farveløs eller med svage Farver. Kemiske Forhold 
som hos Kalkspat, fra hvilken den kendes ved, at den ved Op- 
hedning paa Kul, noget før Glødhede, falder fra hinanden og 
bliver til Pulver. For de fintraadede og tætte Varieteter maa an- 
vendes Kogning af det fint pulveriserede Materiale med Koboltni- 
trat; herved vil A. antage en violet Farve, mens Kalkspat ikke 
vil angribes. 

Forekomst og Dannelsesmaade er noget lignende som hos Kalk- 
spat; dog er A. sjældnere og aldrig Bjærgartsbestanddel, da den 
ikke er saa stabil som Kalkspat, men i Løbet af lange Tider vil 
gaa i Opløsning og udskilles igen som Kalkspat. Særegne Varie- 
teter er Ær testenen fra Carlsbad, der er analog med Bønne- 
malm (se Brunjærnsten), og Oolit, som bestaar af en Sammen- 
hobning af millimeterstore, afrundede Korn, hvis Dannelsesmaade 
ikke er ganske sikker. En Del Dyreskaller bestaar af A. eller et 
lignende Stof, saaledes navnlig de fleste Koraller og blæksprutte- 
agtige Dyr, alle Snegle og de fleste Muslinger; nogle af disse 
(Østers) bestaar dog udelukkende af Kalkspat, mens andre inde- 
holder begge Dele. Ogsaa Kedelsten bestaar væsentlig af A. 

Strontianit, SrCOa ligner i det væsentligste Aragonit, men 
er lidt tungere (Vf. 3,7) og giver Sr-Reaktion. Forekommer paa 
Gange. 

Witherit, BaCOa, ligner de foregaaende; H. er 3,5, Vf. 
.4,3. Glas- eller Fedtglans, oftest farveløs. Smelter let for Blæse- 
røret og giver alkalisk Glødningsrest og Ba-Reaktion; bruser først 
med varme Syrer. Forekommer paa Gange. 

C er u s sit, PbCOa, krystalliserer rombisk, ofte i komplice- 

rede Tvillinger; svag Spaltelighed, overvejende muslet Brud. H. 

3, Vf. 6,5. Svag Diamantglans med Overgang til Fedtglans. Smelter 
meget let og reduceres let til metallisk Bly under Dannelse af gult 
Beslag. Bruser først med varme Syrer. Er en ret almindelig Bly- 
malm, der findes som Omdannelsesprodukt i de øvre Dele af Bly- 
lejerne. 

Mal akit, CuC 03 ,Cu( 0 H) 2 , er monoklint, men forekommer 
næsten altid i klumpede Masser med traadet Struktur. H. og Vf. 

4. Krystallerne har Diamantglans, men de sædvanlig forekom- 
mende Former har mat Glans eller Silkeglans; Farven er pragt- 
fuld grøn. Smelter let og giver Cu-Reaktion; bruser allerede med 
kold Saltsyre. Er en vigtig Kobbermalm, der særlig findes som 
Omdannelsesprodukt i Nærheden af Jordoverfladen; større, kom- 
pakte Stykker anvendes til Kunstgenstande (Ur al). 

Kobberlasur, 2 CuC 03 ,Cu( 0 H) 2 , er monoklint; Bruddet 
er muslet, H. og Vf. 4. Stærk Glasglans og smuk blaa Farve. 
Kemiske Egenskaber som hos Malakit, og den forekommer og an- 
vendes ogsaa paa lignende Maade. 

Tre forskellige Natriumkarbonater (Tro n a, Na 2 C 03 NaHC 03 , 2 H 20 , Soda, 
Na2CO3,l0H2O og Thermonatrit, Na 2 C 03 ,H 20 ) forekommer ret ofte 
som Udskillelse af Saltsøer i tørre Egne og anvendes en Del, dog nærmest 
kun til lokalt Forbrug. 

Visse Manganforbindelser kan maaske opfattes som analoge med Karbona- 
terne i Konstitution, nemlig B r a u n i t, Mn 203 , og Hausmannit, Mn 304 ; 
de findes sammen med og anvendes som andre Manganmalme, fra hvilke de 
er vanskelige at skelne. 


6. Sulfater 

og analoge Forbindelser. 

A. Vandfri Sulfater m. m. 

Sulfaterne af Ca, Sr, Ba og Pb danner en isomorf Gruppe af 
rombisk Krystalform; Calciumsulfatet staar dog noget isoleret i 
Rækken paa Grund af den afvigende Spaltelighed. 

Anhydrit, CaSOj, krystalliserer rombisk og spalter efter de 
tre Endeflader i tre vinkelrette Retninger, dog med ulige Lethed. 
H. og Vf. ca. 3. Glasglans eller delvis Perlemor- og Fedtglans; 
farveløs eller lyst farvet. Smelter ret let og giver efter Ophedning 

alkalisk Reaktion; Ca-Reaktion. Tungt opløselig i varm Saltsyre. 
Forekommer almindelig som Lag sammen med Stensalt og Gips 
og omdannes selv ved lange Tiders Henliggen i fugtige Omgivel- 
ser til Gips. Anvendelsen er meget ringe. 

C øles tin, SrSO.^, krystalliserer rombisk og spalter i tre 
Retninger, hvoraf den ene staar vinkelret paa de to andre, der igen 
danner en Vinkel paa ca. 76® med hinanden 
(Fig. 60). H. 3, Vf. 4. Glasglans; farveløs 
eller lyst farvet, ofte blaalig. Smelter ret let 
og reagerer efter Ophedning alkalisk; Sr- 
Reaktion. Uopløselig i Syrer. Forekommer 
ofte sammen med Kalksten og benyttes, hvor 
den findes i større Mængde, til Fremstilling 
af Strontiumpræparater. Her i Landet findes 
C. som Konkretioner i Kridt og som Kry- 
staller i hule Flintknolde. 

Tungspat (Baryt), BaSO^, krystallise- 
rer og spalter som Cølestin. H. 3, Vf. 4,5. Glasglans, farveløs 
eller svagt farvet. Smelter ret let og giver alkalisk Reaktion efter 
Ophedning; Ba-Reaktion. Uopløselig i Syrer. Forekommer paa 
Gange, som oftest sammen med forskellige Malme; den er den mest 
udbredte Baryumforbindelse og anvendes som Malerfarve og til 
en Mængde forskellige Baryumpræparater. Her i Landet findes den 
som Konkretioner i plastisk Ler og som smaa Krystaller i Alunskifer. 

Anglesit, PbSO^, krystalliserer rombisk og spalter sorh 
Cølestin, men svagere, saa Bruddet væsentlig er muslet. H. 3, 
Vf. 6,5. Diamant- eller Fedtglans, hvid eller lyst farvet. Smelter 
let og reduceres til metallisk Bly under Dannelse af et gult Be- 
slag. Næsten uopløselig i Syrer. Forekommer i de øvre Dele af 
Malmlejerne og er en vigtig Blymalm. 

K r o k o i t, PbCr0.i, krystalliserer monoklint, oftest i lange Krystaller ; svag 
Spaltelighed, muslet Brud. H. 3, Vf. 6. Diamantglans, smuk rød Farve, rødgul 
Streg. Smelter let og giver Blykorn, gult Beslag og en sort, slaggeagtig Masse ; 
samtidig bringes Kullet til Forbrænding. Med Fosforsalt Cr-Reaktion. Ret sjæl- 
den Blymalm. 

Wulfenit, PbMoO.^, krystalliserer tetragonalt, oftest i flade Tavler; svag 
Spaltelighed, næsten muslet Brud. H. 3, Vf. 7. Diamant- til Fedtglans; Farven 
mest gul, brun eller rød, Stregen farveløs. Reagerer nærmest som foregaaende ; 



Fig. 60. Spaltningsskema 
for Cølestin og Tungspat. 
1. Endeflade (a) og Langs- 
dorne (r). 

dog bringes Kullet ikke til at brænde, og med Fosforsalt faas en i den iltende 
Flamme farveløs, i den af iltende grøn Perle. Ret sjælden Bly malm. 

Scheelit, CaWO^, er isomorf med foregaaende ; den spalter efter en 
Pyramide. H. 5, Vf. 6. Stærk Glasglans, farveløs eller svagt farvet. Meget 
tungt smeltelig ; med Fosforsalt W-Reaktion. Forekommer, ligesom det følgende 
Mineral, paa Pegmatit- og Tingange og anvendes som dette som Volframmalm, 
væsentlig i Staalfabrikationen. 

Volframit, (Fe,Mn)W04, krystalliserer monoklint og har een meget 
kraftig Spaltningsretning. H. 5, Vf. 7,5. Metalagtig Diamantglans, sort Farve 
og mørk rødlig brun Streg. Næsten ikke magnetisk før Ophedning, men smel- 
ter til en ret stærkt magnetisk Kugle. Med Fosforsalt faas W- + Fe-Reaktion. 
V. forekommer i ringe Mængde sammen med Kryoliten ved Ivigtut. 

Uranbegmalm (Sammensætningen meget varierende, væ- 
sentlig U-,Pb- og Th-Ilter) krystalliserer regulært, men optræder 
oftest i tilsyneladende amorfe Masser med fuldkomment muslet 
Brud. H. 3,5, Vf. ca. 9. Glansen halvmetallisk, fedt- og begagtig. 
Farven sort. Stregen graalig eller brunlig sort. Usmeltelig og giver 
intet tydeligt Beslag; først med Kul og Soda faas et gult Beslag. 
Med Fosforsalt U-Reaktion. Ledsages, som andre Uranforbin- 
delser, ofte af et gult Forvitringsprodukt og kendes, som disse, 
ved de radioaktive Egenskaber. Er den almindeligste Uranforbin- 
delse, der navnlig forekommer ved Joachimsthal i Bøhmen, og 
har i nyere Tid faaet Betydning som Udgangspunkt for Radium- 
vindingen. Uranet er altid ledsaget af 1:3000000 Radium; den 
aarlige Produktion af dette Stof er ca. 2 Gram. 

Der findes i Naturen en Del forskellige basiske Sulfater, af hvilke kan 
nævnes Alunsten, (A 1,20 H) 3 K ( 804)0, der er dannet ved svovlsyreholdige 
Dampes Indvirkning paa vulkanske Bjærgarter ; der findes navnlig ved Civita 
Vecchia og anvendes til Alunfremstilling. 

B. Vandholdige Sulfater. 

Glaubersalt, NaoSO4,10HoO, forekommer hyppig sammen med Sten- 
salt og som Udskillelse af Saltsøer og saltholdige Kilder ; det naturlig forekom- 
mende Salt har dog ikke stor Anvendelse, og det meste af det der benyttes 
fremstilles af Svovlsyre og Kogsalt. 

Gips (Selenit), CaS 04 , 2 H 20 , krystalliserer monoklint, ofte 
i Tvillinger (Fig. 4 og 30); meget kraftig Spaltelighed i een Ret- 
ning, svagere i to andre paa tværs, saa at de tynde Blade, man 
kan frembringe, let gaar over i retlinet begrænsede Stykker. H. 2, 

Vf. 2,3. Glas- eller Per lemor glans; farveløs eller lyst farvet. Ved 
Ophedning i lukket Rør afgives Vand; for Blæserør smelter det 
ret let og giver alkalisk og Ca-Reaktion. Opløselig i varm, for- 
tyndet Saltsyre; i Vand er den opløselig i Forholdet 1 :400. Ved 
Ophedning til ca. 120“ uddrives de af Vandet, og man faar den 
saakaldte „brændte Gips“ (Stukgips), der let forener sig med 
Vand under nogen Udvidelse. Ved Ophedning til højere Tempe- 
ratur bliver Gipsen „dødbrændt“, d.v.s. til Anhydrit, der ikke i 
nogen rimelig Tid kan optage Vand; først ved ca. 950" faas den 
saakaldte Murgips, der i Løbet af henved et Døgn optager Vandet 
igen. 

Af Varieteter maa mærkes: Marieglas, rene og klare Spalt- 
ningsstykker, traadet Gips og Alabast, der begge bruges 
til Kunstgenstande; Alabasten er finkornet og halvgennemsigtig. 
Almindelig Gips er oftest tæt; den forekommer som Bjærg- 
art, oftest sammen med Stensalt og Anhydrit, og er dannet ved 
Inddampning af Havvand; meget Gips dannes ogsaa ved Ind- 
virkning af Svovlsyre paa Kalksten. Her i Landet findes den som 
Krystaller i tertiære Lerarter. Foruden til Brænding anvendes 
den almindelige Gips til Kunstgødning og i forskellige industrielle 
Øjemed. Det meste kommer fra Amerika og Frankrig, mens den 
fineste Alabast kommer fra Volterra i Italien. 

Kieserit, MgS04,H20, findes ligesom Polyhalit, Ca 2 MgK 2 (S 0 ) 4 , 2 H 20 , i 
Stassfurtersaltene ; Kieseriten er det vigtigste Udgangspunkt ved Fremstil- 
ling af Magniumsalte, hvortil ogsaa anvendes det naturlig forekommende Bitter- 
salt, MgS04,7Ho0, der dannes ved Udskillelse af Saltsøer. Blandt de utal- 
lige andre vandholdige Sulfater skal endnu kun nævnes Jærnvitriol, FeSO.i, 
7H2O, der væsentlig dannes ved Svovlkisens Forvitring; Kobbervitriol, 
CuSO.pSHaO, og Zinkvitriol, ZnSO.,, 7 H 20 , dannes paa analog Maade ved de 
paagældende Malmes Forvitring. 


7. Aluminater, Borater m. m. 

Spinel, MgALO.,, krystalliserer regulært, i Oktaedre eller 
Oktaedertvillinger; ingen udpræget Spaltelighed, muslet Brud. 
H. 8, Vf. 3,5. Glasglans, meget varierende Farve; den saakaldte 
ædle Spinel er rød. Usmeltelig og uopløselig i Syrer. Spinel findes 
som Bestanddel af Eruptivbjærgarter og af kontaktmetamorfoseret 

Kalksten og Dolomit; den ædle Spinel har nogen Anvendelse som 
Ædelsten. 

Spinelgruppen bestaar af en Mængde isomorfe Mineraler, hvor der i Stedet 
for Mg kan indgaa Fe, Mn og Zn i Stedet for Al Fe og Cr. De vigtigste Mine- 
raler er foruden selve Spinellen Magnet jærnsten og Kromj ærnsten, der skal 
behandles i det følgende; i øvrigt kan nævnes Hercynit FeALO.i, G ah nit 
(Zinkspinel), ZnAl204, og Frank linit, (Fe,Zn,Mn)Feo04, af hvilke de 
to sidstnævnte væsentlig forekommer sammen med den røde Zinkmalm. Kry- 
s o b e r y 1 har en med Spinellerne analog Sammensætning, BeAl204, men kry- 
stalliserer rombisk pseudoheksagonalt. H. er 8V2) og Mineralet anvendes derfor 
som Ædelsten ; navnlig den grønne (i kunstigt Lys røde) Alexandrit fra Ural 
er meget værdifuld. 

Magnetjærnsten (Magnetit), Fe 3 04 , krystalliserer i Ok- 
taedre og Oktaedertvillinger; ujævnt Brud, H. 6, Vf. 5. Metal- 
glans, sort Farve og Streg. Stærkt magnetisk, baade før og efter 
Ophedning; usmeltelig, opløselig i Saltsyre. Forekommer som 
underordnet Bestanddel af de fleste Eruptivbjærgarter, mest af 
de basiske, som undertiden endogsaa kan bestaa helt eller over- 
vejende af dette Mineral. Herhen hører de store Lejer ved Taberg 
ved Jønkøping, ved Kiruna i Lapland og i Ural. Andre Steder er 
Mineralet Bestanddel af krystallinske Skifere, og det er da ikke 
sikkert, om det oprindelig er af eruptiv eller sedimentær Oprin- 
delse; som saadanne Forekomster kan nævnes Arendal, Gellivare, 
samt en Mængde Steder i Mellemsverrig (Dannemora, Grånges- 
berg o.a.). Sekundært har Mineralet stor Udbredelse i Sand, saa- 
ledes sammen med Granat meget ofte ved vore Kyster. Magnet- 
jærnsten er den bedste og en af de vigtigste Jærnmalme. 

Kromjærnsten (Chromit), FeCr„ 04 , krystalliserer som 
foregaaende; Bruddet er ujævnt. H. 6, Vf. 5. Metalglans, sort 
Farve og mørkebrun Streg. Usmelteligt for Blæserøret; noget 
magnetisk før Ophedning og næsten ligesaa stærkt efter denne. 
Med Fosforsalt Cr-Reaktion. Forekommer i de basiske Eruptiv- 
bjærgarter, navnlig sammen med Serpentin og er den vigtigste 
Krommalm, der anvendes til Fremstilling af Kaliumkromat og for- 
skellige Kromfarver, endvidere til ildfaste Sten og i Staalindu- 
strien. Det meste K. kommer fra Rhodesia og Ny Caledonien. 

Blandt de forskellige eksisterende naturlige Borater har følgende størst 
Betydning for Borproduktionen: Boronatrocalcit, CaNaB509,6H20, der 

særlig forekommer paa Højsletterne i de sydamerikanske Andesbjærge ; B o r- 
aks, Na 2 B 407 , 10 Ho 0 , og Colemannit, CaoBgOnjSH^O, forekommer som 
Udskillelse af Saltsøer i Californien. Boracit, Mg^CLBieOn, danner regel- 
mæssige, tetraedriske Krystaller i Stensalt, næsten udelukkende i Preussen. 
Bor anvendes i Form af Borsyre eller Boraks som Flusmiddel, til Emalje og 
forskellige andre Formaal. 


8. Fosfater 

og analoge Forbindelser. 

Monazit, (Ce,La,Di)PO.i, hvortil desuden kommer ca. 5 ®/o ThOa, fin- 
des undertiden som underordnet Bestanddel i Granit og i større, monokline 
Krystaller i Pegmatitgange. Paa Grund af Thoriumindholdet er Monaziten ble- 
ven Raaproduktet for Fremstilling af Gasglødenet, og der udvindes en betyde- 
lig Mængde af sekundære Lejer (Monazitsand) i Nord og Syd Carolina og 
Brasilien. 

Kolumbit, Fe(Nb03)2, findes undertiden som Bestanddel af Pegmatit- 
gange ; ved Ivigtut optræder den som smukke, sorte, overordentlig fladerige, 
rombiske Krystaller i Kryolitens Grænseregioner. Der eksisterer i Naturen 
alle mulige Overgange mellem dette Mineral og saadanne, hvor Fe er erstattet 
af Mn, og Nb af Ta, og Gruppen i det Hele er den vigtigste Kilde for de to 
sidstnævnte Stoffer. Mens der ingen særlig Anvendelse er for Nb, er Ta ble- 
ven brugt en Del til Metaltraadslamper, hvortil dog nu særlig Volfram finder 
Anvendelse. 

Apatit, Ca 5 (P 04 ) 3 F, med noget Cl eller OH i St.f.F, kry- 
stalliserer heksagonalt (Fig. 11); ret svag Spaltelighed efter Basis 
og et Prisme, overvejende ujævnt eller muslet Brud. H. 5, Vf. 3,2. 
Glasglans med Tilbøjelighed til Fedtglans; oftest er den i Besid- 
delse af forskellige mere eller mindre urene, graalige, rødlige eller 
grønlige Farver og halvgennemsigtig; men den kan ogsaa være 
helt klar og farveløs eller med kraftige og rene Farver. Næsten 
usmeltelig; opløselig i varm Saltsyre og giver med molybdænsur 
Ammoniak P-Reaktion. Paa Grund af et ringe Kulsyreindhold 
bruser den undertiden svagt med Syrer. 

Er i smaa Mængder et meget almindeligt Mineral som Be- 
standdel af alle Eruptivbjærgarter; særlig findes den i de basiske 
og aller mest i Jærnmalmene (Kiruna o. a. St.) og giver Anled- 
ning til Dannelsen af Superfosfat, der er en vigtig Kilde til Kunst- 
gødning. 1 større Krystaller findes Apatiten som Gange i Gabbro 
(Sydnorge og Canada): disse er ogsaa tidligere bievne udnyttede. 

men er efter Fremkomsten af de store Fosforitlejer i det væsent- 
lige opgivne. 

Fosf orit er paa det nærmeste sammensat som Apatit, men 
indeholder saa meget CO,, at den bruser tydelig med Syrer. Den 
er næsten altid tæt, af mat Glans og brunlig eller gullig Farve og 
har ofte Form af mere eller mindre regelmæssige Knolde. Ke- 
miske Forhold, med Undt. af Kulsyren, som hos Apatit. Fosforit 
er udelukkende af organisk Oprindelse, idet Knogler, Tænder og 
Ekskrementer af Hvirveldyr for en Del bestaar af Fosforitsubstans, 
og disse Bestanddele kan undertiden ophobes i betydelige Lag, i 
hvilke saa det gennemsivende Vand kan frembringe en Koncen- 
tration af Fosforiten i renere Lag eller oftest i Knolde. Produk- 
tionen af Fosforit er henved 6 Mili. Tons, hvoraf de 3 fra Amerika, 
væsentlig Florida, og de 2 fra Tunis. I smaa Mængder findes 
Mineralet i Form af Knolde i Grønsandet paa Bornholm. 

Pyromorfit, Pb 5 (P 04 ) 3 Cl, er heksagonal og næsten uden Spaltelighed. 
H. 4, Vf. 7. Fedtglans med grøn, gul eller brun Farve. Smelter meget let og 
giver gult Beslag, men ingen Blykorn, hvis den ikke smeltes med Soda og 
Kul. Let opløselig i Syrer og giver P-Reaktion. Forekommer paa Gange og 
anvendes som Blymalm. 

Apatit og Pyromorfit er isomorfe, og til samme Gruppe hører et Par andre 
Mineraler, nemlig Mimetesit og Vanadinit, der er sammensatte som 
Pyromorfit, men med hhv. As og V 1 Stedet for P. 

Struvit, MgNH.,P 04 , 6 H 20 , der krystalliserer rombisk hemimorf, fore- 
kommer enkelte Steder, hvor organiske Stoffer forraadner. 1 særlig stor Mængde 
er den fundet i Dyndet paa Bunden af Limfjorden 1 Form af ejendommelig tre- 
kantet-linseformede, brunlige Krystaller. 

Vi via nit, Fe3(P04)2’8H20, krystalliserer monoklint, men 
optræder oftest som et løst Pulver. H. 1 — 2 , Vf. 2 , 6 . Farven i 
frisk Tilstand hvid, men bliver i Lyset hurtig graalig blaa. Smelter 
meget let til en sort, magnetisk Kugle; let opløselig i Syrer og 
giver Fosforreaktion. Forekommer ret almindelig, ogsaa her i 
Landet, sammen med Tørv og Myremalm. 

Isomorfe med Vivianit er Koboltblomst, COgtAsO^lojSHoO, der op- 
træder som et lyst blaaligrødt Pulver dannet ved Forvitring af Koboltmalme ; 
det dermed analoge Nikkelsalt, Nikkelblomst, danner et æblegrønt Pulver 
paa Nikkelmalme. 

Tyrk is, 2 AL 03 ,P 205 , 5 H 20 , er amorf, af himmelblaa eller grønlig blaa 
Farve og af H. 6. Meget yndet Smykkesten, der væsentlig kommer fra Persien 
og Ny Mexico. 

9. Silikater 

og analoge Forbindelser. 

Der forekommer i Naturen en meget stor Mængde Silikater, 
hvoraf mange spiller en stor Rolle som Bjærgartsbestanddele. Man 
plejer at inddele dem efter deres Surhedsgrad, d. v. s. Forholdet 
mellem Mængden af Syre- og Base valenser; de to simplest sam- 
mensatte Former af Silikater er Ortosilikater, der er Salte 
af H,,Si 04 og Metasilikater, der er Salte af H^SiOs, og her- 
ved faas 5 Hovedafdelinger, nemlig A, basiske Silikater, B, Orto- 
silikater, C, intermediære S., D, Metasilikater og E, sure Sili- 
kater. Imidlertid er denne Systematik ikke særlig meget værd i 
Praksis, da mange Silikater har en saa indviklet Konstitution, at 
de kan tydes paa forskellig Maade, og mange isomorfe Grupper 
indeholder Silikater af forskellig Surhedsgrad. 

A. Basiske Silikater. 

Det mest basiske af alle Silikater er S af ir in, AlioMggSi.Oar, et Mineral 
af smuk blaa Farve, der er fundet ved Fiskernæsset i Grønland. 

Staurolit, 6(Fe,Mg)0,12AL03,llSi02,2Ho0, krystalliserer rombisk, ofte 
i korsformede Tvillinger (Fig. 33 ) ; ingen fremtrædende Spaltelighed, næsten 
muslet Brud. H. 7 , Vf. 3 , 7 . Glas- eller Fedtglans, med mørkebrun Farve. 
Usmeltelig og usønderdelelig af Syrer. Findes ret almindelig som Bestanddel 
af krystallinske Skifere. 

Kiselzink, HoZnoSiOs, krystalliserer rombisk, men findes oftest i 
skorpe- eller drypstensformede Masser med ujævnt Brud. H. 5 , Vf. 3 , 5 . Glas- 
glans, Farven hvid eller svagt blaalig eller grønlig. Usmeltelig, men giver Zink- 
beslag, der med Koboltnitrat bliver grønt, mens selve Mineralet mærkelig nok 
bliver blaat. Sønderdeles let af Syrer under Gelédannelse. Vigtig Zinkmalm, 
der findes i de øvre Dele af Malmlejerne. 

Tre forskellige Mineraler har Sammensætningen ALSiOg, nemlig Anda- 
lusit, Sillimannit og Cyanit; de to første er rombiske, mens Cyaniten 
er triklin ; Vægtfylden er henved 3 og stiger lidt i den nævnte Orden, hvormed 
staar i Forbindelse, at Andalusiten særlig forekommer i Eruptiver og som 
Kontaktdannelse, mens de andre findes i stærkt pressede Bjærgarter. Anda- 
lusiten har Haardhed 7V2 og bruges undertiden som Smykkesten, mens Cya- 
niten er mærkelig derved, at den har meget forskellig Haardhed i forskellige 
Retninger (5 paa langs og 7 paa tværs) ; den findes i smukke, lyseblaa Kry- 
staller med udpræget Spaltelighed i een Retning. 

Krystallografi og Mineralogi 

Topas, Al2(0H,F)2Si04, krystalliserer rombisk, ofte i vel- 
udviklede Krystaller med lodret stribede Prismeflader (alm. Form 
se Fig.2). Stærk Spaltelighed efter Basis. H. 8, Vf. 3,5. Glas- 
glans, farveløs eller med forskellige, ofte gule Farver. Usmeltelig 
og usønderdelelig af Syrer. Topas er ret almindelig paa Pegmatit- 
gange, ofte sammen med Tinsten; den bruges en Del som Smykke- 
sten, men største Delen af den gule Sten, der gaar under Navn af 
T. er oftest gul Kvarts. Det meste Topas kommer fra Brasilien. 

T u r m a 1 i n, et borholdigt Silikat af Al, Fe, Mg, Li, Na m. m., 
krystalliserer romboedrisk-hemimorf (Fig 17); ingen Spaltelig- 
hed. H. 7, Vf. 3. Glasglans, oftest rent sort, men kan være farve- 
løs eller i Besiddelse af alle mulige Farver. Oftest ret let smeltelig, 
usønderdelelig af Syrer; B-Reaktion. Forekommer ret almindelig 
paa Pegmatitgange, saaledes i veludviklede Krystaller ved Godt- 
haab i Grønland; de smukt farvede Former bruges som Smykke- 
sten. 

Epidot, HCa2(Al,Fe)3Si30i3, krystalliserer monoklint og 
spalter ret svagt efter to Retninger paa 65". H. 7, Vf. 3,3. Glas- 
glans, Farven grønlig, oftest meden karakteristisk gulgrøn Nuance. 
Ret let smeltelig til en sort, undertiden svagt magnetisk Masse; 
sønderdeles ikke af Syrer. Epidot er et meget almindeligt Mineral, 
der optræder i de fleste Bjærgarter som Omdannelsesprodukt af 
kalkholdige Silikater. 

Beslægtet med Epidot er den analogt sammensatte, men jærnfri Z o i z i t, 
der dog er rombisk ; endvidere : 

O r t i t, der er sammensat som Epidot, men med en Del af Al erstattet af 
Ceriummetallerne. Den har muslet Brud, H. 7, Vf. 4. Begagtig, halvmetallisk 
Glans, sort Farve, graa Streg. Smelter let til en sort, svagt magnetisk Masse ; 
sønderdelelig af Syrer. Findes ret udbredt paa Pegmatitgange og er det alminde- 
ligste af de Mineraler, der indeholder de saakaldte „sjældne Jordarter" (sml. 
S. 8.). 

Vesuvian, H^CauiAkFelcSijoOj,, krystalliserer tetragonalt (Fig. 8); 
ingen fremtrædende Spaltelighed. H. 6,5, Vf. 3,5. Glasglans med ofte uren 
brunlig Farve. Ret let smeltelig til et brunligt eller grønligt Glas ; sønderdeles 
ikke af Syrer. Forekommer paa lignende Maade som Epidot, men sjældnere ; 
den er navnlig et udpræget Kontaktmineral. 

B. Ortosilikater. 

Oli vin, (Mg,Fe) 2 Si 04 , krystalliserer rombisk og har ingen 
fremtrædende Spaltelighed, men muslet Brud. H. 7, Vf. 3,3. 
Glasglans, Farven oftest gullig grøn. Usmeltelig; sønderdelelig 
af Syrer. Findes ofte som Bestanddel af basaltiske Bjærgarter, 
undertiden udskilt som større Klumper af kornet Struktur; den 
optræder ogsaa undertiden som selvstændig Bjærgart; i Naturen 
sønderdeles den meget let til Serpentin. Klare Varieteter (væ- 
sentlig fra Ægypten og Arizona) benyttes under Navn af Kryso- 
1 i t som Ædelsten. 

Olivin danner i Virkeligheden en Gruppe af Mineraler, hvortil hører For- 
bindelserne MgoSiO.i, FeoSiO.i og MooSiO.j og alle mulige Blandinger mellem 
dem. Analogt sammensatte, men romboedriske, er den som Ædelsten benyt- 
tede, farveløse Fenakit, Be 2 Si 04 , og Willemit, Zn 2 Si 04 , der ved New York 
er en vigtig Zinkmalm. 

Granat er Fællesnavnet for en stor Gruppe af Mineraler af 
den almindelige Sammensætning (Ca,Mg,Fe) 3 (Al,Fe)„(Si 04 ) 3 ; 
der eksisterer næsten alle Kombinationer af 
de nævnte Stoffer og tillige nogle, som inde- 
holder Cr eller Mn. Krystalformen er regulær, 
næsten altid Rombedodekaeder, Ikositetraeder 
eller Kombination af begge (Fig. 61). Bruddet er 
ujævnt eller næsten muslet. H. 7, Vf. ca. 4. Glas- 
glans, Farven meget forskellig, mest rød. Smel- 
ter for Blæserøret let til en sort, undertiden svagt - Granat, dfno) 

magnetisk Kugle; ikke sønderdelelig af Syrer. 

Granaten forekommer mest i Form af enkelte Krystaller som 
tilfældig Bestanddel af alle mulige krystallinske Skifere; men den 
kan ogsaa findes som Kontaktdannelse (navnlig Kalkjærngranat) 
og som Bestanddel af Olivinbjærgarter og den deraf opstaaede 
Serpentin (Magnesiagranat). Da Mineralet er modstandsdygtig 
overfor Forvitring, optræder det ofte paa sekundært Leje og er 
f. Eks. en udbredt Bestanddel af Sand, ogsaa her i Landet. De 
vigtigste Varieteter er: Kalklerjordgranat, der kan være brun (Ka- 
nelsten) eller grønlig (G rossul ar); Magnesialerjordgranat 
(Pyrop, bøhmisk Granat, Karfunkel) af dyb rød Farve: 

Jærnlerjordgranat (Ædelgranat, Alman din) af rød Farve; 
Kalkjærngranat af meget varierende Farve, undertiden smaragd- 
grøn. Sjældnere er Kalkkromgranat og Manganlerjordgranat. De 
mere eller mindre urent farvede Blandinger betegnes som almin- 
delig Granat. Alle klare og smukt farvede Former anvendes 
i høj Grad som Smykkesten; den almindelige Granat anvendes 
som Slibemateriale. 

Dioptas, HoCuSiO.,, er et ret sjældent Mineral, der optræder i romboe- 
driske Krystaller af smukt smaragdgrøn Farve ; den findes ogsaa i mere uren, 
amorf Form som Krysokoll. 

Prehnit, H^CajAKtSiOjla, optræder i ejendommelige, krumfladede, rom- 
biske Krystaller af bleggrøn Farve ; ret udbredt med samme Forekomstmaade 
som Zeoliterne. 

Axinit, (Ca,Fe)jBoAl,,(Si 04 )s, forekommer, væsentlig som Kontaktdan- 
nelse, i klare, brunlige, trikline Krystaller. 

Glimmer er Fællesnavnet for en Gruppe Mineraler, der 
alle krystalliserer monoklint i 6-kantede, udpræget pseudoheksa- 
gonale Tavler. Meget kraftig Spaltelighed i een Retning (efter 
Basis), hvorefter der kan kløves overordentlig tynde Plader, der 
er elastisk bøjelige. H. er 2^2, Vf. henved 3. Glas- eller Perlemor- 
glans. De vigtigste Glimmere er: 

Musko vi t (Kaliglimmer eller lys GI.), KH 2 Al(Si 04 ) 3 , er i 
Reglen farveløs eller svagt farvet og ofte gennemsigtig. Den smel- 
ter ret vanskelig og sønderdeles ikke af Syrer, ligesom den i Na- 
turen heller ikke forvitrer. Et meget udbredt Mineral, der udgør 
en væsentlig Bestanddel af forskellige Bjærgarter (Gnejs, Glim- 
merskifer);' i store Tavler findes det i Pegmatitgange og anvendes 
til Lampeglas, Kakkelovnsruder m.m. under Navn af Marieglas 
(hvilket Navn dog snarére bør anvendes for Spaltningsblade af 
Gips, der som Symbol paa Renhed hængtes paa Mariebilleder) ; 
det meste kommer fra Indien og de forenede Stater. Ogsaa som 
Isolationsmateriale, væsentlig i Elektrotekniken, har Glimmeren 
stor Anvendelse. 

Biotit (Magnesiaglimmer eller mørk GI.) indeholder for- 
uden Muskovitens Bestanddele tillige Magnesia og Jærnilter; den 
er i Reglen sort eller sortebrun og kun gennemsigtig i meget tynde 
Blade. Smelter ret vanskelig til en sort, undertiden svagt mag- 
netisk Masse og sønderdeles ikke af Syrer; i Naturen forvitrer 

den til lys Glimmer. Den er en meget udbredt Bestanddel af 
Bjærgarter, navnlig af Granit og forskellige krystallinske Skifere. 

Litionglimmer er Fællesnavn for forsikellige Glimmere, der foruden 
de andre Glimmeres Bestanddele indeholder en Del Lition og tillige noget 
Fluor. Farven oftest lys. Smelter meget let og giver samtidig Li-Reaktion ; 
sønderdeles meget vanskeligt af Syrer. Findes som Bestanddel af enkelte 
Varieteter af Granit og Pegmatit og anvendes til Fremstilling af Li-Præparater ; 
den litionrigeste af alle Glimmere findes i Nefelinsyenitpegmatitgange i Juliane- 
haab Distrikt. 

Endnu flere Glimmere optræder nogenlunde almindelig, saaledes F 1 o g o- 
pit, den rene Magnesiaglimmer (uden Jærn) og Paragonit (Natronglim- 
mer) ; begge er lyse og meget vanskelige at kende fra Muskovit. Der eksisterer 
ogsaa en Del kalkholdige Glimmere. „Sprødglimmere“ , der udmærker sig ved, 
at Spaltningsbladene ikke er elastisk bøjelige, men let brækker over. 

Klorit er Fællesnavn for en Del Mineraler af varierende 
Sammensætning, væsentlig indeholdende SiO,, AUOa, FeO, MgO 
og H.O. Krystalform og Spaltelighed som hos Glimmer, dog er 
de enkelte Spaltningsblade kun svagt elastiske. H.2, Vf.ca.2,7. 
Glas- eller Perlemorglans, Farven næsten altid mørk graalig grøn. 
Smelter meget vanskeligt og sønderdeles ikke af Syrer. Klorit 
er en meget udbredt Bestanddel af Bjærgarter og er fremkommet 
ved delvis Omdannelse af disse; Kloritskifer bestaar næsten helt 
af dette Mineral. 

Beslægtede med Glimmer og Klorit er visse amorfe eller jordagtige, grønne 
Mineraler af meget varierende Sammensætning (Silikater af Jærnforilte, Ler- 
jord, Kali m. m.) ; det bekendteste er GI au konit, der dannes paa Havbun- 
den og er en udbredt Bjærgartsbestanddel (Grønsand). Anvendes til Maler- 
farve og som Kaligødning. 

Serpentin, H^MgaSi^Og, oftest meget jærnholdig, krystalli- 
serer ikke, men findes kun i tæt eller fintraadet Form (Serpentin- 
asbest), H. 4, Vf. 2,6. Oftest Fedtglans; Farven varierer fra lys 
gulgrøn gennem grøn til næsten sort. Meget tungt smeltelig, søn- 
derdeles af Syrer, men uden Gelédannelse. Serpentin er meget 
udbredt som Omdannelsesprodukt af andre Silikater, navnlig af 
Olivin; da Mineralet er meget solidt og kan modtage en smuk 
Politur, anvendes det en Del til Kunstgenstande. Den saakaldte 
ædle Serpentin er gennemskinnelig, den almindelige er oftest 
mørkere og uigennemsigtig, men kan være i Besiddelse af en smuk 
Farvetegning. 

Asbest er et Fællesnavn for forskellige fintraadede Silikater; 
den mest anvendte er en Varietet af Serpentin (Ser pen tin- 
asbest eller Kry sotil), der forekommer som Spalteudfyld- 
ninger i almindelig Serpentin; den saakaldte „almindelige As- 
best“ er derimod en Varietet af Straalsten og optræder som denne 
i krystallinske Skifere. Disse to kan vanskelig kendes fra hin- 
anden; Serpentinasbestens enkelte Traade er ofte saa fine som 
Spindelvæv, mens den almindelige Asbest i Reglen giver skørere 
og grovere Traade. Endvidere er Serpentinasbesten, før den er 
pillet op, af en fint glinsende, gulliggrøn Farve, mens den anden 
er mere graalig eller brunlig. Serpentinasbesten smelter vanskeligst 
af de to, men sønderdeles til Gengæld lettere af Syrer. Anven- 
delsen er overordentlig stor, til ildfast Tøj og Pap, Isolations- 
materiale, Pakninger, Asbestcement; langt det meste kommer fra 
Kanada. 

Talk, HaMgaSi^Oia, krystalliserer og spalter som Glimmer, 
men de enkelte Spaltningsblade er fuldstændig uelastiske. H. 1, 
Vf. 2,8. Perlemor- eller Fedtglans, farveløs eller med svagt grøn- 
lig eller brunlig Farve. Næsten usmeltelig og usønderdelelig af 
Syrer. Talk er et ret almindeligt Mineral, der væsentlig findes i 
krystallinske Skifere, navnlig den saakaldte Talkskifer (Klæber- 
sten, Vegsten), der næsten bestaar af ren Talk og bruges som 
Bygningssten; tætte Former (Fedtsten, Spæksten), bruges 
til Kunstgenstande, Gasbrændere m. m. Størst Anvendelse har 
dog Talken i pulveriseret Form (Talkum) i Papir og Tekstil- 
industrien, som Smøremiddel m. m. Det aller meste produceres i 
de forenede Stater. I Grønland findes mindre Lejer af Vegsten, der 
anvendes til Kogekar. 

Beslægtet med Talk er M e r s k u m, der har næsten, samme Sammensæt- 
ning, men er noget haardere (H. 2) og porøs, saa at det kan svømme paa Vand. 
Næsten alt Merskum kommer fra Lilleasien og benyttes til Pibehoveder o. 1. 
Et andet talklignende Mineral er Garnier! t, hvor den største Del af Mg er 
erstattet af Ni ; den er tæt, af grøn Farve og er en vigtig Nikkelmalm fra Ny 
Caledonien. 

Kaolin, H^ALSLOg, findes undertiden i smaa, glimmerlig- 
nende Krystaller, men er oftest i Besiddelse af tæt eller jord- 
agtig Struktur. For de mere kompakte Former er H. 2, Vf. 2,6. 

Glansen og Farven meget varierende; den almindelige Kaolin 
danner i Reglen et ganske løst, snehvidt Pulver. Usmeltelig og 
usønderdelelig af Syrer; med Koboltnitrat giver den Al-Reaktion. 

Kaolin er et overordentlig udbredt Mineral, der dannes ved 
Forvitring af Feldspat og andre Silikater; for Iværksættelsen af 
denne Proces er Kulsyre nødvendig, enten den atmosfæriske eller 
muligvis en fra Dybet stammende. De teknisk vigtige Kaolinlejer 
er opstaaede ved Omdannelse af Granit eller Gnejs og indeholder 
derfor altid Kvarts, som ved Anvendelsen maa slemmes fra; i de 
fleste Tilfælde er imidlertid den i Naturen dannede Kaolin skyllet 
bort med Vandet, og naar den aflejres igen, har den optaget en. 
Mængde Urenheder og er blevet til Ler, hvis enkelte Bestand- 
dele meget vanskelig lader sig konstatere. Hvis Leret indeholder 
større Mængder (over 5 7o) Ilterne af Ca, Fe, K, eller Na, 
bliver det smelteligt (almindeligt Ler), ellers er det ildfast. 
Kaolin anvendes væsentlig til Porcellænfabrikationen, hvortil den 
blandes med Feldspat og Kvarts, endvidere til Papir; mindre rene 
Sorter anvendes til ildfaste Sten; det allermeste kommer fra Eng- 
land (Cornwall), andre berømte Forekomststeder er ved Limoges 
og Meissen. I Skaane findes et stort Leje ved Iv5, paa Bornholm 
findes et ved Rønne, hvor Kaolinen dog ikke er ren nok til at 
kunne anvendes til Porcellæn. 

Andre vandholdige Lerjordsilikater er Agalmatolit ( Billedsten ) , 
HoALSi.jOio, en tæt, talkagtig Substans, der kommer fra Kina og anvendes til 
Kunstgenstande og Valk ej ord, af varierende Sammensætning, der i Nuti- 
den væsentlig bruges til Rensning af Olje. 

C. Intermediære Silikater. 

Nefelin, nærmest NaAlSiO.^, dog med et Overskud af SiOa over denne 
Formel: den krystalliserer heksagonalt; H. 6, Vf. 2,6. Glas- eller Fedtglans, 
oftest farveløs eller lyst farvet. Den udgør en vigtig Bestanddel af en særlig 
Række af Eruptivbjærgarter (Nefelinsyenit o. a.), som bl. a. findes i stor 
Mængde i Julianehaabegnen. 

Sodalitgruppen; herhen hører en Del Mineraler af ret kompliceret 
Sammensætning, da de foruden Kiselsyre, Lerjord, Natron og (i Reglen) Kalk, 
altid indeholder en anden Syrebestanddel, nemlig Cl (Sodalit), SO^ (No- 
sean og Hauyn) eller S (Lasursten). De krystalliserer alle i regulære 
Rombedodekaedre. Sodaliten er en Hovedbestanddel af visse Nefelinsyeniter 
og forekommer navnlig i stor Mængde i Julianehaabegnen. Nosean og Hauyn 


er Bestanddele af Basalt, mens Lasurstenen findes i kontaktmetamorfoseret 
Kalksten ; den er i Besiddelse af en intensiv blaa Farve og har fra ældgammel 
Tid været en meget skattet Smykkesten, der næsten udelukkende kommer fra 
Centralasien. 

Cor dierit, Mg.Al^SisOig, krystalliserer rombisk, har H. 7 og ligner i 
Bruddet meget Kvarts, men er oftest i Besiddelse af en blaalig Farve med paa- 
faldende stærk Pleokroisme; den er en ret almindelig Bestanddel af kontakt- 
metamorfoserede Bjærgarter og Gnejs. 


D. Metasilikater. 

Titan j ær n, FeTi 03 , krystalliserer romboedrisk, isomorf 
med Jærnglans; muslet Brud, men undertiden med Afsondrings- 
flader. H. 5 — 6, Vf. henved 5. Metalglans, sort Farve, oftest 
sortebrun Streg. Svagt magnetisk før, noget stærkere efter Op- 
hedning. Usmeltelig; det finpulveriserede Mineral sønderdeles 
langsomt af varm Saltsyre, og Opløsningen giver ved Behandling 
med Tin en smuk violet Farve. Forekommer som Udskillelse i 
Eruptivbjærgarter, navnlig i stor Mængde i Norge. 

Pyroxener og Amfiboler (Augit- og Hornblendegrup- 
pen) indeholder en meget stor Mængde Mineraler, der krystalli- 
serer rombisk, monoklint eller triklint og ogsaa i andre Henseen- 
der viser indbyrdes Forskelligheder. H. er 5 — 6, Vf. henved 3,5. 
Farven er oftest grønlig, men varierer i øvrigt fra næsten farveløs 
til helt sort. Augitrækkens Mineraler har ret svag Spaltelighed 
efter et Prisme paa ca. 87", mens Hornblendemineralerne spalter 
meget kraftigt efter et Prisme paa 55". Mineralerne er usønder- 
delelige af Syrer. Begge Grupper indeholder en Del vigtige Bjærg- 
artsdannende Mineraler; Augitgruppen har navnlig hjemme i 
Eruptiverne, specielt Dagbjærgarterne, mens Amfibolerne oftest 
dannes ved mere indviklede Processer i Dybet og derfor særlig 
findes i krystallinske Skifere og i Dybbjærgarter. 

Begge Rækkerne er paa en ejendommelig Maade paralleltløbende ; de rom> 
biske Mineraler har Sammensætningen (Mg,Fe)Si 03 og er i Reglen brunt 
farvede ; hertil hører af Pyroxenerne Enstatit, BronzitogHypersthen 
med stigende Jærnindhold i den nævnte Orden ; de findes i basiske Eruptiv- 
bjærgarter. Den tilsvarende Amfibol er Antofyllit. 

De monokline Led i Rækken indeholder som Regel Kalk, for- 
uden de ovennævnte Bestanddele; hertil hører blandt Pyroxenerne 


Diopsid, Ca (Mg,Fe) (SiOa), og blandt Amfibolerne Straalsten, 
Ca(Mg,Fe) 3 (Si 03 ).i: til begge disse Forbindelser kommer nu ofte 
meget varierende. Mængder AI 2 O 3 og Fe 203 , og herved opstaar 
de meget kompliceret sammensatte Forbindelser Augit og Horn- 
blende. 

Augit (Sammensætning se ovenfor) krystalliserer monoklint, 
ofte i Tvillinger (alm. Former Fig. 62 og 63). I Farve er der alle 
Overgange fra den lyse Diopsid gennem den grønlig sorte 
almindelige Augit, der er Bestanddel af mange Dybbjærg- 



Fig. 62. Augit. 1ste 
og 2den Endeflade 
(a og b)y Prisme (m) 
og Langsdome (r). 



Fig. 63. Augit; Tvil- 
ling efter 1ste Ende- 
flade. 



Fig. 64. Hornblen- 
de. 2den Endefla- 
de (b), Prisme (m), 
Langsdome (r), og 
Tværsdome (o). 



Fig. 65. Hornblen- 
de; Tvilling efter 
1ste Endeflade. 


arter, og til den rent sorte basaltiske Augit. Smeltelig- 
heden er i Alm. ret ringe, men stiger med Jærnindholdet. Augit 
kan som de fleste Pyroxener dannes ved simpel Sammensmeltning 
af Bestanddelene; den sønderdeles i Naturen let til Klorit, Ser- 
pentin m. m. En særegen Form af Augit er Di all ag, der har 
stærk Afsondring efter (100), ledsaget af Perlemor- eller metal- 
agtig Glans; den er Bestanddel af Gabbro. 

Hornblende ( Sammensætning se ovenfor) krystalliserer 
monoklint, ofte i Tvillinger (alm. Former Fig. 64 og 65). Her er 
ligeledes alle mulige Overgange fra den farveløse eller grønne 
Strå alsten, der altid optræder i lange, tynde Krystaller eller 
straalende Aggregater, gennem den sortegrønne, almindelige 
Hornblende til den rent sorte (sjældnere) basaltiske Horn- 
blende. Smeltelighedsforholdene som hos Augit. Straalsten er 
Bestanddel af krystallinske Skifere, ligesom ogsaa Hornblenden; 
denne findes ogsaa i mange Eruptivbjærgarter (Granit, Syenit). 

Hornblende kan ikke dannes ved Sammensmeltning af Bestand- 
delene, men smeltet Hornblende størkner til Augit. I Naturen 
forekommer meget ofte Augit, der er omdannet til Hornblende 
(Uralit). En Varietet af Straalsten er Asbest, der er omtalt 
S. 118 ; en anden Form er N e f r i t, en tæt Masse, der meget ligner 
Serpentin, men er haardere. Paa Grund af den smukke, grønne 
Farve er den meget skattet til Kunstgenstande, ligesom den har 
været brugt meget til Stenredskaber; den stammer fra Centralasien. 

Til de monokline Pyroxener hører endvidere nogle alkaliholdige Mineraler, 
af hvilke maa mærkes Æg ir in NaFeiSiOglo, et grønlig sort Mineral, der 
forekommer i veludviklede Krystaller i Nefelinsyeniterne i Julianehaabegnen ; 
endvidere Jadeit, NaAl(Si 03 ) 2 , der ligner Nefrit, og anvendes paa lignende 
Maade ; det meste kommer fra Birma. Spodumen, LiAUSiOglo, under- 
tiden af smuk grøn eller rødlila Farve, anvendes som Ædelsten. Blandt Amfi- 
bolerne findes ogsaa enkelte alkaliholdige Mineraler, der dog har en langt mere 
kompliceret Sammensætning, saaledes f. Eks. Arfvedsonit, der er sort 
med graablaa Streg og navnlig forekommer i stor Mængde i Nefelinsyeniterne 
ved Julianehaab ; endvidere Krokydolit, et mørkeblaat, asbestagtigt Mineral, 
der kan kløves i ligesaa fine Traade som Serpentinasbesten og anvendes som 
denne ; Hovedforekomsten er Sydafrika. 

Til de monokline Pyroxener hører endnu W o Hast onit, CaSiOg, et 
farveløst Mineral, der væsentlig dannes i kontaktmetamorfoseret Kalksten ; 
der eksisterer ingen tilsvarende Amfibol. 

De trikline Pyroxener indeholder alle Mangan; bekendtest er Rodo nit, 
MnSiOg, der anvendes som Manganmalm og paa Grund af den smukke rosen- 
røde Farve ogsaa som Dekorationssten ; Hovedforekomststedet er Ural. Blandt 
Amfibolerne findes ingen analog Forbindelse, men derimod et Mineral af 
meget kompliceret Sammensætning, Æ n i g m a t i t, der optræder som sorte 
Krystaller med brun Streg i de grønlandske Nefelinsyeniter. 

Leucit, KAI (8103)2, krystalliserer (tilsyneladende) regulært, 
næsten altid i Ikositetraedre; muslet Brud. H. 6, Vf. 2 , 5 . Glas- 
glans, Farven hvidlig eller graalig. Usmeltelig men sønderdelelig 
af Syrer. Findes ret udbredt som Bestanddel af visse Varieteter 
af Basalt, navnlig som Strøkorn. Menes at ville kunne faa stor 
Betydning til Udvinding af Kali, da det efter Stassfurtersaltene er 
det af alle i større Mængde forekommende Mineraler, der er 
rigest paa dette Grundstof. 

Beryl, Be3Al2(Si03)6, krystalliserer heksagonalt, oftest i ret 
langstrakte Krystaller; ingen udpræget Spaltelighed. H. 8 , Vf. 2 , 7 . 
Glasglans, farveløs, eller oftest med grønlig eller blaalig Farve, 

sjældnere kraftig grøn (Smaragd). Næsten usmeltelig og usøn- 
derdelelig af Syrer. Beryl forekommer som Bestanddel af Pegma- 
titgange og krystallinske Skifere; almindelig Beryl, der er uren, 
halvgennemsigtig, forekommer saaledes flere Steder i Grønland. 
Den biaalige eller grønlige Aquamarin, der navnlig forekommer 
i Brasilien, undertiden i meget store Krystaller, er en meget an- 
vendt Ædelsten. Smaragden kommersærlig fra Columbien; det er 
den kostbareste af alle Ædelstene, der i fejlfri Eksemplarer kan 
koste over 1000 Kr. for 1 Karat. 

Til Metasilikaterne hører endnu det sjældne Mineral P o 1 1 u x, AI4CS4H2 
(SiOajg, der kun nævnes for Sammensætningens Skyld; i øvrigt faas det Cæ- 
sium, der bruges til kemiske Præparater, ligesom Rubidium af Litionglimmer, 
hvori disse Stoffer findes i ganske ringe Mængde. 


E. Sure Silikater. 

Ortoklas eller Kalifeldspat, KAlSigOs, ofte med en 
Del Natronfeldspat indblandet, krystalliserer monoklint (Fig. 5), 
ofte i forskellige Tvillingdannelser, hvoraf navn- 
lig maa mærkes Karlsbadtvillingen (Fig. 66). 

Meget kraftig Spaltelighed efter to vinkelrette 
Retninger (Fladerne (001) og (010)); i de an- 
dre Retninger ujævnt Brud. H. 6, Vf. 2,6. 

Glas- eller Perlemorglans; farveløs eller svagt 
farvet. Meget tungt smeltelig og usønderdele- 
lig af Syrer. I Naturen forvitrer Feldspat, men 
meget langsomt, til Kaolin under Udskillelse pig. 66. Karisbadtvu- 

af Kali og Kiselsyre. ''"g ‘‘f Ortokias. 2den 

_ ^ jj, og 3die Endeflade (fe og 

Ortoklas er en meget udbredt Bestanddel c). Prisme (m)ogTværs- 

af Eruptivbjærgarter og krystallinske Skifere; (’')• Tvilling ef- 

, , . , ter Iste Endeflade, men 

dog er der ingen Bjærgart, der udelukkende Sammenvoksningsfla- 
udgøres af dette Mineral. Man skelner mellem afvigende 

f r3. d c n n 0 

følgende Varieteter: Almindelig Ortoklas, 
der er graalig, grønlig, gullig eller oftest af en teglstensrød 
Farve; den er oftest uigennemsigtig paa Grund af begyndende 
Kaolinudskillelse, men kan dog ogsaa være klar, hvilket navnlig 
er Tilfældet i de moderne Bjærgarter (S a n i d i n i Lava). I sær- 

lig store Individer findes Feldspaten i Pegmatitgangene, og bry- 
des i stor Mængde, navnlig i Skandinavien og Amerika for at 
anvendes til Kaolin; paa Bornholm har der ogsaa været Feld- 
spatbrud, som dog ikke drives mere. Her som mange andre 
Steder findes Feldspaten nemlig i regelmæssig Sammenvoksning 
med Kvarts (Skri ft granit). Adular er klar og farveløs, 
men viser i een bestemt Retning et ejendommeligt blaalighvidt 
Skær, hvorfor den i stor Maalestok bruges som Smykkesten 
(Maanesten); det meste kommer fra Ceylon. Paa samme 
Maade anvendes den labradoriserende Ortoklas, der er 
i Besiddelse af et kraftigt, oftest blaat, Skær; den findes navnlig 
som Bestanddel af den norske Bjærgart Larvikit. Amazonsten 
har en smuk lysegrøn Farve og anvendes ogsaa som Smykkesten. 

Ortoklas findes meget ofte i regelmæssig Sammenvoksning med Albit paa 
en saadan Maade, at tynde, ret uregelmæssige. Lameller (nærmest efter (100)) 
af de to Mineraler afveksler med hinanden; denne Blanding kaldes Pertit. 
Bliver de enkelte Bestanddele saa smaa, at de kun kan skelnes i Mikroskop, 
kaldes Feldspaten Mikrop er tit, og for de natronholdige Ortoklasers Ved- 
kommende, hvor man heller i Mikroskop kan se nogen Pertitstruktur, er der 
Grund til at formode, at den alligevel er til Stede, men overordentlig fin. I 
Mikroskop ses i Ortoklas meget ofte en ejendommelig, oftest korsvis. Tvil- 
lingstribning, hvad der viser, at Mineralet i Virkeligheden er triklint, og det 
kaldes da Mik rok lin. Hvis Ortoklasen viser sig fuldstændig homogen, er 
der Grund til at formode, at Mikroklinstrukturen alligevel er til Stede, men 
overordentlig fin. 

Foruden Karlsbadtvillingen forekommer meget ofte en anden Tvillingdan- 
nelse efter et Langsdome (021), den saakaldte Bavenotvilling ; begge Tvilling- 
love er ogsaa almindelige hos Plagioklas. 

Plagioklas er isomorfe Blandinger af to Mineraler, Aibit 
eller Natronfeldspat, NaAlSiaOg, og Anortit eller Kalk- 
feldspat, CaAlsSi.Og; de Plagioklaser, der indeholder over- 
vejende Natron, kaldes O li goklas, de med overvejende Kalk 
Labrador; de enkelte Plagioklaser kan kun kendes fra hinanden 
ved nøjagtigere Vægtfyldebestemmelser eller optiske Undersøgel- 
ser (Lysbrydning, Udslukningsretninger m. m.). Krystalliserer 
triklint (den i Virkeligheden aldrig forekommende Enkeltkrystal 
er afbildet i Fig. 7) i Tvillinger efter (010) og oftest med gentagen 
Tvillingdannelse (Fig. 34). Spalter i to næsten vinkelrette Ret- 
ninger, af hvilke den kraftigste (efter (001)) viser regelmæssige 

Striber, der gaar parallelt med Sporet af den anden Spaltnings- 
retning. H. 6, Vf. 2,6 — 2,7. Glas- eller Perlemorglans; Gennem- 
sigtighedsgraden meget forskellig. Farveløs eller hvidlig, graalig 
eller grønlig, undertiden labradoriserende. Næsten usmeltelig og 
(undtagen Kalkfeldspat) usønderdelelig af Syrer. 

Plagioklaserne er overordentlig udbredte i Eruptivbjærgarter- 
ne; Oligoklas findes særlig i Granit, Syenit og Diorit, Labrador 
særlig i Gabbro. Anvendes næsten kun som Smykkesten, navnlig 
Labradoren, der ofte er i Besiddelse af pragtfuld Labradoriseren. 
Oligoklasen viser undertiden et kraftigt Skær i visse Retninger paa 
Grund af indesluttede Jærnglansblade (Aven tur in eller Sol- 
sten); dog er det meste af hvad der sælges under det Navn et 
Kunstprodukt (Glas med Messingblade). 


Der eksisterer ogsaa enkelte Baryumfeldspater. 

Analog med Plagioklaserne er en Gruppe af Mineraler, der med et Fælles- 
navn kaldes S kap o lit; de er tetragonale og indeholder SiOo, AI0O3, CaO 
eller NaoO og noget CL 

Tit anit, CaTiSiOs, krystalliserer monoklint, oftest i karak- 
teristiske, brevformede Krystaller (Fig. 67); svag Spaltelighed, 
muslet Brud. H. 5 — 5,5, Vf. 3,5. Svag Diamantglans, Farven 
oftest mørkebrun. Smelter ret vanskelig og 
sønderdeles kun svagt af Saltsyre; dog giver 
det fint pulveriserede Materiale med Saltsyre 
og Tin Ti-Reaktion. Ret almindelig som Be- 
standdel af Eruptivbjærgarter og kornet Kalk. 

E u d i a 1 y t , et kisel- og zirkonsurt Salt af Ca, 

Fe og Na (noget klorholdig), træffes i Form af rødlige, 
romboedriske Krystaller som udbredt Bestanddel af 
Nefelinsyeniterne i Julianehaabegnen. Sammesteds fin- ^Endeflade (o*og°| 

des en stor Mængde andre sjældne Mineraler, som dog Pyramide (p). Prisme 
ikke skal omtales nærmere. (m) og Tværsdome (r). 



F. Zeoliter. 

Hertil hører en Mængde Mineraler, der i Almindelighed er 
vandholdige Silikater af Kalk og Lerjord. H. 3,5 — 5,5, Vf. ca. 2,3, 
Alle Zeoliter har Glasglans (ev. Perlemor glans) og er næsten altid 
hvide eller klare og farveløse. Ved Opvarmning afgiver de Vand 

ved ret lav Temperatur og uden at Strukturen ødelægges, saa at 
de kan optage Vandet igen; ved Glødning blærer de sig stærkt op 
med Undtagelse af de natronholdige, der smelter roligt. Af Salt- 
syre sønderdeles de alle, men kun nogle af dem giver Kiselsyre- 
gelé. De findes oftest paa Væggene af Hulrum i vulkanske Bjærg- 
arter, navnlig Basalt, hvor de er afsatte af det gennemsivende Vand 
i den Tid, Basalten endnu var ret varm. De smukkeste og største 
Krystaller kommer fra Færøerne og Island. De har endnu ikke 
funden nogen praktisk Anvendelse. 

Natrolit, der indeholder Na i Stedet for Ca, krystalliserer 
i rombiske Prismer, med Spaltelighed efter et Prisme paa næsten 



Fig. 68. Apofyllit. Basis (c). Prisme i 
2den Stilling (a) og Pyramide i 1ste 
Stilling {p). 



Fig. 69. Heulandit. 2den og 3die Ende- 
flade (b og c), Tværsdomer (r og s,) 
Prisme m. 


90“; H. er 5 — 5,5; den smelter uden Opblæring; den er bl. a. en 
udbredt Bestanddel af de grønlandske Nefelinsyeniter. 

Skolecit krystalliserer monoklint i meget langstrakte, naale- 
formede Krystaller eller straalede Aggregater; H. 5 — 5,5. 

Der findes Mellemformer mellem disse to, den saakaldte Mes o lit, der i 
Reglen optræder i meget tynde, næsten haarformede Krystaller. 

Analcim, der ligesom Natrolit indeholder Na i Stedet for Ca, 
krystalliserer regulært i Ikositetraedre; ingen tydelig Spaltelig- 
hed, næsten muslet Brud. Den forekommer, foruden i Basalt, i me- 
get stor Mængde som Bestanddel af de grønlandske Nefelinsyeniter. 

Apofyllit, der i Modsætning til de andre Zeoliter er ler- 
jordfri, krystalliserer tetragonalt (Fig. 68) og har meget kraftig 
Spaltelighed efter Basis. H.4,4 — k 

Heulandit krystalliserer monoklint (Fig. 69) og har meget 
kraftig Spaltelighed efter 2den Endeflade. H.3,5 — 4. 



Desmin krystalliserer (tilsyneladende) rombisk (Fig. 1); 
Krystallerne har ofte en udpræget Tendens til at antage Negform. 
Stærk Spaltelighed efter 2den Endeflade. H.3,5 — 4. 

Phillipsit og Harmotom er sjældnere Zeoliter, der krystalliserer 
som Desmin, men ofte danner korsformede Tvillinger ; Phillipsit indeholder 
baade Ca, Na og K, Harmotom i Stedet for disse Ba. 

Chabasit krystalliserer i Romboedre med en Vinkel paa ca. 
85“ og danner ofte gennemvoksede Tvillinger; ret svag Spalte- 
lighed efter Romboedret, ujævnt Brud. H.4 — 5. 

L a u m O n t i t krystalliserer monoklint, men forvitrer meget let til en pul- 
verformet Masse. 


10. Organiske Mineraler. 

Blandt de naturlige organiske Stoffer er der kun faa, der har en saa be- 
stemt Sammensætning, at man kan regne dem med blandt Mineralerne ; 
enkelte af dem er Salte, f. Eks. Honningsten, ALCi 20 i 2 , 18 H^O, der 
forekommer som brune, tetragonale Krystaller i Tørv. Andre er Kulbrinter 
f. Eks. Fichtelit, C18H32, hvide monokline Krystaller, ligeledes i Tørv, 
ogsaa fundet her i Landet. Herhen hører ogsaa Oz ok e rit eller Jordvoks, 
en Blanding af forskellige Paraffiner, der smelter ved ca. 60 ®, har voksagtig 
Beskaffenhed og brunlig Farve. Den findes i særlig stor Mængde i Galicien 
og anvendes til Paraffin. 

Rav, CjoHoiOj, er amorf. H. 2, Vf. 1,1. Harpiksagtig Glans, 
gullig eller brunlig Farve. Smelter meget letog brænder med stærkt 
lysende og sodende Flamme. Rav er en fossil Harpiks fra Tertiær- 
perioden, der i særlig stor Mængde findes ved den preussiske 
Østersøkyst; ogsaa her i Landet kan der findes en Del i de løse 
Jordlag og ved Stranden. Den anvendes til Smykker o. 1. 

De andre naturlige organiske Stoffer, saaledes som Kul, Asfalt 
og Stenolie, har en saa ubestemt kemisk Sammensætning, at de 
maa betragtes som Blandinger af en Mængde forskellige Stoffer, 
hvis nærmere Natur det oftest er umuligt at udrede; de behandles 
derfor i Reglen under Geologien. 

Tillæg: Meteorstenenes Mineraler. 

Man kender i det Hele henved 700 Forekomster af Meteor- 
sten, hvis Fald direkte er iagttaget for en Mængdes Vedkommende; 
i de fleste Tilfælde bestaar en Forekomst kun af en enkelt Sten, i 
andre af flere og undertiden at en uhyre stor Mængde. Størrelsen 
af de enkelte Sten er meget varierende; de største Jærnblokke vejer 
ca. 50 Tons. I det Ydre viser Meteorerne altid tydelige Spor af 
at have været opvarmede ved Gennemgangen gennem Luften; de 
er overtrukne med en Smeltningsskorpe og forsynede med store, 
afrundede Fordybninger, frembragte ved Gnidning mod den sam- 
menpressede Luft. Meteorerne bestaar i det væsentligste af de sam- 
me Mineraler, som man ogsaa kender her paa Jorden; overvejende 
er paa den ene Side Jærn, paa den anden forskellige Silikater, og 
man kan inddele Meteorerne i to Grupper, jærnmeteorer, der langt 
overvejende bestaar af Jærn, og Stenmeteorer, der væsentlig be- 
staar af Silikater, dog med en Del Jærn indblandet. En mindre 
væsentlig Gruppe indeholder omtrent lige meget af begge Slags. 

Meteorjærnet indeholder næsten altid en Del Nikkel; ved 
Polering og Ætsning med Salpetersyre faas de saakaldte „Widman- 
ståttenske“ Figurer, retlinede, glinsende Striber, der krydser hin- 
anden i flere Retninger, og som dannes af de mere nikkelholdige 
Partier. Denne Struktur skyldes et simpelt Størknings fænomen og 
kan frembringes kunstig. I Meteorjærnet findes forskellige Stoffer 
indblandede, som FejNiP (Schreibersit), FeaC (Cohenit) 
og FeS (Troilit); endvidere kan der findes Grafit og meget 
sjældent Diamant og Karborundum. Nogle af de største 
Jærnmeteorer er fundne ved Kap York i Nordgrønland. 

Stenmeteorerne er oftest i Besiddelse af lysegraa Farve med sort 
Skorpe; de bestaar væsentlig af Olivin, Anortit og Pyroxe- 
ner, baade rombiske og monokline (Kvarts og Tridymit er 
meget sjældne) . Strukturen er meget ejendommelig, idet Bestand- 
delene oftest er samlede i smaa Kugler (Kondrer), et Fænomen, 
der ikke kendes tilsvarende fra nogen jordisk Bjærgart; muligvis 
er disse Meteorer at opfatte som en Slags Tuf. Herhen hører den 
eneste danske Meteorsten, der faldt ved Mern ved Præstø i Aaret 
1878 og vejede henved 3 V 2 kg- 

Falerts 92. 

Ferrocyankalium 45. 

Siderit 104. 

Skapolit 125. 

Skolecit 126. 

Smaragd 123. 
Smergel 96. 

Sodalit 119. 

Solsten 125. 

Spæksten 118. 
Staurolit 113. 
Stensalt 100. 

Sylvin 100. 

Tridymit 94. 

Tvillingkrystaller 25. 

Valkejord 119. 
Vanadinit 112. 

Zeoliter 125. 
Zinkblende 86. 
Zinkit 96. 

Zinkspat 104. 

